text:
又到禮拜六訓到十點九起身﹐之後自己行出旺角恆生整銀行野﹐行出去途中有少少雨.去完之後入左去朗豪江間H & M﹐之後上左五樓既IT見到有對紫白色AF1賣496.係DOUBLE PARK見到岩岩開工班友係到開緊早會﹐我無理照體野﹐見到件綠色既ZOO YORK ZIP UP好抵買230﹐點知得番中碼唔要.行上兩層間NIKE﹐見到AIR ZOOM FLIGHT 95終於復刻﹐賣1099﹐真係幾靚.
之後乜都無買行番落黎﹐買左斤菜金番歸之後買左幾廾蚊燒肉番歸煮飯食﹐好耐無煮喇太凍.係屋企食真係好好味﹐又夠飽﹐又多菜食﹐淥十斤都得.之後成個下晝體下電視﹐食下野﹐體下過期既東周﹐聽下周董CONCERT隻DVD﹐真係好贏服﹐好耐無試過喇.華頭係屋企都唔知幾開心.
夜晚本來同外母食飯﹐見到落雨我都話遲D先﹐之後叫左比薩克兩個人食四人套餐﹐好多雞翼﹐兩盒雞王飯﹐一個大比薩(都係細過美國好多)﹐四個雞湯﹐好好味道.
飯後節目係欣賞南北媽打同體過期陳振聰東周﹐又係一套可一不可再既組合﹐因為死晒﹐肥姐﹐驃叔﹐媽打﹐沾叔﹐原來呢套野係樹GOR導演﹐係無線附屬公司既電影﹐好明顯樹GOR既功力係低於高志金既.我再混番資料富貴係拍先啦當然﹐呢套係之後一年拍既.裡面其他既演員計有學友﹐曼玉﹐陳積﹐亞璨﹐何美婷﹐胡大為﹐陳山河﹐邵仲衡(我話係拒﹐網友話係麥飽)﹐重有媽必的好友MR EGG﹐大量錯摸既笑位﹐都唔知點解個時D人先識玩錯摸﹐而家唔識.
好似董驃同媽打調轉左包野﹐令左D痔瘡糕比亞肥查﹐之後重食.之後又有學友屋村仔扮有錢仔追女﹐個個時代既片最鐘意用既橋段﹐同人借左間大屋﹐靚車就話自己係有錢仔﹐最後當然串煲.又有MR EGG坐小巴幫係隔黎渣緊車既曼玉傳話比學友﹐另到小巴D友以為MR EGG係基佬.又有董驃去左媽打間屋﹐點知亞肥又黎到﹐董驃要包住個頭走唔比亞肥知係拒.最後班友就係肥姐面前話媽打有絕症﹐又係媽打面前話肥姐有絕症﹐又搞一大輪混山地既錯摸笑話作為終結.
多得一班唔使教拒地都識做戲又好笑既藝人﹐所以基本上唔使樹GOR都得﹐有好既劇本就得既一套電影﹐南北媽打.


c: text/html

text:
經過尋日既經驗,我經過灣仔天橋都拎左個環保袋,睇下會唔會有新野拎.同事A同佢女朋友D,佢地今日目標係搵Photography同租褂.行左好幾間,佢地都好似唔岩心水咁,後未經過一間無客人既叫『In Love』,我地走去睇佢啲相,D好似有興趣喎!後未坐低聽下Package,$8500/2P1V跟全日送哂成長片段個啲例牌,佢見我地無反應加多句,送即場哂相.
嘩!好抵丫~點知決定落單時,個姐姐又話唔得喎!後未先知頭先個男人原來係MC,乜都唔識講錯哂,但又講左出黎唔想無左個客,唯有同我地講:相片有上限150張!大家心諗賺哂,所以決定落單!
去到個Counter,D同我講之前佢試過呢間其中一個化妝師,幾靚但淡左啲!我見到有另一個化妝師係度,八掛睇下佢啲相,見到有好多唔記得咩小明星,直到睇到一張相……林欣彤,佢妝前同妝後變化太大啦!所以決定join試妝~
後未D同表弟講岩岩搵左攝影師join埋,點知表弟好大反應話,你上次好鍾意個個Jason而家會展特價$9000,D聽完好唔開心.我就去左睇另外一個攝影師Steve既相,佢係側邊介紹自己作品,除左結婚擺酒相之外,連政府影大合照都搵佢,好似真係有啲料到喎.睇Steve啲相真係好開心,頭先睇咁多間都無呢種感覺.但佢真係比其他貴,一分錢一分貨會展特價左都要萬幾.
之後真係好攰,大家都決定走!今日總算有收穫,但個攝影師好似貴左啲,真係要認真考慮考慮!返到屋企又拎啲單張出黎研究啦~

robotstxt: allowed

filter: keep


text:
高級財仔硬需求
網上小貸平台本來同高盛根本大纜都扯唔埋,正如你食大閘蟹唔會飲啤酒,立法會主席唔會預先放棄英籍然後去做主席,而游BB議員更加唔會讀得正China發音.
高盛搞網上小貸,就好似石大狀評論香港一樣,係放下身段到冇晒身段.
高盛小貸接地氣
高盛小貸冇隱藏收費,還款日與還款金額由你話事,固定利率唔會令你失預算,有專人接聽為你度身訂造,歡迎將卡數全數轉入一筆清.嘩,大佬,我好亂呀,好似夜晚睇緊嘅電視廣告,一個又一個靚女飛出嚟叫我借錢消費.遲啲會有第一代第二代高盛女,着件制服喺電視呼籲你借錢.高盛變得咁貼地,我有啲唔慣.
大勢所趨,全世界都係向小市民開刀,向佢哋嘅荷包搶錢.正如建築師話地產商而家開發樓盤,首先估計市民可以用幾多錢,或者掉轉講,可以孭上幾多債,扣除成本,計好利潤,就將塊地裁到啱啱好,一間屋就舐盡小市民嘅借貸能力.佢哋唔係睇你有幾多錢,係估你可以捱到借幾多錢.換言之,你下半世就係用廿年時間還債,同Matrix入面人類成為機器電池冇分別.高盛都要搞小貸,代表家財億萬嘅人已經唔係咁易畀錢你賺,只有無權無勢無議價能力嘅小市民,佢哋永遠都要畀利息去處理債務.有錢人借錢接近零成本,窮人先會感受到利息存在.


text:
大家有興趣想搵我 改善身形 減肥增肌 教授正確健身動作 改善動作點做得夠應! 可以e-mail給我tomtamgym@hotmail.com (有機會回覆時會在你的垃圾電郵) 或 fb 搵我 我可以係康文處健身室或者你提供既會所健身室等教授
2013年6月25日星期二
其實我覺得健身好似打機咁
其實我覺得健身好似打機咁 可以將自己升級 隻手勁左
就好似幫自己換左武器 個胸 背勁左又好似換左防裝咁
將自己變成好似打機既人物咁 咁世界上又有唔少健美選手 背皇 腿皇咁
真係好似打機咁
呢個都係我覺得健身吸引我繼續玩既原因之一
入健身室就係打怪升級咁 玩得越重就好似打怪既級數越高
但係你唔夠lv 格硬打高lv 怪 可能打一隻都用哂自己hp 但係得到既exp唔多
好似健身咁 你格硬玩得重 就會借哂力 根本都唔能夠集中刺激唔到目標既肌肉
我D學生就好似我帶佢地係新手村打怪 吸exp咁
而係健身室hea 玩一組 玩幾分鐘電話 同人吹幾分鐘水
就好似打機d人又唔係打怪升級 又要引走d怪 阻住哂
打機個個想升到好高lv 但去到某個lv就好難再升 要搵人帶或者組隊打快
就好似健身咁 去到一個位 要搵人教 或者搵partner一齊操
不過打機冇人話唔想咁高lv 覺得升高LV 好難 但健身有唔少人話我唔想練到咁大隻
健身就算冇操一排 肌肉係有記億 操返好快大返
就算開過個新acc 你之前玩過 知點最快升 有技巧 都好快升返個個lv


text:
2015年2月5日 星期四
元朗的泰式角落~
很久沒有踏足元朗
今日就同老公,阿囡入左去行街
估唔到元朗開左唔少OUTLET
尤其係波鞋OUTLET, CONVERSE D款仲多過旺角
有時間可以入去睇睇~
以前入元朗通常都係食好出名既大塊刺身同甜品
但家下都開左唔少食肆.
今次就試左呢間係元朗劇院隔離既泰國菜
Mint Thai House
薄荷葉泰國菜
菜館有戶內同戶外既用膳地方.戶外就似西式吧咁
戶內就以泰式佈置為主,連D枱枱櫈櫈都係用木的~
呢度仲有2樓俾一大班人用餐 (我見上親去既都係一大班人~XD)
有機會都想上去睇下~XD
星期日晚去,估唔到都好多人,滿哂座.我地走個時仲有好多人係出面等位
因為咁, 所以只有個半鐘既用餐時間
建議想去既話最好BOOK定枱
呢度食物種類都唔少,有D都幾特別,好似香葉肉碎炒玉子豆腐,斑蘭咖哩魚,蘇梅鴨等~
仲有2人同4-6人套餐
食泰國菜,我一定要食泰式生蝦~
呢度既泰式生蝦幾有驚喜,夠大隻,肉質起膠無雪味
不過可能唔夠凍,少左爽口既感覺.
最正係呢個點生蝦既汁,真係越食越辣,越辣越過癮.
酸辣湯又係食泰菜必食既~
見到呢個裝酸辣湯既煲已經好有FEEL
(不過後期來既客人已改用湯碗,可能唔夠用)
呢個係細SIZE 既酸辣湯,只係68蚊,有四碗~
湯很濃郁,唔似平時水汪汪既酸辣湯,介乎湯同汁之間
似煲左好耐既湯咁,我老公話蝦頭D膏都出哂黎~
入面有2隻開邊大蝦同好多配料,幾足料
味道濃,有少少辣,但對於我黎講就唔夠刺激.
不過味道真係好好~
再黎就係呢個大蝦沙律
沙律既汁調得好好,酸酸甜甜,好酸胃
唯一美不足就係芽菜無乜啤水,有少少草腥味.
再黎,可以算係當日既主菜,就係阿囡揀既泰式燒豬脾
其實泰國菜好多都係辣,之前個D前菜阿囡都無份
所以俾佢揀個主菜食下~
呢個豬脾仔雖然厚肉,但煮得啱啱好,唔會過熟好難咬~
呢個燒豬脾仔一碟有四隻,而且隻隻都幾大隻
阿囡拎住成隻咬,條骨長過佢個前手臂呀~XD
最後,當然要黎個炒飯醫肚~
點呢個蝦醬炒飯完全係俾佢既外表吸引~
用蛋做成既網已經好靚,加埋其他配菜,成個造型已經赢左~
炒飯入面有D咸咸辣辣既干蝦米,好惹味
唯一不足是D飯未完全炒開,好多仲係一舊舊,而且偏濕.
飲品方面呢度好似唔太多,揀左我至愛既咸檸七.
呢隻杯係超級高呀,放係枱面仲高過阿囡呀~XD
呢度既價錢都係街坊價,好多菜都係幾十蚊至百多蚊度
而且服務都唔差,總算係有求必應
間中都有幫我地換碟,而且執野換菜速度都快~
唯一是見我地有小朋友應該提一提邊D餸係辣既
好似豬脾仔餐牌無寫辣,但個汁有原粒胡椒
炒飯個蝦米都係辣辣地~
如果再細心D就更好
大家入開元朗,不妨黎呢度試一試
秋天時坐戶外用餐,應該更加有FEEL
如要聯絡本人,請電郵至:smonkichi@hotmail.com
My Blog Link :
標籤: 生蝦,元朗, 泰國菜,薄荷葉泰國菜, Mint Thai House, thai food
訂閱: 張貼留言 (Atom)


text:
今年暫時為印尼Arema(阿雷馬)喺亞協盃射入3球嘅Cristian Gonzáles(干沙利斯),係印尼當地著名嘅球員,司職前鋒嘅佢喺印尼聯賽征戰咗10幾年,總共已經射入咗百幾球,呢位37歲嘅大叔絕對係近代印尼足球界嘅重要人物,對亞洲足球有興趣嘅你,一定要認識吓呢位大叔.
干沙利斯喺烏拉圭蒙特維多出生,1994-1996年代表過烏拉圭U20國家隊,同期戰友有Álvaro Recoba(列高巴),不過當時出任攻擊中場嘅干沙利斯就冇列高巴咁好彩,最初只能喺烏拉圭甲組球隊Sud América(美洲南基)做大後備,2000年轉會加盟Deportivo Maldonado(拉科魯尼亞馬爾多納多)先有多啲上陣機會,唔少同期戰友已經成為大國腳,甚至成為世界知名球員,但干沙利斯依然係一個喺烏拉圭藉藉無名嘅球員,依然要喺烏拉圭甲,乙組之間浮沉,有段時間,干沙利斯失去動力並沉迷女色,2002年干沙利斯喺烏拉圭認識咗一名能操西班牙語嘅印尼女子,佢對呢位叫Eva嘅大波印尼妹一見鍾情並展開追求,2003年更與Eva一同來到印尼生活,順道揾班落,結果成功加盟一支蘇拉威西球隊PSM Makassar(望加錫),改打前鋒,首個賽季射入27球,協助望加錫奪得亞軍.
但到咗2004年,干沙利斯因為火爆嘅性格累事,佢喺一場比賽完結後打警察而被重罰,受到呢啲不利因素影響呢個賽季干沙利斯嘅表現亦不如理想.2005年,解決咗『打警風暴』嘅干沙利斯加盟另一支東爪哇球隊Persik Kediri(佩斯克),並射入咗25球,協助佩斯克奪冠,經歷咗佢一生第一個聯賽冠軍.2006年,在為佩斯克射入29球.2007年在射入32球,並喺亞冠盃對浦和紅鑽嘅比賽中射入2球.
干沙利斯加盟萬隆嘅歡迎會,有2萬人出席.
干沙利斯喺當時已經成為印尼聯賽當紅人物,但操守非常有問題,喺2006年對PSIS Semarang嘅聯賽中,干沙利斯襲擊對方球員Emanuel de Porras,2007年對Pelita Jaya(佩利達)嘅聯賽中向裁判吐口水,2007年及2008年又衰打人,但判刑卻非常奇怪地輕,究竟可因?自己諗.
2008年,佩斯克因為財政問題而將干沙利斯租借到西爪哇著名大球會Persib Bandung(萬隆),最後正式簽約成萬隆球員,但因為年紀問題,佢嘅入球數目大大減少,不過3年間都為萬隆貢獻咗41個入球,比唔少外援犀利. 由於喺印尼有家庭,而且能夠操一口流利印尼語,加上有一定入球能力,所以早就有人游說干沙利斯入籍印尼,最終喺2010年正式入籍成功,成為史上第一位入籍印尼嘅外援球員,並喺印尼國家隊身上取得11個入球.
2011年,干沙利斯加盟另一支婆羅洲球隊Persisam Putra Samarinda(佩斯森),射入咗18球,2013年以36歲之年轉投大球會Arema(阿雷馬),與巴西前鋒Beto及前港甲外援基夫合組『老人鐵三角』,最後射入咗19球,成為阿雷馬首席射手.
呢位37歲嘅大叔因為一個『情』字誤打誤撞成為印尼足球界火紅人物,為咗融入印尼社會,佢改信伊斯蘭教,最後更放棄烏拉圭國籍,為印尼國家隊上陣,昔日火爆嘅烏拉圭怒漢近年脾氣好咗,雖然年紀大,體能下降,而且身型肥咗好多,但由於印尼聯賽水平唔太高,所以佢依然有貨賣.
干沙利斯唔係一位靈活型嘅前鋒,速度一般,而且冇咩腳法,但勝在把握力強勁,射術幾好,而且會利用肥大嘅身型去搶位及做二傳,雖然只有177cm高,但迎頂功夫依然有,但佢嘅絕技其實係遠射,腳力驚人.
干沙利斯嘅同期戰友列高巴早就成名國際,而干沙利斯卻要到2010年入籍印尼後先有些少國際知名度,不過能夠喺印尼成為當紅球員,曾經年薪高達90萬英鎊,係東南亞高薪球員,而且打過國際級賽事,亞冠亞協都打過,又拍咗好多廣告及客串好多電視劇做埋演員(但完全冇演技),有咁嘅人生都唔錯了!


text:
Once Wedding Decoration
服務詳情
評語 提交評語
場地佈置我哋搵咗Once Wedding Decoration,係朋友介紹嘅,當初喺佢婚禮見到覺得幾好,佢會派好多同事去做個decoration,起碼都有四個,又自動搞掂哂啲嘢,啲decoration都好creative.
之前同另一間場地佈置公司有個小風波,搞到我要臨時好趕咁再揀過decoration house,佢知道我情況之後都打咗折俾我,又好快手幫我搞掂哂啲嘢,佢有好多唔同風格俾我哋揀,之後又會guide住我點樣去選擇唔同風格.個負責人叫Phoebe,佢又會親自去我結婚場睇影相同睇位,解釋俾我聽可以點做,佢真係好好,就算好夜都會答我問題,唔係答幾行就算,係成篇文好詳細咁答我,佢嘅customer service真係好到爆燈,加上佢答嘅內容係好informative好professional,又唔會好計較計到盡咁,睇得出Phoebe真係好有passion好有責任感同交帶嘅人.
佢哋成team人都好快手好professional,例如有嘢我想改佢哋好快會改到俾到second draft我,而個draft係真係好詳細.另外好surprise就係我哋想request candy corner用一隻我哋揀嘅碟,俾張張相佢睇,佢當初都有啲猶豫冇guarantee到,點知出到嚟隻碟係同張相一模一樣.
我哋真係好好彩,好彩有期俾我哋,最後用咗超過八千幾蚊,但係真係值得.


text:
呢幾日都係度睇緊劉以鬯的對倒長版. 今日係西鐵睇到有一段, 老男角想起很多年前, 在上海別離母親到香港時, 竟然有想哭的感覺, 這是第一次睇小說有這麼強烈的傷心感覺. 晚上忍唔住, 終於上網搵下劉以鬯個鬯字點讀, 個讀音似乎係"唱", "暢"之類. 對倒值得推介, 這星期應該可以睇完, 之後我想睇酒徒.
問獎門人借左陳奕迅隻 U87 來聽, 當係演唱會前補習吧. 睇下製作單位, 估唔到差唔多全隻碟既鼓都係 davy 打, 之前係朗豪坊睇過一次 jazz live 表演既 ted lo 就係阿牛入面負責彈琴, 睇唔同人作曲都知有唔同風格, eric kwok 流暢, cy kong 比較有力, mark lui 似曾相識.
獎門人今日收到電話, 聽日就要面試 hsbc, 我就星期五, 佢咁趕真係幾大濟. 更新下個 CV, 自己都想搵份好工.
原本今晚獎門人要上 SQM 大課, 但係獎門人上左半堂導修就已經決定唔讀, 希望我 d 學生唔會有呢個衝動, 其實有都唔錯, 少 d 學生, 少 d 野做. 唔駛上堂, 早 d 離開 city. 九龍塘除左又一城都有好多好野食, 去左女青年會既會所餐廳 Teddy's cafe, 食左一個千層面, 一個意粉, 一個字, 好味. 細細間餐廳, 得幾個人, 氣氛都唔錯. 之後行落旺角, 係朗豪坊 Uncle Gene's 食左個心太軟, 一個字, 好鬼正. d 朱古力好似缺提咁流出來, 個蛋糕又好味, 個雪糕重要係已經想食左好耐既 moven pick 雪糕, 正正正, 真係一次滿足七個願望.


text:
回顧青年高鋒會
今早有董特首與十一個青年人真情對話問題係o個十一個已經係一早定o左更加係懶晒代表唔同區域而行出o黎,真係非常難睇我都唔知各位青年人有咩資格話自己係代表某個區域好啦,問o的問題又唔到肉,好容易畀董特遊走o左對話完之後董特就急住走啦,好似就係為o左o黎做台戲咁
跟住就話要成立青年論壇,有個儀式舉行,台上就話係個好渠道畀青年人發表聲音影響社會,但係我眼中成立青年論壇(即前身為青年議會)根本就係一個政治吸納o既過程你估o的青年人透過青年論壇講o野畀個官聽,個官會回應你咩加上又冇青年人o既基礎,注定失敗
之後仲勁,下午分o左三個部份進行每個部份三十分鐘,頭o個十分鐘係用o黎匯報上午小組討論結果報完會有二十至三十分鐘可以畀台上下對話o個陣就會請o的局長上台坐,然後就成場做個對話頭個一個部份(講傳媒)已經好有問題o的嘉賓係咁話青年人唔主動,嫌悶,所以做唔到o的咩又話其實傳媒已開放渠道畀青年人(好似係薇言大志咁)跟住台下回應啦,青年人講o左少少之後就話要收工呢個時候就有個女仔(舉o左好耐手)即時o係後排彈起身大聲話"我有o野講!!!",頃刻全場掌聲如雷之後佢質疑薇言大志咁早有冇青年人聽
第二部份講政制喎,我就係第二部份上o左台坐(懶晒溫馨咁坐sofa,我仲要坐林公公隔離,佢握我手,我爭o的縮)我以為坐o左o係個台上就實有機會講啦,咁就等啦點知呢,台下問完問題台上回應,跟住台下就有個我以前o既同事大大聲爭o野講,話有兩個南亞朋友想講o野,咁就畀佢爭到然後林公公先用英文回應,後用中文講,講講下又推銷政策(即係o個個咩二十萬o個舊o野)然後主持先知唔對路開始逐個起身諗住force佢停,你知啦,公公喎,話咁易停咩好啦,最搞笑係,公公講完啦,主持就即刻話完啦咁我就一粒聲都冇出過問題冇問過之下落o左台
我當下嬲到震,好震驚所謂青年高峰會原來係一回咁o既事我上去o既目的,原來係做佈景板,陪o的局長做show!!!!!!!!!!!!!我攪o左咁耐青年組織,今次真係好丟臉,亦都好火滾!!覺得好似被玩弄於股掌咁
跟住就到第三部份講教育,仲多台下發言大家簡直係彈晒起身咁想講o野,係咁舉手呢個時候waterivy即時寫o左張大字,寫住"我想講"跟住就即刻衝出去舉起,我跟住去一齊舉冇幾耐全場嘩然我o地o既行為,但可笑是主持好似見唔到(睇佢個樣想避多過真係見唔到)
我即時無名火起,因為我覺得成個會唔respect青年人佢繼續揀人講o野,無視我存在我就等佢揀人o個陣大聲叫"唔係掛,我舉o左好耐啦喎!!!"場地開始注視我啦,主持都冇得避,之後畀o左我講我講o左我對教育諮詢o既質疑後,暗串埋成個youth summit跟本就唔夠時間,但係點解唔攪多幾日呢,咁係咪有誠意聽呢?
講完之後我仲要求佢好認真咁答我呢個問題,之後就執o野走即時杯葛會議,跟住我都唔知發生咩事之下完o左個議
今日成個感覺好差,好強烈覺得社會仍然唔尊重青年聲音連特首話聽青年聲音o個陣,都要加多句:"可能青年意見唔係o岩"同埋聽見社會不斷怪責青年唔夠主動,怪青年冇心參與社會我o地有個討論組員講得好o岩,填鴨教育又點培養主動?!而且o的官或者社會人士會有好大量o既機會佔用大量公共時間去講政策講諗法,台下青年就要爭住講o野甚至要大嗌先有人理,好諷刺,亦都好可悲
我諗我從此會每年入青年高峰會舉一次banner
民間記者 小生


text:
今日收工去左新世紀皇廷加大圍數
要埋佢另一個廳
而家我係訂左雙喜 + 鴻運廳
基本上相等於訂左全場咁滯架o勒
呢兩個廳加埋可以擺40圍,我預擺25圍
所以我諗到時唔洗擺得咁迫,寬敞好多
另外我問過印帖大約要預早3個月
所以睇黎我過埋年都一定要準備定啦
接住,我就去左上海街3間繡莊睇褂
第一間去左美華
果然如其他網友所講,老闆娘都唔多願理你咁
叫佢拎一兩件比我睇下,又話好多出左街
冇乜款,所以唔拎
所以我問左少少資料就走了
第二間去左錦發
入到佢同老闆娘講想睇下d褂
佢都好幫手,拎左幾款比我睇
另外又比我試上身,雖然佢講野都有少少寸
但起碼肯幫手,我都有問佢租頭褂o既事
原來想租頭褂都要預早差唔多九個月訂架
所以我想租頭褂的話,就要今個月confirm
有少少心郁想租頭褂,因為見佢拎做緊o既褂出黎比我拼上身時
立即發現同其他分別好大
真係金銀線又閃得多,紅布又靚得多
以下分別係 (左起) 小五福,中五福,大五福(褂后)
個人喜歡中五福多d
第三間去左永隆
呢間感覺一般,因為佢拎d褂出黎比我睇時
可能咁岩都係舊d啦
望落去唔多靚
都試左一件上身,問左資料後就走了
所以我今個月o既目標就係要決定係邊度租褂


text:
SUNDAY
JAYDEN is 25 months and 1 week old today
今日我上完堂之後 諗住去街 但, 諗一諗, 星期日好難泊車 都係算啦, 唔行啦 返屋企hea下算啦 上年想買涼鞋俾Jayden 但搵左好耐, d款都唔係好鍾意 加上, K baba話唔可以買露腳指鞋 所以, 我買左Cross鞋仔俾佢 而家又開始熱啦 唔想Jayden成日著波鞋 同埋, 有時落樓下食飯 著波鞋好麻煩
今日我上完堂之後
諗住去街
但, 諗一諗, 星期日好難泊車
都係算啦, 唔行啦
返屋企hea下算啦
上年想買涼鞋俾Jayden
但搵左好耐, d款都唔係好鍾意
加上, K baba話唔可以買露腳指鞋
所以, 我買左Cross鞋仔俾佢
而家又開始熱啦
唔想Jayden成日著波鞋
同埋, 有時落樓下食飯
著波鞋好麻煩
所以諗住買對新Cross俾Jayden
但一直齋睇, 冇買
點解呢?
因為我覺得Jayden著得唔靚
著完之後, Jayden對腳好似怪怪的
可能因為個鞋形太大啦
哈, o係母親節o個日
終於俾我遇到適合gei鞋仔啦
就係Native 膠鞋啦
嘩, 細細對, 好鬼cute呀
第一眼見到已經好鍾意啦
幾好, 幾好
價錢比起Cross仲平少少
我覺得個款比起Cross靚好多tim呀
夏天著真係very good呀
唔駛著襪
真係好方便呀
(癡線, 好似賣廣告咁)
哈哈, 我都想買返對呀
o^_^o


text:
終於真正end sem
同朋友諗住一齊食個放題晚餐
無奈又係一時興起冇做足功課
我亦唔係咩放題專家,講起都只係略知一二
最後去左佐敦尖沙咀一帶諗住黎個隨機選:^0
本身講下笑話不如打邊爐
結果真係去左Hipot XDDDDD
價錢相宜,唔使等位,又可以自助拎唔使等人送上黎
牛肉片
套餐揀既牛肉片
薄身就預左架啦,幸好佢唔係冰雪牛肉硬
睇佢油花都可以,同埋個樣唔會好霉
食落都幾有牛肉香味,淥完就唔會覺好多油,冇咩膩感
刺身
每枱會送一盆刺身
個人認為新鮮度都可以接受既
三文魚油脂紋路幾靚咁,味道也是鮮美的
當然未到油香滿溢既地步,不過以附送既程度黎講都唔錯架啦:^0
甜蝦色水呈微粉紅色,睇樣都係新鮮既
肉質微稔,味道鮮甜,感覺都OK
但其他兩款好乾身,北寄貝仲有D發黃
食落稍為柴皮左D,甜味比較起黎係好淡
算啦反正佢係送既,本身都冇預水準有幾高
湯底
三款湯底都有試
粟米一款頗為清甜,帶點Creamy卻唔會好膩滯
芫茜大概是基本款,味清,中意食材保持原味既可以揀呢款
蕃茄湯味帶酸,但感覺不太自然,最後我地放棄左佢:^0
自助食物
款式唔會預左有幾多
因為以前試過點SET同埋Lunch buffet
不過呢度d菜都幾新鮮爽脆,青綠色幾靚仔既:^)
同埋有幾款,生菜,油墨,娃娃……
肉丸也有三數款可供選擇,味道自然,唔會過份調味(好驚甜得過份果d
當然仲有麵果d,但我地有共識都係冇興趣食
甜品有雪糕有糖水
雪糕都係nestle咁啦
糖水有芝麻糊同杏仁霜,唔會太過甜過膩
稠度剛好,唔會話太乾成口粉咁:^)
飲品同樣係自助
有橙汁,豆漿等等
唔只有自斟,仲有罐裝揀,如C+ Lemon及可樂
都係任飲任拎既


text:
2006年12月28日(四)
我地尋日through吉多book佐美人魚號出海, 每人US$65(睇海豚+浮潛+釣魚), 如果加埋潛水就要US$95. 我知道如果出發前用e-mail同Judy兩公婆book應該會平D, 不過我地黎之前都未決定出唔出海好, 所以無book到. 八點半吉多導遊阿Bill黎酒店接我地去碼頭, 大約半小時船程就去到睇海豚既地方, 好多海豚呀~~ 同埋D海水真係好清呀, 可以望到海底架~ 跟住我地就準備潛水勒, 教練應該係香港人, 講廣東話的, 佢教我地點做反壓, 教佐D水底溝通既簡單手勢, 我地就開始著潛水衣, 戴面罩準備揹樽落水勒.
因為我之前有跟流沙包出海玩wakeboard, 同埋都剛剛學識佐游水(雖然潛水唔駛識游水), 所以跳落海果下都唔驚lu, 反而我個妹就係度嗌, 哈哈~ 首先我地要捉住船尾條梯, 浸個頭入水, 練習下呼吸(呢個時候流沙包已經自己落佐海底). 之後就有人帶你出去遠D既浮波度再做呼吸練習. 跟住教練就叫你捉住條繩, 帶你潛落海勒. 初初隻耳仔真係幾痛, 要不停做反壓動作, 但係適應佐之後就無問題. 落到海底我坐佐係D珊瑚上面, 想起身又起唔到, 想企起身又企唔到, 好狠狽耶~ 仲比D珊瑚「界刂」到手添喎, 嗚嗚. 後尾終於識得浮下, 海裏面好多魚呀, 跟住教練派佐D腸仔比我地餵魚, 好多魚游埋黎食呀, 好得意!!
八爪魚出現...
我見流沙包同阿偉都來去自如咁, 我就一直捉住條繩, 我嘗試下放開條繩自己游下, 點知又飄走佐, 浮番上水面, 好彩教練捉番我落去. 係下面大約半小時左右就要上番水面lu. 流沙包好勁呀, 一上水個staff就問佢係咪已經有牌架啦? 原來流沙包以前做救生員果陣已經試過潛水啦喎.
全部人上水之後我地就要回航啦, 咁快既...?? 成程大約兩小時左右.


text:
Friday, December 30, 2011
Zara shopping
今日帶左爽爽出去搵爸爸lunch,其實我主要係想去zara shopping呀,卡卡.今日第一次帶bb出街會老公,唔知我自己一個掂唔掂呢?之前都係帶bb出去會見到大家姐,咁有佢幫手一定冇問題啦.
本來出去話食翡翠貓麵,但太多人喇,唯有去d貴夾唔飽但唔駛等既地方啦,食個包都要百幾蚊,真係好貴,不過好彩佢比左個梳化位我地,我都算坐得好舒服,又可以去埋toilet.食完飯就去左zara掃貨,咩住爽我都揀到野都真係好叻架喇,最叻係點左老公去排隊先,我揀多一陣再出黎,老公居然見到竹太,我真係好唔客氣咁就打左人尖,同竹太一齊比錢,哇卡卡.
袋zara我就比左老公喇,之後同爽去左換片,本來老公又話叫我帶爽上公司,換好晒片之後,佢又話好忙,唔要亞爽,我咪慢慢行去michelle度比佢見下爽爽囉.上到診所,michelle都未返到,咁爽爽又夠鐘,就餵佢先,餵餵下michelle返黎,我地傾左幾句影左相,搞掂晒玩多一陣我地就走喇.之後我同爽去左行gap,今次冇咩特別野買,主要係買比風風,爽得好少,不過算啦,女仔衫好易買.
No comments:
Subscribe to: Post Comments (Atom)


text:
尋日嗰篇文章就講到我去咗搵 Duffy迪士尼小熊,仲響碼頭見到隱藏住特別意思嘅旗幟添!今日就想同大家分享一樣 Duffy迪士尼小熊 嘅商品,而呢樣商品亦都同樣印有隱藏住特別意思嘅旗幟架!
今日同大家分享嘅商品就係:Duffy迪士尼小熊 春日巡航T恤!
記性好嘅讀者可能會有疑問,明明我響上年去 東京迪士尼海洋 嗰陣已經買咗一件差唔多樣嘅T恤,點解又要買多件?答案就係:上面買嗰件係童裝T恤,係俾 巨大Duffy 著嘅,至於今年呢件就係成人T恤,係俾我著嘅!
兩件T恤都有 東京迪士尼渡假區 招牌,其中一件係「140」標籤,另一件就係中碼標籤.
同上年一樣,購買T恤會附有一個春日巡航紙牌,係樹葉形狀嘅,上面印有活動標誌.
呢件T恤吸引我嘅地方,當然就係有好大個 Duffy 頭型!仔細睇的話會留意到今年嘅顏色有少少唔同.
T恤嘅旁邊,亦釘有一個淺綠色嘅 Duffy迪士尼小熊 春日巡航招牌,並印有 東京迪士尼海洋 字樣.
上年嗰件T恤嘅背後印有尋日提及過嘅 國際信號旗,用返同樣嘅解碼方法,就可以發現,呢串旗幟嘅內在含義其實就係「BON VOYAGE」旅途愉快嘅意思.
但係,唔知點解,今年呢件T恤就無咗呢串有趣嘅旗幟,只係剩返活動標誌.
好啦,等我試下著起呢件T恤,之後再幫 巨大Duffy 著起同一件T恤啦!睇吓我地兩個幾襯,哈哈!
呢款T恤,佢地響上年冇出到成人裝,只係出咗童裝,所以我只係買咗俾 巨大Duffy;黎到今年,又突然地推出咗成人裝喎!於是,呢件T恤就成為咗屬於我自己嘅第一件 Duffy迪士尼小熊 T恤!
話時話,唔知香港呢邊又幾時先至會推出第一件 Duffy迪士尼小熊 T恤呢?前排咪出咗一系列 迪士尼朋友 搓臉圖案T恤嘅,其實都幾可愛!我記得 Duffy 同有一個差唔多嘅搓臉圖案... 假如可以推出T恤的話,Duffy 有咁多Fans,相信都會有唔錯嘅銷量!


text:
超開心!我地一家五口趁放假入住今年啱啱三月先開嘅愉景灣酒店~
由於呢間酒店仲係好新,所以唔係好多人知有呢間酒店
我結咗婚咁多年都未去過旅行(返英國探親除外啦!)
今次終於有機會帶埋啲女住下酒店啦!
十萬個興𡚒~
因為我地想更加想有旅行Feel,所以我地揀咗喺中環搭船入愉景灣
順便欣賞下維港景色
其中見到呢隻叫“The Bounty"嘅船,之後發現原來都係屬於酒店嘅,都幾特別!
約25-30分鐘嘅船程
一落船就見到shuttle bus嘅牌
shuttle bus係藍色牌嗰到搭呀
但係因為我地5點45分到咗,而下一班shuttle要6點先開,我地廢事等,就去咗搭C4
巴士喺酒店前面落,我地6點到咗
一落車,完全唔覺得自己喺香港!
人車稀少,空氣清新,鳥語花香,仲有陣陣海風吹埋嚟~
我地先行check in
大堂樓底高,有兩盞以藍白色為主嘅水晶燈吊喺到,好啱呢間酒店嘅沙灘海洋度假Feel呀!
check in
而且連manager都走嚟同我地say hi.話有乜野都可以直接搵佢
好好服務呀!
我地上房前先去咗喺2樓嘅tThe Bounty Kids' Club
2樓一出到𨋢.就見到幾件好靚嘅玻璃裝飾品
呢個係SPA嘅入口
你可以做好多唔同嘅treatment㗎
GYM都喺呢層㗎!
出𨋢嘅另一邊係一道玻璃門
推出去就見到路牌
感覺好似去咗「神秘的花園」咁呀!原來佢地有個Spa Garden, 做完Spa可以喺到Relax
Kids' Club係每逄星期五,六,日,同埋公眾假期開放㗎
專係為4﹣12歲小朋友而設
家長可以放低小朋友去享受酒店嘅各項設施
BB都可以去玩,但就要有人陪
Kids' Club都對住無敵大海景~超正!
Kids Club相當大,有唔同嘅活動畀小朋友玩
Kids Club 外有呢個咁靚嘅High Tide Pool Deck,原來可喺到行禮㗎!
泳沲都喺2樓㗎
啱啱黃昏,天色特別靚!
仲有按摩池
入夜啦,呢盞吊燈更加靚~
好啦!上房啦!
酒店最頂嗰幾層係大房
你睇下走廊咁長,啲間隔幾遠,就知啲房有幾大啦!
我地呢個係海景雙卧室豪華套房
有客廳,飯廳,廚房,兩間有King size床嘅套房+海景露台
我估有成二千幾呎呀!仲大過我屋企兩至三倍呢!
想睇間房係點嘅,請click呢到
睇相嘅就睇呢到啦!
入到房,見到個電視有我個名㗎!
仲有果籃,曲奇同朱古力
同埋鮮花~
貼心嘅安排!
客廳 + 飯廳
好大嘅廚房呀!
最左手邊嗰個係雪櫃嚟㗎
下隔係冰箱
雪櫃門造咗櫃門咁
喺英國好興㗎,喺香港好少見
睡房一
拉開窗簾就係露台嚟㗎啦!
呢間房仲有電視㗎
張床係King size㗎!
呢間係連住睡房一嘅廁所
double sinks嚟㗎!
咁就唔洗爭洗手盤啦!
不得不提呢個超正嘅浴缸(應該係浴池先啱)
留意到嗎?呢個浴池係行落去㗎!!!
出水有三個settings
一個係普通花灑
一個係rain shower (喺頂出水,好似落雨咁淋你,我老公至愛!)
另一個係橫向式出水,好似瀑布咁㗎!
我同三個女一齊沖,加埋沐浴露,好多泡泡!
可以喺到扮游水都得呢!
好耐無試過同啲女玩得咁開心!喺屋企日日都係睇住佢做功課,溫書,睇書...今晚乜都無提過,放心盡情玩!!!叉電真係好緊要,湊女熱情更澎湃!同佢地關係又無咁緊喎♥
呢種浴池係原有海景客房都有㗎!唔一定要我呢種房先有
如果大家有機會嚟,可以帶埋浴鹽或bubble bath嚟浸浴呀!
睡房二
呢房嘅廁所喺床尾嗰邊
仍然係double sinks!
有人已不急及待試床啦!
露台出面個景係咁㗎
見到2樓嘅設施
好啦...夠鐘瞓覺啦...
聽朝再見!


text:
3.23.2015
吖吖吖吖吖...
去完旅行之後我決定要好好休息,不過完來唔得,
因為屋企仲有幾千樣野等我處理.
好在有個幫到手又錫我啲小朋友嘅姐姐,我先可以多啲時間陪佢地.
妹妹13個月都未有時間寫添!
FB未得閒post妹妹嘅相,已經收到朋友問點解見唔到妹妹豬
從上一個post得知,呢到都有blogger 掛住妹妹豬,
好啦,攝一個video送比掛住妹妹豬嘅blogger啦!
婆婆餵完粥仔就會問佢食完未,
佢就識吖大個口比婆婆睇裡面仲有冇...
媽媽覺得佢真係好得意呀~
i love 妹妹豬!!! 心心
日本4日3夜親子遊~ Day 2
第二日
上野動物園+池袋
初時諗住早啲起身去,
不過最終大家敵不過睡魔!
食早餐先
好好食嘅漢堡包
連小檬都食得好滋味
是日日本情人節
今年過咗三個情人節
火車站好多人,如果多人我地都會抱起佢,
其餘大部分時間都要自己行.
第一次坐日本火車,冇咩太特別
不過隔離個日本EE就喺咁望住佢話kwaai,
仲教佢讀佢對襪bakinman ,
小檬都回應返一句
"餓蟹唷嗰揸依媽時"
(係我朝早教佢)
佢居然記得仲自己講!
落咗車已經有間動物玩具舖喺到,
已經唔使知動物園係喺邊,因為小檬已經走咗內入去,
以為已經到咗動物園!!!
真係比佢睇一陣咋,
後面仲有千千萬萬嘅活動呀
唔需要睇地圖, 好簡單跟住啲日本人行已經到動物園
都唔使10分鐘就到.
又係跑先影到吓
到此一遊
因為呢日係星期六,沿途都好多一家大細
不過都唔算逼,起碼唔會推你背脊!
小朋友免費
只買大人飛就得
大人600yen
一入去就係最受歡迎嘅熊貓!
排哂長龍,我地反而冇睇,留返啲時間睇啲香港冇嘅.
有張poster 係到,影到返嚟睇好眼花
呢到地方大,就算自己行都好容易睇到佢,
係日本,都會放心.
第一隻動物就係大象,一開始好興奮呀
尤其見到大象喺到poo poo 同veevee,笑到佢C.
日本人真係好細心,
有啲欄杆比小朋友坐喺到啲爸爸媽媽
可以抱住佢坐喺到睇動物.
貓頭鷹
禿鷹
老虎
孔雀
長臂猿
獅子
應該最開心見到獅子,因為佢話自己最鍾意獅子
大猩猩
日本猴子
差不多一點喇,喺火車站嘅麵包舖買左啲麵包,
就喺到食lunch休息一吓
可惜櫻花仍然未開
食完又走動喇
繼續行程
polar bear
隻polar bear 喺咁行埋嚟,睇到佢好緊張
日本人嘅真係好好,前排嘅大人會踎低唔會阻住後面啲人睇.
黑熊
唔係呢隻,呢隻係假嘅
海豹
跟住我地就搭咗呢架空中列車到另一面喇.
日本最鍾意嘅景點吸印
hi hi
都可以叫做欣賞吓動物園嘅風景
唔搭行過去都得
落咗列車之後, 呢邊有斑馬,不過隻斑馬好黃
一樣
長頸鹿
兒童動物園
呢個area最主要係比啲小朋友同小動物有接觸.
小朋友可以攞個刷幫啲羊咩咩掃毛,
小檬都唔驚,不過差啲梳咗落隻眼到.
隻羊咩咩好得意呀..啲毛毛厚到見唔到隻眼架!
跟住就到放羊時間,放哂啲羊出嚟佢地會PooPoo,
啲小朋友就會幫佢地掃PooPoo
小檬唔係咁識掃,於是我就幫吓佢啦
好在啲poopoo一粒粒,感覺唔dirty,都唔難掃,
掃完就洗手走人喇~
臨走小檬掛住睇動物唔記得左跟住我地,於是我地反跟蹤.
佢行開咗差不多3~4分鐘先發現唔記咗我地,佢好冷靜咁叫爸爸媽媽,
行咗一陣先搵到我地~
狸猴
最後一隻動物,之後我地就離開動物園喇...
訂閱: 文章 (Atom)


text:
2013年11月22日星期五
心赤赤
尋日同學校一齊放學後參觀中學,點解揀星期四吖,活動完都成六點了,功課都未做星期五又要中默,攪到成十一點半先有得瞓!
囡囡六點幾起身忙到放學已筋疲力盡了,仲鬼咁多功課,佢一路流哂眼水打哂喊路咁望住d功課發呆呀!到瞓覺時就一路流眼淚話點解自己做得咁慢咁冇用,做媽媽既真係心都赤埋呀!
日日唔食得唔瞓得只是做做做,究竟為咩呢?
2013年11月9日星期六
點揀至啱佢呢?
呢個月我既活動都係周圍睇中學,要開始幫囡囡唸中學了!究竟邊間適合佢呢?要活動開心既?抑或入讀大學機會高既?女校?男女校?
唉!仲慘過係我去讀,好大責任呀!仲辛苦過揀老公呀!help))))))
2013年11月1日星期五
爭取?進取?
愈來愈對現今社會唔適應,究竟我係適應力強定超弱呢?
囡囡學校仍在考試中,昨天剛考完英文,阿女通常回來都祇會略略提下內容便算,不會好似其它同學咁乜都回家滙報,所以我今早都只是聽其它家長d對話,不過充滿埋怨嚕騷聲音!例如:時間太短了,45分鐘做11版紙,究竟做唔做到架呢?之前既quiz太深太少人合格要投訴喎,d家長話學校係咪想害死佢地d學生,今次呈分試了,出到咁深成績拉低哂點出去見中學呀?佢地又問過英文老師原來今次係校長要求出咁深,班家長打算一齊去見校長去嘈佢去質問佢,仲話要唱衰間學校喎!
我自己唸究竟間間學校內部都係咁麻煩,抑或我咁唔好彩入正呢間!如果其它學校都要咁深咁短時間做咁多張紙咁都要跟大圍架啦,深定淺在乎識唔識,識就淺,唔識就1+1都係深,我唸得唔啱嗎?係我性格被迫屈服慣吖?抑或我太軟弱既性格?不慣事事出來嘈出來爭取,唔慣現今社會既~常常要遊行發聲示威抗議呢?唔識講呀亦唔識點教女了!
訂閱: 文章 (Atom)


text:
2007年10月6日 星期六
做生意
作為獨資經營既老細,可以掉低盤生意唔理走左去讀書同旅行,之後佢既伙計赻佢唔響度時開左另一間公司做哂佢班客,而家佢既生意只剩下十份之一,跟住問我點算.哈哈哈!有冇攪錯,自己盤生意唔理,比人搶哂 d 客都仲有十份一生意做,快 d 去還神啦.
做生意係要經營的,唔好諗住搵左班伙計返黎就坐定粒六唔理等收錢.如果佢真係咁諗,我估佢都唔係太適合做獨資經營既生意,起碼都要搵返個 partner 做營運掛?老細唔理,伙計見有利可圖就梗係會惹人越軌,比伙計搶哂 d 客都冇得好怨.
可能我道行唔夠,未做到令員工百份百忠誠,所以都唔放心一個唔該行左去唔理所有野等收成.好似美容院咁,是但邊一間分店去少 d 都會影響士氣同生意.始終香港既打工仔有幾多個會當份工係自己生意咁做丫,就算有,好多人都會自立門戶啦,唔係好多人會好似我咁,當左盤生意係自己既不過都唔願做老細.
同朋友傾左一晚,唔知佢會點處理佢而家既境況呢?
1 則留言:
- C.M. 提到...
-
單講忠誠,有時真係唔容易apply落 sale-driven既生意度.
要d Sales 可以當係自己份工,就或者要參考人壽保險公司個方法.係美容院,若果手停口停,缺乏security,咁...
無法啦,間公司仲咁細,要取得平衡,一d都唔容易.
至於你朋友個老細,真係... 唉.
- 2007年10月10日 下午1:58


text:
National Park Village à Wanganui à Durie Hill Elevator à Durie Hill Memorial Tower à Shopping Center à Alma Motel & STONZE Restaurant, Cafe & Bar à Wanganui City Visit à Warehouse à Alma Motel & STONZE Restaurant, Cafe & Bar
住宿 : Alma Motel & STONZE Restaurant, Cafe & Bar
今日整完晒所有行裝之後,就去整返個美味嘅早餐食下先,來咗幾日都無食過熱嘅早餐喇 ! 個早餐係炒蛋煙三文魚再加麵包.
美味嘅自製早餐
出到去整早餐嘅時候,都見都幾多宿友係到整早餐食 ! 食完早餐就出發去 Wanganui ,點解去呢個城市呢 ?! 因為呢一個係一個中途站,原先睇由National Park Village 去 Wellington 個車程都幾耐下,所以就係中間揀一個城市駁下腳.不過今日係好大霧同埋有D霧雨,所以車速都唔可以開得太快.
出面好大霧呀!!!
去呢個 Wanganui 嘅路程大部份都係行山路,又好多彎,好似係大霧山揸緊車咁 ! 到咗呢個Wanganui 之後個天氣又轉返好好多,不過都幾多烏雲同埋幾大風下 ! 呢一城市其實都幾近岸邊,係城市嘅中間俾一條大河道分開兩邊,另外就係好大風,係吹得郁人個種 ! 去到呢個 Wanganui 大約係十二點到,首先就係搵下間 Motel 嘅位置,之後就去呢個市嘅市中心到食飯個午餐.
不過見時間尚早,於是就係呢個市到兜下,兜兜下去咗呢個市嘅一個景點,個到有一部好古老嘅升降機叫做Durie Hill Elevator,本來想搭下,但係就要俾錢搭,所以就無試到.
呢個就係個部 Durie Hill Elevator...入面有部 Lift 係到架 !
係個Durie Hill Elevator 個頂到影又係大風到呢...可以起飛...
呢部升降機係係1919年興建嘅,重要係一部公共嘅升降機來個喎 ! 呢一架升降機其實係連住一條隧道,叫做Durie Hill pedestrian tunnel,之後就會去到一條叫 City Bridge 嘅橋,一路行就會去返市中心.不過我哋無去行呢條隧道,因為要落返去先得,同埋發覺係紐西蘭泊車好多地方都要俾錢架…..! 之後就上咗係附近嘅 Durie Hill Memorial Tower,呢個 Durie Hill Memorial Tower 有33.5m 高,總共有191級,係個頂上面可以睇到附近嘅景點.但係我哋上到去,只係覺得好大風,如果有一對翼的話,就可以飛上天 !
Durie Hill Memorial Tower
睇完呢個景點之後,我哋就去咗市中心嘅一個 Shopping Center 到食 Lunch,食咗個 McDonald 餐同埋一間叫 Milkshake 嘅餐,嘩~~~個 McDonald 餐要成五十蚊港幣咁濟 ! 真係幾貴下 !
食完就去 Motel 到Check in,然後就去咗市中心到行街,行行下重買咗兩支蜜糖添呀 ! 本來想係附近到睇下有咩嘢睇,但係如果要睇就要去好遠下,返到香港搵返D資料原來呢個市附近有D嘢睇下個喎 !
市中心景色
然後我哋就去 Countdown 同埋 Warehouse 嘅超市到買今晚嘅晚餐,今晚係食西冷加D蔬菜.
間Motel房其實都幾大間,重有D簡單嘅廚具,不過就無風筒同埋大門同廁所係用玻璃,感覺上覺得會有人望入來咁 ! 重有就係呢間 Motel 本身有一間餐廳,係食石頭燒嘅….
Motel外觀
都幾多人幫襯咁,重有就係呢到可以免費上網架…總括來講都唔錯.
自家製 Dinner....


text:
若果他朝你見我發咗達,你問我係咪中咗六合彩,你就一定估錯,從某年某月某日起,我介咗買六合彩呢個習慣喇 為免仲想要中頭獎既你引起不安,聽完ABBA隻Money就算嘞,唔好再睇落去囉喎 Money, money, money, must be funny, in a rich man’s world=錢呀錢,响有錢人既世界裡面,一定好很有趣啫(等我感受過話過你知呀吓) 有錢駛得鬼推磨=Money makes the world go arround x 2,唔係好記得呢隻咩歌,不過最有印象係收尾嗰句:hey, big spender,唔駛去到歐洲咁遠噃,晨咁早去中環啲名店門口睇吓啲千奇百趣現象,幾多其貌不揚既闊佬等住啲店鋪開門衝入去搶住幫襯,店員家陣對住呢班豪客啲嘴臉都唔同晒架喇 ▼ ▼ ▼ 好,講幾個中咗六合彩既人既經歷,茶水亞姐話佢有個親戚中咗六合彩頭獎,佢兩公婆即刻辭咗佢哋份政府好工用嗰啲錢開咗間體育用品店,廿幾年前體育用品店係好熱門賺到錢嘅,但係由佢哋開鋪就開始走下坡,(係咪畀佢拖冧個市呢?)結果將中番嚟既錢蝕晒為止 亞女兩歲半未夠,有日抱住佢經過禮賢會,佢問我係咪冇錢錢畀佢讀書,唔知佢幾時聽埋聽埋就自己亂諗嘢,又一個教訓,要記住响仔女面前要慎言,佢對大眼睛整咗個可憐樣望住你,於是咪畀咗佢返附屬既幼兒班囉,復活節有個活動,旅遊車車咗去唔知邊處搵啲收埋咗既復活朱古力蛋仔,幾位家長閒談之間,話亞乜太中咗條六合彩之後就開始病,睇勻晒西醫中醫都搵唔到病因,錢銀都係身外物啫,但係傷身你都咪話唔驚 亞女開始上小學,教養,教養,唔只要「養」,仲要「教」家嘛,剛啱轉咗份好似幾安穩既工,於是好積極咁响港島區呢邊搵緊樓,嗰時都會妄想旨意一吓啲六合彩,嗰日下晝,一住聽住個電話話筒,一住對冧把, 第一個冧把,中!第二個冧把,中!第三個冧把,中!第四個冧把,又中!心裡面好忐忑不安,奇怪,完全冇興奮既感覺,只係猛同自己講,第五第六個,千祈唔好中,我情願捱世界都唔想病,呢次事件好似畀我預習咗一次真係畀我中咗頭獎既心路歷程咁樣,由嗰陣時起,我介咗買嘞,到依家更加冇要中六合彩既需要
若果他朝你見我發咗達,你問我係咪中咗六合彩,你就一定估錯,從某年某月某日起,我介咗買六合彩呢個習慣喇
為免仲想要中頭獎既你引起不安,聽完ABBA隻Money就算嘞,唔好再睇落去囉喎
Money, money, money, must be funny, in a rich man’s world=錢呀錢,响有錢人既世界裡面,一定好很有趣啫(等我感受過話過你知呀吓)
有錢駛得鬼推磨=Money makes the world go arround x 2,唔係好記得呢隻咩歌,不過最有印象係收尾嗰句:hey, big spender,唔駛去到歐洲咁遠噃,晨咁早去中環啲名店門口睇吓啲千奇百趣現象,幾多其貌不揚既闊佬等住啲店鋪開門衝入去搶住幫襯,店員家陣對住呢班豪客啲嘴臉都唔同晒架喇
▼
▼
▼
好,講幾個中咗六合彩既人既經歷,茶水亞姐話佢有個親戚中咗六合彩頭獎,佢兩公婆即刻辭咗佢哋份政府好工用嗰啲錢開咗間體育用品店,廿幾年前體育用品店係好熱門賺到錢嘅,但係由佢哋開鋪就開始走下坡,(係咪畀佢拖冧個市呢?)結果將中番嚟既錢蝕晒為止
亞女兩歲半未夠,有日抱住佢經過禮賢會,佢問我係咪冇錢錢畀佢讀書,唔知佢幾時聽埋聽埋就自己亂諗嘢,又一個教訓,要記住响仔女面前要慎言,佢對大眼睛整咗個可憐樣望住你,於是咪畀咗佢返附屬既幼兒班囉,復活節有個活動,旅遊車車咗去唔知邊處搵啲收埋咗既復活朱古力蛋仔,幾位家長閒談之間,話亞乜太中咗條六合彩之後就開始病,睇勻晒西醫中醫都搵唔到病因,錢銀都係身外物啫,但係傷身你都咪話唔驚
亞女開始上小學,教養,教養,唔只要「養」,仲要「教」家嘛,剛啱轉咗份好似幾安穩既工,於是好積極咁响港島區呢邊搵緊樓,嗰時都會妄想旨意一吓啲六合彩,嗰日下晝,一住聽住個電話話筒,一住對冧把, 第一個冧把,中!第二個冧把,中!第三個冧把,中!第四個冧把,又中!心裡面好忐忑不安,奇怪,完全冇興奮既感覺,只係猛同自己講,第五第六個,千祈唔好中,我情願捱世界都唔想病,呢次事件好似畀我預習咗一次真係畀我中咗頭獎既心路歷程咁樣,由嗰陣時起,我介咗買嘞,到依家更加冇要中六合彩既需要以下李丞責師父講既呢單劫案係十年前發生嘅,嗰間鐘表珠寶店係喺新光後閘過幾間鋪位,係一位歌手個亞哥中咗六合彩頭獎開嘅,個槍手居然會睇中呢間位處鬧市只係一間佔半鋪既細鋪,仲要响人流當旺既中午時份打劫,本應劫匪已經得逞經馬寶道向住鰂魚涌方向走人,唔知點解(應該保險會有得賠)老闆突然衝出去同劫匪糾纏,結果被開槍殺死
有人不相信,人是沒有永遠的富貴,也沒有永遠的閉翳(衰運),而一般人更相信,愈早富貴的人,衰運亦會愈早來找他,所以大家都認為,經過一番磨煉後,踏入中年或以後才大富大貴,會較為恰當,亦容易為人接受.
早在上世紀九十年代初期,一位著名歌手的兄長,很早已成家立室,妻子更是貌似天仙,並育有一對子女,個人更在北角開設金舖,事業如日中天.筆者從他的親人口中得知,他當時的好運簡直好到極點,例如贏馬,中六合彩已是例行公事,勝利似乎是必然的.不過,人無百日好,花無百日紅,不好的事終於來了.
某年某月,他在金舖埋首工作之際,忽然一名悍匪持槍衝入店內,威嚇眾人並大肆搶掠,最後劫匪掠去一批金飾奪門而逃.原本此事就這樣過去,最多只是損失了一批金飾,但不知何故,「好運的他」突現神來之勇,竟衝出店外,赤手空拳與劫匪糾纏,就在此時,劫匪為求自保,舉槍朝他的後腦……
事後有不少評論,過往他事事都遇上好運,在危機關頭的一刻,「好運的他」便認為「幸運之神」永遠站在他的一方.
主持︰李丞責
▼
▼
▼
若果你一吓唔覺意睇咗以上嗰幾個真實個案,驚有啲人似我睇嘢既習慣,有時會由收尾睇番上嚟,我惟有咁安慰你啦,「中獎嗰啲錢查實係我既,我一路以嚟,著啲著啲儲响馬會嗰度之嘛」


text:
台灣的木瓜牛乳,仲係聖誕版,託同事係台灣買的,當然係氹太陽哥哥啦,相信佢都未見過呢款聖誕版呢!
今晚約埋victor係銅鑼灣食飯,傾下一月去北海道報邊團好;我地去左意粉屋,victor好攪笑,叫佢影相一d都唔抗拒,仲好willing to呢,堂堂一個男子漢拎住碟餸影單人照,真係幾攪笑!
唔記得同大家介紹,victor係太陽哥哥的另一位好朋友,係佢以前M記同事,我當時入去做,佢兩個已經係經理,都算同一時間識到佢地架;只係我同太陽哥哥熟d,起碼大家會去玩,去水上樂園,約出黎食飯咁!以前同victor食飯通常都係茶餐廳怱怱忙忙,今次因為要傾野先去左靜d既地方,所以多左時間傾計,中間仲有講到之前係M記做時的笑料同我對佢的印象,有次store picnic,我除左同太陽哥哥影過相,仲有同佢影相呢,太陽哥哥以為之前比過佢睇,原來仲未,下次要比佢睇下先得!不過成十一年前,我好唔靚呢,仲係學生look,不過唔怕啦,咁先證明女大十八變麻,而我拎到飛躍進步獎亦係實至名歸姐麻,變得越黎越靚,又有咩所謂呢?哈哈!其實都想比大家睇,但呢張相會留待有特別用途,您地睇左就冇意思了,所以遲d先睇啦!
我地暫時決定聽旅行社職員建議,keep住check幾時出直航機,一有就去報名;初步亦決定放棄東京,玩北海道七天算了;因為怕因為stay behind,焗住同埋旅行社book酒店會有好多risks,好似冇酒店呀,要第二間呀,要加錢呀等等...我同太陽哥哥都冇咩問題,因為我地都去過東京,係victor返去要氹掂gigi je!不過有咩團真係要到時先知再有所定奪,因為一月d團好多都未firm!
食飯時都有d笑料,聽聞victor已跟gigi進行造人計劃,我就問佢如果gigi有左怕唔怕唔穩定唔去得旅行架(我實唔制架);佢就話唔怕,頂多浸唔到溫泉姐;我就叫佢不如停工兩個月先啦!嘻嘻~~ 仲有,意粉屋d侍應咪會著圍裙既,當我地要tabasco同茄汁時,佢竟然係個圍裙袋口度,變魔術咁一支一支拎出黎;我真係第一次見,佢條圍裙又著到頗低喎,唔怪得我會諗到其他野麻...我就同佢講:嘩,您唔好拎左第二樣野出黎喎!哈哈!今晚呢餐飯食得開心,講返咁多年前的回憶,感覺亦好得意! 唔係我係度,相信佢地兩兄弟平時都冇咩幾可會有張合照回憶je!
Time Square的聖誕裝飾
未到聖誕我地已經去過好多商場啦,有海港城,青衣城,朗豪坊,Time Square,旺角新世紀都經過,但一d都唔靚呀;仲有又一城,上星期五同太陽哥哥親戚食飯時經過,但沒時間影相呢!
未到聖誕我地已經去過好多商場啦,有海港城,青衣城,朗豪坊,Time Square,旺角新世紀都經過,但一d都唔靚呀;仲有又一城,上星期五同太陽哥哥親戚食飯時經過,但沒時間影相呢!
係citysuper見到別出心裁既聖誕咭,但好貴呀;係一本立體小書仔,每頁都有d勉勵字句,收到又真係好有意思架!


text:
上次同表嫂去完R66後,佢就再約我地今日去The Park Lane既Cafe One食lunch buffet,話請返我地喎,真係客氣喇!
表嫂真係無介紹錯,我覺得呢度環境舒適,交通方便,食物以自助午黎講,真係算好多選擇,雖然冇咩生蠔海鮮,但甜品種類真係拍得住食自助晚餐!
表嫂今日仲帶埋佢個女Natalie出黎,上次見佢我諗都有兩年前,當時佢係一個勁怕羞兼唔講野既小朋友,淨係識"痴"住爹地媽咪;今日的佢已經四歲喇,同以前一樣,個樣好似佢爹地,表嫂仲講笑問我地有冇得救,哈哈!雖然眼同眉同爹地咁男仔相,但佢好精靈,同以前好唔同;一見面已唔怕三保咁由地鐵站拖住我行到去酒店,仲跟住我地出去拎野食都唔怕,佢第一樣拎既食物係雪糕,食完一啖就即刻遞第二啖比我食,幾friend呀!
今日又有笑話發生:媽咪同威哥遲黎,佢地黎到我就指住媽咪問Natalie,知唔知佢係我邊個呀?"媽咪!" 跟住我又指住威哥問Natalie,知唔知佢係我邊個呀?Natalie好細聲係我耳邊講:爹地...哈哈!真係笑死我呀!!
唔通真係異性相吸?Natalie都好"痴"威哥,而威哥亦難得一見咁好溫柔同細心教佢打機,唔...今日威哥都令我對佢改觀呢,睇黎佢都幾有潛質做舅父,不過,我懷疑佢都係對女仔好d,但我想生仔喎,點算呢?哈哈!
同Natalie影相會好開心,佢自己會識扮pose同轉pose,唔洗叫佢要點要點,係調返轉我跟佢擺pose,呢d動作全部都係佢自己擺架,好有鏡頭觸角,好可愛呀!
Natalie好多把戲,會捐落檯底"炆"人鞋帶,但我地又"炆"唔返佢個隻,因為佢係魔術貼,叫佢幫我地綁返,佢又好天真話佢唔識綁呀,哈哈!後來佢鐘意左另一項把戲,就係用腳"夾"住人,夾完仲會要您放開手,佢自己就張開手,同佢一齊癲,真係十足馬戲團,我玩完呢轉,個身都散晒咁滯,話說,佢都有成四十幾磅!呢期食左好多餐buffet,都好既,係時候為我的悠長假期劃上完美的句號,真係好唔捨得呀!


text:
好耐無寫字,寫條八婆NEWS小試牛刀,然後一刀就劈中Hip-Hop界自大狂Kanye West.
不在其位,不謀其事,但係Kanye West持住喺Hip-Hop界嘅成績同地位肆意染指(強姦)各個佢想染指(強姦)嘅界別.當中為禍最深一定係時裝界(除非唔係),仲幫自己起咗個潮朵叫YEEZY.有傳最近佢喺Twitter話想強姦埋傢俬設計,點名想同IKEA合作,仲用鉛子筆9畫咗張佢話係床嘅嘢出嚟,結果真係引起IKEA嘅關注.
只要人紅,畫到咁都可以叫設計.
澳洲IKEA表示: 行開啦你.
好彩IKEA都唔係傻的嗎.如果無Follow開西人柒事,都預咗會搵唔到個笑點.首先,IKEA張床係打橫睇,高出嚟嗰塊的確係床頭,至於點解咁長,就係佢最近12個人一齊瞓順便侮辱埋Taylor Swift嘅MV,IKEA貼心幫佢設計一張老連咁長嘅床等大家有覺好瞓.而句”We could make you famous”,就係抽返佢話佢令Taylor Swift出名嘅水.當IKEA出咗呢個Status,識笑嘅梗係一齊笑,但更加多嘅係嬲豬咗嘅真心膠,話如果IKEA真係同阿西Crossover就永久罷買.原來全世界都有真心的,長智識了,嗯.


text:
舅舅喺加拿大返咗嚟,所以我地約埋一齊去拜山
話說公公婆婆以前係住錦田吳家村,嗰時我太公都同佢地同住
佢因白內障攪到盲咗(當時無得醫)㗎
太公去咗之後,我婆婆就向當時住喺隔嚟嘅村長買咗喺石湖塘一幅小小嘅地埋咗太公
以前我細個拜山時成家好多人去㗎!
醁經過小橋流水,條橋仲要係無扶手,經過好多菜田,有啲水湖(客家人叫水塘仔嘅叫法)
人地種菜,要用泵喺啲井到泵水漐湖到儲水淋菜㗎
點解我咁清楚?因為我婆婆靠種菜,養活咗一家六口
我公公係文人嚟㗎,以前做過校長,讀過黃埔軍校,之後嚟咗香港就做文職野
(我公公婆婆嘅故事好好聽,有機會再寫多啲!)
所以婆婆成日話,種菜呢啲粗重功夫,公公唔識做lol
愈講愈遠添...
係啦,總之以前拜山就係好似遠足咁,去好鄉村嘅地方㗎!
但十幾年前,太公同公公墓嘅山腳被大規模收購,用嚟起西鐵後,小橋流水全部無晒,水湖都無晒!
以前我地拜完全去水湖到攞水淋熄啲火,而家無呢支歌仔唱咯!
一望落山,就係石屎地...
以前拜山廿幾人去㗎,但係而家?我媽嘅三個弟妹,有兩家都移民加拿大,嚟嘅人,愈嚟愈少...
唉...細個時真係會其待拜山,因為可以見晒手平時少見嘅親人!
唉,點都好,我覺得都係要帶啲女嚟拜下山,講下佢地太公同太太公嘅故事佢地聽
一去到就落雨,注定不能久留...
雜草叢生!
快快趣清咗啲草就拜啦!
我地燒咗啲野,啲女散溪錢(我細個最愛嘅動作)就要走!
太大雨啦!
唯有下次嚟清多啲啦!!!


text:
永隆繡莊
服務詳情
評語 提交評語
永隆係我哋個wedding planner介紹既,個到服務態度好專業,會介紹世界上唔同既裙褂種類俾我哋聽,要咩都會攞俾我哋試.我哋當時影咗好多相,又唔係即日買,佢態度都好好.第二次番去就咁俾番幅相佢睇,佢都可以係佢百幾個箱入面搵得番相入面果套裙褂出嚟.另外,我哋係第二度租咗套男裝禮服但係無咗件配飾,永隆竟然肯唔收錢借俾我哋,真係好好.
1800
呢間係朋友介紹,我覺得佢地嘅裙褂好靚.因為我爸爸唔鐘意龍鳯褂,所以要揀孔雀褂,不過做孔雀褂嘅只有呢間同冠南華,但冠南華三日兩夜要過萬蚊.我覺得呢間幾好睇,件褂好新淨,而且果到嘅老闆娘同阿姨好好,任我試褂,態度都好爽快,所以我好鐘意老字號呢種豪邁嘅氣質.
2300
這間裙褂店的裙褂十分傳統,款式好靚,質素又好,而且價錢又適中.另外,在我們選擇裙褂時,店員肯逐一拿出來俾我哋睇,service幾好.
老闆娘都好nice,我同媽咪叫佢收平少少,雖然開頭話冇得平,但到最後收錢時都收平咗我哋少少.店內除裙褂外,還有不少傳統物品售賣.極體來說,我都幾滿意.
1600
因為只係著一個朝早所以都係租就算.其實去到好多人排隊,佢都好好.我三點幾去,等左半個鐘到,meanwhile都一路拎啲款俾我睇.佢解釋咗好多褂既分別俾我聽,咩褂皇褂后,俾好多information你,間店啲人都上咗年紀.
揀褂時佢會望你面色話俾你知著咩款比較好啲,都準架,depends on你自己想要咩.有人鍾意紅啲,有人鍾意金啲.我都諗住要傳統,所以都冇hesitate好快揀到.
如果available佢都盡量拎新既俾你.佢每種褂好似得3-4套,有分size,如果你想要嗰套冇你個size佢就會話你知冇架喇.所有嘢都okay無問題.
900
裙褂都有好多不同款色,老闆娘任試唔嬲,招呼幾好,有size選擇
780


text:
Lemongrass Wedding Floral & Accessories
服務詳情
評語 提交評語
花球我搵咗Lemon Grass,係見朋友結婚用幾靚,於是就上咗去睇,覺得幾靚又唔係幾貴,信譽又幾好,所以就搵佢.
Pre-wedding同big day我都係搵佢,但都係用絲花嘅,一來平啲,二來唔駛點打理.我係造水滴型,真嘅要一千九百幾,但係假嘅只係九百幾,花車嘅花都係七百幾,同埋另外加三百蚊會有一個花冠,係襯番個花球嘅.整出嚟係好靚嘅,佢做之前又會先做個demo,會影相同video send俾我問我o唔ok先,開頭第一個就唔係我想要嘅嘢,後尾我再講清楚我嘅要求佢就再整過,我係想要vintage少少嘅style嘅,佢之後再整嗰個係非常之好.
有睇過幾間花藝公司,例如Hahaha Florist,Petal by Alice,秋子等等.Hahaha太貴,最後揀咗Lemon Grass 因為佢個感覺好與眾不同,我好鍾意佢嘅風格.第一次同溝通Lemon Grass 係用Facebook,佢態度好nice,會即刻幫我check 下有無期,同埋會好主動咁俾唔同既rate card 我,好似我本身揸唔定主意要鮮花定絲花,佢都會俾下意見,例如鮮花會靚啲,但係絲花有咩好處咁,佢哋都會同我一齊商量.
不過Lemon Grass有啲遠,如果唔駛走入元朗,有啲 中間嘅交收地點可以選擇就更加好.攞完花之後Michelle 會即刻同我講新郎已經攞到啲花,又會提我襟花應該點戴,點樣用襟花嘅T字扣佢都講得好清楚,仲send 埋圖同片教我點做.啲花一打開我覺得真係好靚,成品真係同我想像中一模一樣!仲有包碎花俾我梳頭用.
因為我哋結婚個日全日流程太長,我本來擔心鮮花會好快殘,所以最後揀咗絲花.不過之後化妝師分享話Lemon Grass 嘅鮮花有用營養劑種住,可以擺到成日仲保持得好靚,所以都有少少後悔無揀到鮮花.不過其實影相唔係好睇得出嘅,同埋絲花平好多.
我prewedding幫襯咗佢哋用絲花球,bigday就幫襯鮮花球,2200呢個價就包鮮花球同襟花.
我嘅花球有唔同嘅花種,包括乒乓菊,繡花球同garden rose,同埋另外一啲散花.我上網睇過佢哋嘅作品,覺得好靚.本身都諗過搵hahahaflorist,但佢哋價錢比較貴,加上覺得Lemongrass嘅西式花球好清新,所以都喺揀返Lemongrass.
佢可以加錢安排專人送貨,不過我住屯門,去佢哋間店親自拎都冇問題.同埋佢哋喺臨近我bigday嗰排個答覆會好快,但之前可能就會慢少少,可能一日就只會覆到一次.
結婚前一星期,負責人Michelle會主動問我哋有咩preference,例如有咩花好鐘意,或者有咩花喺完全唔想喺個花球上出現,我同佢講返鐘意西式同散啲嘅花,花球方面就希望唔喺波形,同埋有少少墜感,顏色就想要粉色.之後佢又問我拎返backdrop同埋晚裝嘅設計同埋相,廢事花球同佢哋撞色,最尾成品我都好滿意!
我問我化妝師訂花球有咩好推介,佢就介紹咗Lemongrass俾我,話佢之前去另外嘅婚禮做化妝師嘅時候,見到呢間做花球做得唔錯.我淨喺同個叫Michelle嘅女仔電話溝通,冇見過面,但佢就好好人,一直跟開我冇轉過手,有咩問題亦好快覆我.佢問我鐘意咩顏色嘅花,我就講返大概鐘意咩款就OK.
佢間店喺屯門,但因為我喺青衣,所以就冇去咁遠交收.佢做得好好嘅喺,佢會喺前一晚幫我用gogovan送去我屋企樓下,話埋我知車牌同司機電話,方便快捷.
花球好靚,佢會用玻璃樽裝住啲花,襟花同另外淨低嘅花都會用玻璃樽裝住一次過送嚟.第二朝,我仲用佢俾我嗰啲花整頭髮造型.


text:
2015年4月29日 星期三
2015年4月22日 星期三
2015年4月21日 星期二
(泰國) 翟道翟 - 尋寶好地方
提起翟道翟, 諗到就係"熱", "焗"同埋"迷失".地方超級大,店舖又非常多,所以好易迷路.喺咁熱辣辣嘅泰國,加上翟道翟好唔通風,真係好易中暑.
點解Sweetie攞苦黎辛都要黎翟道翟?原因係泰國要買嘅野呢到都好齊全,最重要係平.但Sweetie一般都會係幫襯乾貨擺設多啲,因為擔心太熱會令食物變壞. 就好似幾年前黎曼谷,Sweetie喺出面商場見過一款長頸鹿燈,但有啲貴而冇買到, 搞到之後嘅行程都心掛掛好想返轉頭買.點知行程最後一日,喺呢個咩都有嘅翟道翟比Sweetie搵到,仲要係平一半價錢.
要平要抵,就要付出, Sweetie就付出咗好多嘅汗水,就當搵個機會出出汗減減肥啦!
如果你想keep住知道OL每日會發生嘅趣事,就要入去Sweetie個fb page睇下,同like我個page啦!
2015年4月16日 星期四
(泰國) Harrods Tea Room, Central Embassy
近幾年有好多外國嘅Tea Room進駐泰國,聽講話貪泰國租平同埋遊客又多,所以會搵泰國做試點.Sweetie上一次去泰國就試咗Twinnings,今次黎到就試試英國熊bear bear做生招牌嘅Harrods.2間分店都非常方便,分別喺Siam Paragon同埋Central Embassy,Sweetie諗住行下新嘅shopping mall,所以去咗Central Embassy呢間.Harrods tea room一啲都唔難搵,見到一大隻著住綠色制服嘅熊bear bear就知喺邊.
裝修帶有英式簡約嘅風格,餐具成套用晒Harrods自家嘅品牌.可能真係太好生意,喺4點左右好多種Afternoon tea set已經售罄,剩低一款2人份量嘅The Embassy Garden Set.而個set可以揀2款茶,Sweetie揀咁Earl Grey & 雲呢拿味嘅茶.
Tea set 賣相尚算吸引,因為有好多唔同嘅顏色.最突出應該係個黑色嘅scone,第一次見.
因為scone同蛋卷比例太多,個set太飽肚了.至於味道方面,Sweetie就覺得普普通通同埋欠缺一啲精緻嘅鹹點,不過話晒Harrods係英國大品牌,點都要黎試一試.除咗服務好,價錢又合理,個set只需890 bath (約HKD220),點都平過喺英國食.
tea room 隔離仲有Harrods嘅精品店同埋cake shop,臨走仲可以去掃掃貨當手信.唔想飛去英國咁遠試Harrods嘅afternoon tea,黎泰國就係最方便嘅選擇.
地址:Level 2, Central Embassy, 1031 Ploenchit Road, Pathumwan, Bangkok, Thailand
如果你想keep住知道OL每日會發生嘅趣事,就要入去Sweetie個fb page睇下,同like我個page啦!
2015年4月11日 星期六
(泰國) 禪Lavana Bangkok Spa
OL Sweetie返工日日對住部電腦搞到頸緊膊痛,所以不論去旅行或喺香港,一有機會就會做massage.今個復活節5日長假,就去咗泰國.去泰國幾次,酒店以外的按摩店,最靚可以話係呢間.因為今次行程時間緊迫,所以只係揀咗做1個鐘香薰油按摩aroma massage.由於冇預先booking又太多人關係,都要等咗半個鐘先有得開始做,不過呢半個鐘唔係齋坐架:
首先serve杯茶同埋抹手巾比你,等你relax下.跟住再放低份form比你填,都係一般嘅健康調查,同埋睇下你想按邊個部位多啲.
之後就比10種香薰油你揀,Sweetie就揀咗Lemongrass,貪佢陣味夠relax.
揀好香薰油後就等有冇房,當有房時就會比對拖鞋你更換,再跟住去洗腳
聽講以前係一間disco,而家改做Spa,所以地方真係好大.經過好似迷宮嘅走廊,終於到咗Sweetie嘅按摩室啦.
按摩師手法正宗,時間亦都配合得好好,1個鐘頭每個部位都按到鬆晒,做完出黎仲有甜品食.
其中有一個步驟係用個herbal hot pad敷肩頸,超級舒服,所以Sweetie喺走嘅時候都幫襯買咗個返香港,用嘅時只需放入微波爐叮1.5分鐘就用得架啦.
禪Lavana Bangkok Spa
Address: No. 4 Soi Sukhumvit, 12 Sukhumvit Road, Klongtoey, Klongtoey,
Bangkok 10110
Tel: +66 (0) 2 2294510-12
Email: lavana.bangkok@gmail.com
Opening Hrs: 9:00am – 0:00pm
Last reception: 23:00pm
如果你想keep住知道OL每日會發生嘅趣事,就要入去Sweetie個fb page睇下,同like我個page啦!
標籤: ★ Travel - 泰國, 按摩, 香薰油, 香薰按摩, 泰國按摩, 茶, 甜品, 舒服, 禪, aroma massage, lavana, lemongrass, massage, spa
2015年4月2日 星期四
LC & staub 日本outlet大檢閱

而家啲日元咁低,去日本真係好抵玩,有唔少姊妹都去日本掃貨,特別係掃LC同staub.日本outlet咁多個,但並唔係每一個都有LC同埋staub買架,所以大家唔做定功課,小心會白行一趟.Sweetie為咗方便大家,就整咗個表,一睇就知邊個outlet有呢2大牌子:
地區
Outlet 名稱
Le
Creuset
staub
北海道
三井Outlet Park札幌北廣島
仙台
仙台泉Premium Outlets
三井Outlet Park仙台港
茨城
Ami Premium Outlets
枥木
佐野Premium Outlets
千葉
三井Outlet Park 木更津
三井Outlet Park 幕張
Shisui Premium Outlets
(Narita Airport)
埼玉
三井Outlet Park 入間
靜岡
御殿場Premium Outlets
長野
輕井澤王子購物廣場
大阪
Rinku Premium Outlets
神戶
神戶三田Premium Outlets
三重
三井Outlet Park 爵士之夢長島
滋賀
三井Outlet Park 滋賀龍王
岡山
三井Outlet Park 倉敷
岐阜
土岐Premium Outlets
福岡
瑪麗諾亞城
佐賀
烏栖Premium Outlets
沖繩
沖繩Outlet Mall ASHIBINAA
如果大家plan好去邊,最好再入埋每個outlet下面條link (官方網頁) 睇睇詳細資料,網頁有齊營業時間同教大家點去個outlet架!
如果你想keep住知道OL每日會發生嘅趣事,就要入去Sweetie個fb page睇下,同like我個page啦!
標籤: ★ OL - 玩意 - LC & staub, ★ Travel - 日本, 大阪, 日元, 日本, 仙台, 北海道, 沖繩, 東京, 長野, 旅遊, 神戶, 福岡, japan, LC, LC & staub, outlet, staub
訂閱: 文章 (Atom)


text:
景點: 班郝夫大道 (Bahnhofstrasse) / 蘇黎世湖 (Zürichsee)
垂死的獅子 (Lowendenkmal) / 卡貝爾橋 (Kapellbrücke) / 舊市區 (Altstadt)
正式開始行程啦
住o既酒店包早餐,當然食埋先出去啦
幾多選擇同埋質素唔錯
搭酒店接駁巴士出發去返機場落車
馬上去啟動早前經agent買定o既4日Swiss pass
(去瑞士o既朋友如果最少逗留4日的話強列建議買pass,因為真係又方便又慳錢
因為逐次買車飛真係幾和味架)
就搵火車搭啦,大約15分鐘就到達蘇黎世市區
去到車站先將行李放係車站內o既儲物櫃
之後就去行街啦
蘇黎世中央車站都好靚架
我地影相期間仲有途人過黎合照添 XDD
我地行到咁上下都決定上電車去蘇黎世湖影相
湖邊仲有好多天鵝係度添
真真正正o既天鵝湖呀
所以我地都決定坐個半鐘船去遊蘇黎世湖
周圍風景如畫,坐係船上面我地都覺得好寫意
遊湖後我地就去返班郝夫大道搵野食
食左少少野繼續行街
之後就轉火車落琉森啦
我地係火車站食左一個差唔多100蚊港紙o既Burger King
好貴呀 >0<
搭火車,大約45分鐘車程就到達琉森
第一時間去酒店check-in放低行裝
呢間budget hotel好得意
我地住o既套房原來可以容納3個人架
哈哈....但我老公話呢度似情侶酒店喎
不過我覺得房間都算好整潔呀
開始係琉森市區內周圍行
邊行邊影相,話咁快行到卡貝爾橋
橋中間o既水塔聽聞原本係監獄,拷問所,瞭望台同埋金庫黎架
行過左街就到達舊市區同埋琉森湖
再係舊市區搭電車去參觀垂死的獅子同埋冰河公園
可惜冰河公園已經關門
所以我地只係o係獅子像前影相
返到舊市區去左出名o既Bucherer睇錶
但發現d Rolex價錢同香港差唔多,所以決定唔係瑞士買老公隻錶啦
夜晚我地去左卡貝爾橋旁o既餐廳食晚飯
仲有天鵝係隔離陪我地食添 ^^
瑞士第一餐晚餐都唔錯
不過價錢真係比我之前想像o既貴
無計啦,呢度o既生活消費指數的確好高
咁就完成第二日o既行程啦 ^^


text:
比上次更加「萌え」咁去畫
今次係參考左Peach-pit係しゅごキャラ入面果啲精靈嘅style,其實係因為我吾識畫笑嘅樣.Upload左之後,我覺得啲顏色好似瘀左少少咁.
Labels: 創作繪
一雙會說話的眼睛 - 阿CAT
當我最初嘗試畫阿CAT嗰時,我有啲苦惱,因為畫正面會比畫4份3面難.畫正面嗰時如果面部五官比例吾岩,又或者位置錯左少少都會令成個輪廓走晒樣.依張畫其實係畫左4堂,但係頭3堂都係係走樣同錯色兩種情況之下徘徊,有啲down down地嘅feel,第4堂終於可以係谷底爬番出嚟,當然啦,同「畫得好好」仲爭好遠.努力呀!がんばで!
感覺上阿CAT係個幾爽朗嘅女生,而且帶有少少成熟,可能佢吾係嗰啲吾停吾停咁講嘢嘅女仔啦.
P.S.阿CAT如果妳想要張高解像度嘅「jpg」image,我可以email比妳,因為張圖有成3Mb咁大,但係啲色會靚好多而且更有質感添.
Labels: 人形繪, 少女, 繪畫
又畫吓有少少「萌え」感覺嘅嘢先
好似好耐無認真咁畫CG嘢,我要努力努力呀,「成功不會驟然降」依句係近嚟聽道嘅一句歌詞,吾知點解成日掛係咀邊?可能係咁所以振作番啦.
又吾知點解,近嚟鍾意左用粉紅色同埋紫紅紅地嘅色添.
Labels: 動漫, 少女, 繪畫


text:
小檬28M喇!!
食
而家食野好返好多,飯飯,粉粉,麵包/
蔬菜/魚(只菱魚餅)/豬肉碎/
生果/水水/湯都有飲啲(不過要氹吓)
鮮奶/豆漿/yogult
帶子都食,不過要新鮮,靚嘅先得!真係咀刁
越寫越多,真係好開心,因為之前咩都話唔食,
開始扯高就比人話佢好瘦.我都吓好想佢肥返啲,
不過小朋友真係逼唔嚟,而家佢健康就得!
皮膚好乾,一熱就好痕,出哂汗就先隻monkey咁,
而家用緊SEBA,唔同要轉shower Gel?
自從睇咗巧虎之後,洗頭仔都冇咩喊,
爸爸同佢照頭淋之後即刻抹返,就冇事,
我就唔係好忍心照頭淋...
之前識poopoo咗話我地知道,
之後突然踏入倒退期,poo完繼續玩,唔出聲,
等我地發現先話poopoo咗.呢個月有進展,我們好似乎常哦上身咁,
不停同佢地講有poopoo 要同我地講,
之後見到牛欄牌廣告有個小朋友喺廁所唔...唔...咁,
佢一有就會同我地講要去poopoo
根據婆婆報告都算好成功,不過有時就趕唔切,
我已經覺得佢好叻架喇,繼續啊~
把口除咗瞓教果時之外,都係冇停嘅,基本上已經同大人講野冇分別.
媽媽喺房同佢瞓玩玩吓佢整到我我扮喊,
佢就話"出去搵爸爸入嚟睇吓媽媽做咩先"
婆婆喺7-11 搵唔到yogult佢就同婆婆講,"咁你咪問吓人囉"
瞓醒同我講,"媽媽不如我地出去."
喺會所BBQ,食到尾聲婆婆同妹妹上去先,當我地返上去時佢會發現唔見咗妹妹,
會要搵返妹妹,好掛住妹妹(雖然佢冇發現妹妹唔見咗一陣)
媽媽手手臂損咗佢錫返同我按摩之後講I LOVE YOU
媽媽扁咀唔開心佢會好daa咁嘟住咀叫媽咪,然後錫返我r
曳野之前講過,呢兩日喺落樓下散步佢仲越叫越走...好快我都追佢唔到.
好在喺街到都唔會係咁.
之前都未係好識雙腳離地跳,今個月已經學識,
有時冇啦啦都喺屋企跳,有時又會不停自轉,之後扒低.
(我細個都好鍾意咁玩..哈哈)
有日自己唔小心個人咀唇嵌落啲玩具到,流血,我放工返到去,
佢就示範返比我睇
觀察力好強,記性好好,大部分嘅野講一次就記得.
有一晚落去散步同佢著果對白色鞋仔佢唔肯著,佢話好薄,
我地好驚訝,點解佢薄都識??我地冇教過.
老公諗返原來尋晚東張西望講白飯魚啲膠最底太薄,
唔適合小朋友著.佢應該聽到
但係果一刻佢係冇理過電視機嘅,淨係玩緊車車嘅.
(所以我都唔太擔心開電視,因為佢都唔係好睇)
帶帽,型唔型呢?
我識畫個圈型同寫1字
我會用匙更食可可脆片
用杯杯飲水
成日落雨,唯有喺屋企釣魚
EEEEE
食自己隻手,之後話有藍色可樂味
(但係佢從未喝過可樂)
又喊又細笑嘅小朋友
呢個叫錫到燶哂
又chok
停車場門口要合照
落哂大雨,爛玩舅父特燈拎筒水同我玩
你睇我開心到
by 舅父嘅靚相機


text:
雖然咁耐得一次,不過我真係好驚佢再發癲
係學習嘅一個階段,但小檬果時又冇喎...
大個咗,唔知點解,有時話佢,果一刻有玩具喺手,佢就會掟玩具
尋晚就係,放工一支箭返到去,好開心抱住佢跳舞
跳完佢喺屋企跑,就叫佢唔好跑,
佢就用手上嘅玩具掟我
(可能真係target 我,又可能個方向咁啱向我)
唔知點解十級火起,即刻打手手,但又驚打手,佢又會學到打人,
不過果一刻真係好慶,冇諗咁多,
終於知道點解有啲父母會打小朋友打到上報紙!
我打到我隻手到紅哂慶哂,我話你唔要玩具吖嘛,我就dump咗佢.
佢見到個玩具喺垃圾筒先"媽咪媽咪,唔掟喇唔掟喇!"
過去naughty corner,佢唔使兩秒就走咗去,如同虛設
我要佢自己成句講哂先收貨 "媽咪,我以後唔會掟玩具喇"
又爬過去已經封塵嘅梳妝檯.
有啲雜物佢爬唔到就算.
試過佢自己入咗去搵個門攝攝住門,我地喺出面開得條罅,佢就喺大床嘆
我地越推就越實. 差啲開唔到門,如果係都唔知點算
後來氹佢拎開隻貓
(好在門攝係貓貓,唔係唔知佢明唔明我講咩)
自此之後我就搵個防夾手喺門,收埋隻貓貓.
之前就唔理喺邊,都lur,
之前教佢要lur落紙巾或者媽媽婆婆手上面先得,佢做啱就話佢啱,
點知而家佢食到要lur喺我地手之後就自己話
"軒軒lur喺媽媽手上面好叻(尾音帶得戚)"
跟住我又要解釋其實吞落肚最叻.
尋晚突然玩口水
好在佢識sorry 媽咪之後,再加句I love you,即刻冧哂~
唔知係咪真係因為trouble two,遲啲會好啲呢?
定係又要迎接naughty three 呢?


text:
今日同兩個小朋友嚟到坑口體育館嘅兒童遊戲室玩吓
香港康文署喺每區甚至長洲都有兒童遊戲室,但係好玩又企理嘅唔算好多!
我哋搭地鐵嚟到坑口站B出口,沿住培成路行到尾就會見到西貢將軍澳政府綜合大樓(其實即係坑口體育館)行入公園轉左行上樓梯就會見到兒童遊戲室
一入到去已經坐滿人,呢度設置咗一個等侯區,保安姨姨喺每一個時段開始前10分鐘就會拎住籌派俾等侯緊嘅人,若果派哂之後,其他冇籌嘅人就要等所有持籌的家長小朋友進入遊戲室後繼續坐喺度等,只要有人中途離開就可以後補進入!
喺門外面都設有一個BB車泊車區,都安排得幾細心!
我哋啱啱好係最尾兩個,但係我哋一家四口仲差2張籌先得,但係其實保安姨姨唔係咁嚴格嘅!見我哋唔夠籌就話「算啦算啦,俾埋你哋入去啦」總算唔駛等多成個鐘先有得玩
門口上嚟已經有個氹氹轉斜路行上去除鞋的位置
一係到去哥哥就好快除咗對鞋一支箭跑咗入去玩,裡面嘅小朋友有大有細,大嘅跑嚟跑去對較細嘅小BB都幾危險,家長要好好咁注意佢哋安全
另外入到去穿過八爪魚好快就會發現有一個奇怪嘅位置有嘢圍住咗
我不其然走埋去望吓究竟係乜東東,原來係兒童洗手間的洗手盆地方,實在好得意嘅設計,可以在場內看見洗手間的位置
當然大家都係要離開遊戲室先從另外一個入口進入洗手間,而且小便的地方係唔會在場內看到過去
呢個場有個小玩意,總共有三個,好似一條蛇蛇咁嘅形狀,起初我已為係傳聲筒,喺下面講嘢,上面會聽見!但係原來係一個傳臉筒,咩叫傳臉筒?
原來佢裡面安裝咗兩塊鏡片,將下面小朋友的頭影像投射到鏡片再折射到上層鏡子,所以另一邊嘅小朋友可以睇住在下面小朋友的樣子
真係好攪笑, 個身喺下面, 但係由個鏡望入去見到個頭喺上面.....
場裡面都幾乾淨,因為每一節完之後都有姐姐清潔,不過有少少位置都較污糟,大家都要留意(例如地面上有好多一個個小圓塊,係可以拎出嚟,裡面都污糟㗎!)
仲有整個場地嘅地面有好多小梯級,一不留神都容易會跌親!
近窗邊有一個好大既圓形休憩位置, 貌似俾家長坐喺度睇住自己小朋友玩, 但係其實所有小朋友都會走入去玩
但係呢個場都幾啱玩伏匿匿,因為有幾多暗位!大家估吓我呢個匿埋嘅位係喺邊度...
就係呢度啦,佢哋兩個傻豬匿埋但係凸哂對腳出嚟,一眼就睇到!之後好多小朋友見我哋咁開心仲加入埋同我哋一齊玩
而且呢度都有好多小裝置, 細心行埋去玩吓又幾得意喎! 睇吓哥哥同妹妹個樣扭曲哂幾攪笑, 佢哋自己都笑咗出嚟
呢邊有個閱讀樂書架, 問過職員姨姨話因為俾D小朋友破壞哂D書, 所以自此之後就冇書再供應俾大家睇lu
俾媽咪發現原來有幾個軟墊係可以砌埋一齊
行番出去先去去小童洗手間洗洗手去方便吓先!
好快就過咗45分鐘,我哋離開咗遊戲室,都往上層參觀一吓,上一層1/F係體育館,喺館內都可以看見再往上層2/F係一條室內緩步跑道,真係打風落雨都冇藉口話唔跑
緩跑徑門口可以睇到開放時間, 入場跑之前要在門口登記(不過唔登記都得, 都係自律Mode!)
佢哋兩個見有咁多哥哥姐姐喺度跑,自己都興起跑咗兩個圈!
體育館內環境都好靚, 有好多充滿色的設計, 尤其係呢一副壁畫, 媽咪話見到介紹係展出坑口以前原貌的畫
最後我哋就離開體育館,喺外面公園再玩咗一陣就番屋企lu...
Photo by CANON 5D Mark III, Len | EF 24-70mm f/2.8L IS II USM
呀劍評語: 咁多個康文署轄下兒童遊戲室,呢度都算乾淨企理有特色!大熱天時入嚟避一避都係必然之選!
坑口體育館 兒童遊戲室 簡介


text:
2012年10月19日
再遊海洋公園, 挑戰哈囉喂! - 遊園感想
估唔到之前七年冇去過 海洋公園 嘅我,響六月尾去完之後,咁快又再有機會去玩... 響呢個時間去 海洋公園 都只係得一個原因嘅啫,就係同朋友去玩 十月全城哈囉喂 啦.
響上次去玩完之後寫嘅嗰篇文章都講過,因為我個人黎講並唔係太鍾意 海洋公園,所以我都唔會好似 迪士尼黑色世界 咁寫啲好詳細嘅遊玩報告,不過都會簡略咁講下感受嘅.( 話就話簡略,但都幾長,希望大家有時間的話都可以睇下,因為都算總括咗我多年來嘅想法... )
無論作為 迪士尼 粉絲又好,抑或普通嘅遊客又好,我都會覺得 迪士尼黑色世界 係更加值得欣賞.我咁講好似好主觀咁,但係請注意,我唔係講緊好玩啲又或者更值得去,而係更加值得欣賞.因為我好認為 迪士尼黑色世界 響好多方面都做得比 十月全城哈囉喂 更好,更優秀.響鬼屋嘅細緻程度,鬼屋嘅格局,活動主題故事,氣氛,園內佈置等等,迪士尼 都係更膀一籌;而呢幾方面亦係全世界咁多個 迪士尼主題公園 嘅強項,不過遊客會唔會去欣賞就係另一回事.
海洋公園 當然亦有自己嘅強項,相信亦係咁多年黎 十月全城哈囉喂 可以咁成功嘅主要原因.海洋公園 比較著重嘅係驚嚇方面嘅效果,務求令你響鬼屋內外都可以被人嚇到好興奮.無疑,一般年青人,包括我自己,不斷俾人嚇,見到啲好得意嘅鬼,係會覺得好刺激好過癮.但係同時間,係玩緊嘅時候,有時會覺得有啲野好似做得好求其,係為整而整咁.
另一方面,海洋公園其實限制係少好多,好多野做嘅時候會自由好多,做起上黎會簡單得多.例如,佢地可以好隨便咁因為要搞哈囉喂,而用埋後台區域,俾遊客入埋後台區域;唔需要怕影響公司形象,亦唔太需要擔心會嚇親小朋友,所以恐怖成份去到幾盡都冇所謂;仲有就係,佢地嘅表演者唔會有一個特定嘅背景角色,可以好隨便咁同遊客互動,講野.至於 迪士尼,因為擁有自身嘅品牌形象同埋原則,有啲野係絕對唔可以做嘅.所以,海洋公園能夠更加容易咁響活動入面做加入更多題材,元素,去遷就遊客嘅品味.
每個人都有自己嘅喜好,響 迪士尼 同埋 海洋公園 之間,自然各自會有自己比較鍾意嘅一個.我係一個比較感性嘅人,換言之,迪士尼樂園 嘅主題故事,氣氛係更加適合我.我突然咁有心機去寫咁一篇咁長,關於 海洋公園 嘅文章,係因為覺得可惜.每一年嘅萬聖節,總會聽到有人咁講:「去萬聖節活動,仲洗諗?梗係 海洋公園 好玩啲啦!」其實係好唔公平,因為兩邊都有好玩嘅地方,有值得去嘅原因,但係 迪士尼 就往往被人標籤咗.
有時都會希望一直響心中經已標籤咗 迪士尼樂園 嘅朋友,可以嘗試轉一轉個角度去睇呢個樂園.假如有機會去玩,無論係 黑色世界,抑或係平日,都唔好只係抱著一種去玩,尋求刺激嘅心態.因為呢個「主題樂園」,仲有好多野都等緊你去發掘,值得你去欣賞箇中奧妙.就好似我呢排玩多幾次 詭墳學院 嘅時候,慢慢會發現,原來入面有好多之前忽略咗嘅佈置;入到去嘅時候,除咗俾人嚇之外,亦都好似玩尋寶遊戲咁,一路行一路搵一啲有趣嘅佈置.能夠將自己親身投入樂園嘅故事世界,感受一下入面嘅故事氣氛,必定會玩得更開心!呢個亦係我欣賞呢個樂園,鍾意呢個樂園嘅最大原因!因為只有 迪士尼 先做到最完美嘅效果!
最後總結,我昨日響 海洋公園 嘅公園指南入面見到佢地嘅願景「海洋公園 力求成為一個世界級具領導地位的主題公園,為遊人帶來一個既開心又難忘的旅程,將遊人與大自然緊密連繫起來.」我只能夠說,海洋公園 要真正成為一個「具原創性」嘅「主題公園」,仲有好長嘅路要行... 總之,希望 香港迪士尼樂園 同埋 海洋公園,兩者都可以響未來繼續努力,繼續進步啦!
訂閱: 張貼留言 (Atom)


text:
早幾年鄭秀文出左首歌,係教會唱到街知巷聞,叫《不要驚動愛情》,大概就係果種講法,真愛值得等待,唔好過早開始.即係廿幾年前首《天各一方》都講過:「激情捉喺手裡面,會化為灰燼,反而藏喺心底,可以歷久常新.」
但大家真係要為意,唱歌果位叫鄭秀文,佢有條件去等,亦同時有人等緊佢,所以暫時唔驚動愛情住,因為佢知份愛情收埋左係邊,就係中銀總行個保險庫到,第七行E7果格.現實D黎講,你係鄭秀文的話,知道自己個情敵係韓紅,真係驚條春咩!
大家係教會同時成日聽到有姊妹話自己係同耶穌拍拖,所以好滿足,暫時唔需要同人發展感情.雖然天主教嘅靈修觀裡面,有與神相愛呢個講法,但我先唔處理究竟同耶穌拍拖呢個講法,符唔符合聖經,或者有無神學根據.不過,你又話同耶穌拍拖,佢又話同耶穌拍拖,咁係咪話耶穌一腳搭兩船先而家,咁對上個情人節,耶穌陪左Mary去食飯丫?定陪左Susan去睇戲?乜耶穌咁花心架.咁如果有人對你有意思,咁個情敵咪係耶穌,咁好棘手個喎!而教會果D戀愛十誡又講明唔比人做第三者,咁你幾時先同耶穌分手呀?
咁弟兄唔可以搞同性戀話同耶穌拍拖,咁有無邊個聖經人物頂住先,比弟兄拍下拖呢,聖母瑪利亞?咁做又係咪犯十誡,貪戀別人妻子呢.
(待續)


text:
小一,我嘅年代小一係天真無邪弱弱地智嘅時代,邊有好似而家啲小朋友咁早熟....我嘅第一次觸電就係係呢個時候發生.
細節好似好模糊,但印象實在太深,第一次知道乜野係鍾意一個人,第一次感受到離別嘅苦,當時太細,佢就係我全世界,以為佢無當我係一回事,但後來多年後先發覺我太睇少呢段所謂puppy love......
終於大個仔啦!當日升做小一雞以為自己大個了,第一日就同個超超超超靚可愛極品同班,我著迷了.但因不知愛為何物,只係知道想望佢,想接近佢....總之就係傻仔咁.記憶中我有好幾個情敵,大家都會送野俾呢個女仔.而我嘅禮物,諗起真係無得頂,係教人砌機械人模型嗰張紙,無睇錯,係每盒模型都一定會有教你點砌嗰張紙.因當年我極度迷戀模型玩具,自自然會當左呢啲野係寶,我將我覺得係寶嘅野送禮俾小女神係理所當然嘅事,哈哈哈...當然,佢收收埋埋其實我唔知佢有無掉到,但人生第一次送野俾女仔就係膠成咁,諗起得啖笑.
後黎,有一次,機會黎啦,班調位佢竟然坐係我隔離!嗰時係5到6張枱拍埋咁大家圍埋咁一枱做一個單位,成個班房就分開4至5個咁嘅單位,好似擺酒咁.同枱嘅有佢之餘仲有一個好出名嘅弱智兒童.佢係堅弱智嘅,當年嘅教學配套可能唔係咁好,無所謂特殊學校?總之佢係痴得好厲害,由朝到晚絕大部分時間都係度liu鼻屎,係流住口水笑住口咁起勢咁Liu, 訓導主任日日都叫佢拎返隻手出黎,一行開佢又liu過.好自然,佢就成為左同學間恥笑嘅對象,但係當年我嗰班,只係笑吓佢咁,絕無話去到欺凌嘅層面.雖然佢日日俾人笑,又無乜人埋佢身,佢玩鼻屎亦都玩得不亦樂乎,自己有自己空間,感覺係好樂天嘅...
點知,天使真係天使,我嘅小女神竟然好似做戲嘅女角咁向佢伸出友情之手,同佢傾計,唔俾人蝦佢,雖然條友都係只係掛住自己個鼻孔暢通程度,但佢呢個行為真係震撼到我深深處,完美嘅小女孩呀!!!
受佢影響之下,我都開始向呢位淘金者伸出友情之手,一齊玩一齊笑,慢慢唔知點解,我做左佢爸爸,女神自然就做左佢媽媽,大家一齊努力照顧鼻屎仔,日子過得太開心.當然,縱使係咁,可能大家都仲細,不知愛為何物,關係可以叫做友達以上,但就無再所謂進一步....
可惜,幸福嘅時間過得特別快,佢,竟然一年都未夠就要去外國讀書.我就好似個傻仔咁第一次感受到離別嘅痛,我記得佢都好唔開心,但無自信嘅我唔會知道佢係因為我,定因為要離開大家而唔開心,總之最後一日我記得放學送佢上校車之後我喊到豬頭咁...好苦好苦.我嘅淡淡初戀以為就咁樣完結左.
大個左直到中學,我都不時諗起佢,只係屬於我同佢之間嘅秘密(小一就做人老豆老母喎),雖然覺得係自作多情,佢一早就唔記得我啦應該,但對我作為一個毒撚總係忘不了嘅一段時光,永遠都係咁甜.
到好似中四時,突然有次小學同學聚會,竟然知道佢返左黎香港亦都會出席.我當年又無乜特別大期望,因為我係覺得只有我自己記得,咁多年無見乜都唔同晒啦...係!我估中左,真係唔同晒,由一個可人兒搖身一變,變左TB look....u 原來是個boy?好彩,原來只係外國mk look, 但已經同當年好大出入.不過靚樣依然,只係打扮太唔女性化.我地當然有交談,但當然無提以前細個啲野啦,就好似初相識嘅朋友咁,客客氣氣...回憶,我自己有就夠了.呢次聚會就成班嘻嘻哈哈咁就完了...
之後,到我去左外國讀書,期間返黎渡假,又黎多次小學同學聚會.因聚少離多,呢次我叫埋香港個女友一齊去 (係,LD撚),原來佢亦都已經返左黎香港做野定居.嗰次一見,天呀!竟然變返100%女人,留長左頭髮,眼大大閃閃發光咁,好斯文...唯一奇怪嘅係點解咁細粒嘅,同我印象中個大細好大出入,細想先記得原來係自己大粒左,話晒男仔嘛.
本來大家相安無事有傾有講,直到我女友黎到(佢遲黎join),我突然見佢面色一沉,由我女友黎左之後,佢就無乜再係聚會上講野,若有所思咁,期間就有另一個男同學不斷安慰佢咁同佢講野(佢地好似本身frd底,不過有啲兵feel)....嗰個年紀,縱使我仲未成魔,但已經知發生乜事.原來佢一路都記得我?原來我係佢心目中唔係閒人?可惜我已經心有所屬,我只可以當無事發生.之後大家食完飯,搵地方食塘水,佢就話有事要走先.睇住佢心痛住咁走,連望都唔望吓我(本來之前仲傾得好地地),當然嗰個兵同學即刻跟佢走,走嘅時候對我嘅眼神不懷好意咁(做乜鳩)...我係有啲開心又有啲啲痛,開心嘅係原來我地係有愛過,痛嘅係點解我咁遲先知....嗰次聚會後,我就再無見過佢,佢就好似消失左咁,後黎fb大家add左,見佢結埋婚生左幾個細路好幸福(老公當然唔係隻兵啦,挑),係開心嘅.雖然呢段畫時空嘅愛發覺得太遲,但我都好感激佢曾經鍾意過我,因為我都幾樣衰又無乜過人之處,總之係好嘅回憶啦,係對我黎講幾特別嘅體驗,我嘅第一次可以橫跨超過十年,都咪話唔奇妙.


text:
十三個月至十四個月閒記
十月四日 有雨
好野 mami同爸爸連放四日假陪titi
由於尋晚送左titi去婆婆度渡假 mami同爸爸可以訓到十點
之後施施然拍拖出灣仔食靚早餐 有時titi唔喺度都幾開心架
兩個大人鐘意去邊就去邊 食咩就食咩 睇咩就睇咩
樂得自在三個鐘 就去返荃灣接 titi同婆婆去街咯
婆婆逗得titi好開心 titi終於認得自己架車車喇 離遠就指住我地
mami好開心咁落車衝過去錫下titi 而titi就好嗲咁叫 "mama"
第一站去左愉城嘅冒險樂園 幫titi整個member先
見d小朋友玩得好開心 mami都好期待第日同titi去玩
titi去到樂園成個人開心晒 精神晒 仲揸住張membership咭tim
以前婆婆帶mami去樂園之前都要講條件嘅 mami都要同titi定條件先得
所以mami以前讀書成績好就係咁解咯 ^^ 想去就要溫習 做好功課
依家衰妹未讀書 條件就定 : titi要聽話先有得去呀!!! ^^
之後決定去深水埗福榮街食劉森記呀
蝦子撈實在好得 難怪咁多人排隊
婆婆都大讚d麵好靚 而蝦子咬感好得意 飽飽就去行玩具店咯
由於我地諗住參加blog友仔halloween gathering
mami好努力幫titi搵造型衫
諗住福榮街會有啦 點知同灣仔一樣冇bb造型衫呀
噢 唯有買造型比自己先啦
mami好期待呢個halloween party 會見到好多blog友之餘仲有得扮
行行下有個美女stop我 邊鬼個呀? 噢 倩渝小豬媽呀 野~~
佢同佢honey兩個二人世界 真係sweet喇 倩渝媽 點解邊度都見到你嘅?
尖咀撞到你 荃灣撞到你 依家咁大條福榮街都撞到你.... 真係有綠喇
離開福榮街 我地衝左去西九龍廣場呀 去買baby羽絨
旅行社話十一月尾嘅日本唔洗著羽絨 但mami都係唔放心
去旅行多一件好過少一件 買定好d 況且羽絨咁舒服 可以比佢包住訓覺
之前去過所謂嘅尖咀羽絨城 staff好唔友善都算 仲要話冇bb size
唉 仲話自己係羽絨城 baby sizer都冇點叫城呀?
好彩yee ee幫我搵到一間有得賣bb size嘅shop 去到得返一件咋
諗都唔諗即買 二百蚊 都好抵丫 返嚟香港都仲著得
仲件褸仲好型下tim mami決定幫件褸做d手腳令佢更靚 哈哈
之後去左圓方 唉 得嗰間zara同h&m 好悶嘅一個mall
食左杯雪糕 買左乾蕃茄麵飽就閃人咯 有排都唔會去呀
去到冇野 點都影下相卦.....
累到不得了 titi仲咁好精神嘅 我地返去荃灣搵公公咯
一家人去左荃灣廣場食鐵板餐 好好味呀 好耐冇"鋸"扒喇
titi@餐廳勁無聊傻b樣
我地問titi返唔返屋企 titi攬實婆婆擰頭 噢....
咁好啦 titi渡多一晚假 而我同爸爸就落左旺角二人拍拖世界
行過一間新興小食 一小盒薯條 (芝士肉碎味) 賣三十蚊
哈哈 我地一路話貴 一邊比錢 可能好耐冇試過食d潮野喇 嘿嘿
揸住薯條嗰個moment 覺得自己變左個旺角青年 好開心呀
其實我都係2x歲啫 同個3字仲差好幾年 真係一個青年嚟架 哈哈
嘻嘻 mami真係好低b 好易滿足呢.... titi聽日先見咯


text:
我真係覺得自己好快手!
17號本身同kaming諗住行下get個姊妹裙feel
誤打誤撞之下撞左入以馬內利果到!
因為kaming 家姐結婚join呢間
佢又勁好人, 拎衫比我試
試左好幾件上手, 覺得唔錯, 勁想即join tim呀!
經此一試之後我知道自己襯d咩啦~
1) 粉色會較好睇
2)婚紗最好落鋼紗果d
(因為高貴款果隻我會著到吊腳, so sad)
但同男友傾過, 問過人
都係唔好咁衝動, 都係周圍睇下先
今日無野, 同男友去尖沙咀行下啦~
首站去左Charming Image
都係試左3件, 感覺係ok, 但未有嘩一聲既feel
但最最重要係佢平, 我都諗如果出面係預算以外
揀唔岩會返黎呢間租架啦~
跟住就走出左百利, 走到金巴利道
見到有個阿嬸派單張上樓上!
我本身都幾抗拒上樓上鋪, 因為驚比人夾, haha
但又想睇下, 咪上左去囉!
間野叫 - Eternity
睇d款唔係太岩, 但佢不停強調有自己設計師
咁我睇佢d款都唔係出面成日見既!
橫掂佢可以試2件, 咁即管試下啦!
(因為佢even join左都唔出影, 所以係用電話偷影)
希望唔好copy出去! thnaks!
一睇就睇中左橙色呢件, 完全我鐘意果隻feel
佢胸口係羽毛黎既, 裙腳係波浪形, 著上身感覺好高貴
呢隻款仲有黃色, 黃色會sharp d但係會露鞋
咁我就麻麻地啦!
另外一件試左件超級誇張既婚紗
其實佢同隻公仔身上果件係一樣
呢件本身唔係我鐘意果d款
但係我一著出黎, 男友都忍唔住"嘩"左一聲
同埋眼見都真係好特別!
最後因為有2件已經係叮叮聲, 咁真係即join呀!
仲即刻hold埋上面果2件衫, 仲租埋個公仔出街~
到時註冊時放個公仔係枱都幾得意!
其實可能太衝動地租埋個公仔
如果我婚紗想轉款咁點算呢?
不過我真係勁鐘意件橙色羽毛裙~
又搞掂一樣啦!


text:
2016年4月11日 星期一
confirm開刀日子(33W)
同燒腩仔做完物理治療之後,緊接住就係艾菲去Dr Wong到覆診(專登約埋同一日等米高請少D假),而喺覆診前我哋先過對面仁安分科診所交按金hold床位,搞掂之後職員畀咗一大堆資料艾菲,其中仲有呢隻熊仔連DVD,哈...乜原來宜家落訂有嘢送㗎,都幾搞笑喎.
過到去Dr Wong嗰邊診所,平日星期一坐無虛席嘅大堂,呢日星期三居然只得小貓三四隻,連米高都話個反差點解會咁大,登記後照例量血壓磅重同驗小便,全部都pass無問題,而艾菲嘅體重今次終於有上升啦,但都只係由重12磅升到13磅,唔...肚圍都有大咗...半...寸...㗎,由37寸漲到37寸半囉.
真心艾菲都好奇怪點解今次可以keep得咁好(呢排已經勁放肆乜都食啦喎),身邊個個都話陀第二胎會肥得勁D嘛,最近睇返三年幾前陀燒腩仔時影嘅相,先覺得想當年水腫得幾勁(上胎好似重咗廿磅,不過已經唔算肥,生完唔使特登減就著得返之前D衫褲),相比宜家真係好fit呢,莫非湊燒腩仔所消耗嘅能量真係有咁大(今次係無做過運動連散步都少)?kakaka...
登記時問姑娘話要等兩個先到艾菲,等艾菲仲拎咗粒珍寶珠出來塞住燒腩仔把口(因為唔記得帶車畀佢玩>.<),點知先啱啱去完洗手間返來坐低就叫艾菲名入房,搞到燒腩仔畀Dr Wong笑佢每次都係食住嘢入房(上次食朱古力食到成手都係:P).
Dr Wong循例都係問吓艾菲近況,咁艾菲亦循例投訴吓BB豆豬踢得好勁(想當年燒腩仔係無郁得咁勁㗎),尤其係艾菲夜晚瞓覺時,向左向右瞓佢都有意見,而且開始有宮縮就更加唔舒服,Dr Wong就解釋艾菲本身瘦底,所以特別覺得佢郁得勁,亦要感恩呢個係佢健康嘅表現,佢每休息40分鐘就郁一郁,艾菲唯有忍埋呢幾個星期,至於宮縮就要留意住有無肚痛,無肚痛就唔使擔心.
之後我哋就埋位照超聲波,今次BB豆豬又係用手遮住自己個樣,我哋只可以勉強見到佢D五官,心跳頻率正常,至於size呢,頭仔係32W,肚係34W,腳骨就36W(長腳妹?),整體來講已經有34W嘅size,係正常中碼B,照計有五磅幾重(唔怪得艾菲條腰成日都咁攰),估計到38W出世時會有七磅(Dr Wong話多數會重過第一胎),Dr Wong話艾菲現階段咩都食得,但唔好食過量澱粉質怕BB豆豬會大得太快.
照完超聲波我哋就出返去傾開刀嘅問題,今次我哋終於confirm到個日期畀Dr Wong,而Dr Wong更即場打咗返去仁安到hold手術室,佢話有咩問題可以隨時改都無問題,但我哋梗係唔想再有任何變動啦,始終今次要兼顧埋照顧燒腩仔嘅嘢,真係牽一髮動全身,所以BB豆豬你真係要生生性性呀﹗
見Dr Wong今次心情唔錯又有時間,仲關心埋燒腩仔手腕D濕疹(佢都係過來人),艾菲就問埋佢個肚呢排又開始爆痕嘅問題(天氣一乾燥就超痕,準過天文台咁滯,仲會畀褲頭整到紅晒),佢話可以開隻有激素嘅藥膏艾菲搽,話對BB唔會有影響,不過...艾菲考慮咗陣之後都係無要到,寧願勤力D密D搽肚紋膏算(反正都係差唔多嘢) ,咁Dr Wong就提醒艾菲一定唔可以R損佢,否則要等到生完先有得整返靚個肚㗎啦﹗
我哋之後出去等約期同找數,同姑娘confirm仁安床位hold咗,手術室亦book咗,再約好三星期後覆診就走(本身應該開始兩星期去一次,但Dr Wong知艾菲下星期去QE覆診就專登mark遲一星期),正如Dr Wong講艾菲都唔會覆多幾多次診就醫院見啦,嘩﹗D時間真係過得好快呀﹗
題外話順便呻吓,唔知係唔係距離BB豆豬出世嘅日子越來越近,艾菲同燒腩仔呢排嘅情緒都明顯有D波動,佢最近忽然出現咬手指嘅情況(有晚直情見佢用口咬手腕),幾乎晚晚瞓唔好醒幾次(最經典一次係凌晨三點搞到朝早七點半先瞓返),濕疹更加係喺佢發忟喪R嘅情況下大爆發,亦經常無理取鬧撩交嗌,無論艾菲點攬點錫點安撫點輔導點同佢講道理,佢都係無咩改善咁,然後望住佢呢個不安嘅樣,艾菲不其然就會心痛得眼濕濕忍唔住喊,唉...
而艾菲呢排亦明顯出現築巢現象(上胎無㗎),不停嫌米高清潔得間屋唔夠乾淨,執完廚房又抹呢樣抹嗰樣,一有時間又係咁執BB豆豬同燒腩仔D衫同日用品,仲好狠心咁掉咗好多嘢,最搞笑係喺執雪櫃時居然畀艾菲搵返隻發咗好耐未食嘅花膠出來,咁梗係拿拿聲拎來燉鮮奶食咗佢益BB豆豬啦,否則又要等生完半年之後先食得㗎啦﹗
訂閱: 張貼留言 (Atom)


text:
今日早上11點幾〝四大長老〞就開始起行回鄉飲,全屋就得返我與阿B兩個人,我覺得得兩個人時阿B係乖過平時,而我地晚餐會係肥阿哥家吃〝兩姑嫂攜手合作~來一客肥牛烏冬〞.
阿B常常都會攪這個櫃,但之前阿B自己玩這個櫃的小椰漿罐頭被整親隻腳仔,所以停玩了一段時間.近排佢又開始玩返,仲會將D物品由這裡搬到去那裡,玩得好開心.我地都好怕佢會整到,叫停左佢轉頭又再攪過.
玩到好眼訓又攰,就走去地席到〝嘆抖吓〞,跟住就〝再戰江湖〞.
睇下佢幾曳,前幾日自己撞落這個白色櫃攪到塊臉瘀晒都未散,而家又唔知驚做埋D危險動作,小朋友真係有用不完的精力,話唔聽.不過,以上情況都係阿B這階段會做既事,是正常和正確的.
之前成地物品我已執拾好,之後阿B又返轉頭,我以為佢又攪攪震,今次相反阿B係地下拎左支茄醬放回櫃內,但佢還未懂這種動作,加上放不對位置,所以跌回地上,之後佢索性將D物品掉晒落地,又再搗蛋.
我與阿B訓左好多次都唔得,而肥阿哥又等緊我過去,所以執好晒野就過去.見到肥阿哥隻眼都〝Dup〞晒與阿B一樣,所以肥阿哥就同阿B訓,結果一樣,唯有大家一齊玩喇!
阿B終於捱到開餐喇!初初都幾好~肯食,跟住又要自己用餐具食,到中後期就開始扭計,唔食,喊.肥阿哥係鍾意小朋友,但佢冇耐性,所以佢就話阿B幾句又輕輕拍左阿B一下,跟住阿B喊得仲勁.
阿B個個都唔跟係要去我到,雖然我未食完,但見到佢好悽涼,所以抱抱他~止喊,抱左一陣想轉人又唔得,轉人又喊,後來阿嫂抱走左阿B一陣就冇事.
吃過晚飯,我睇下隻錶原來到了阿B吃奶時間,怪唔知得扭喇!所以我就叫肥仔開奶,阿B真係好攰,不知不覺飲飲下渣住奶樽就乎乎大睡了,我與肥阿哥不停影相都唔醒.
你睇下佢對肥嘟嘟手仔,腳仔,佢腳上粒墨出世係冇架,有一日突然標出黎.其實,阿B算聽話架喇!


text:
珮茵生日,相約行山,由梅窩行至愉景灣
行完就喺愉景灣食晚飯
我湊住三個行怕佢地攰,所以我直接去愉景灣
我啲朋友以為去愉景灣一定要搭船
我呢啲過氣東涌人梗係知搭去欣澳再轉巴士呢條路啦
我同啲女由紅磡去欣澳,轉埋巴士
成人都係$12+$10,$22蚊攪掂,一個鐘左右就到啦!
比起由中環搭船($37)抵好多呢!
而且我呢啲九龍人又唔洗專登去中環:-)
我地4點幾起到欣澳等車
啲女一見到草地就問我可唔可以去草地玩!
曾幾何時佢地日日都可以喺草地跑
搬咗去市區,
見草地真係難上加難
佢地都格外興奮!
影曦問:「點解呢到咁靜嘅?」
這是都市繁華後的悲哀
落咗車後,朋友未到
我同佢地行咗去海灘嘅公園
一路行,見到有人喺沙灘晒太陽,睇書,打排球,玩沙......
非常悠閒
久違了的感覺
有時"出走"一下,感覺唔錯!
「靖翹等埋我呀!」
舒韻一路行一路大叫
沿途嘅人都望住舒韻對旁人話:「頭先個鬼妹講中文喎!」
哈哈!估唔到佢地呃得下人喎!
有得打韆鞦,大愛!
四年前嚟過呢個公園,幫朋友嘅囝囝James慶祝兩歲生日
原來對上嗰次嚟,已經係咁耐嘅事
朋友們完成行山嘅使命
食德國菜
臨走影返張大合照
九點見到迪士尼放煙花呀!
3A成晚都好鍾意同狗狗玩呢!
好鍾意呢到嘅環境
好掛住住東涌嘅日子
得閒真係要嚟多轉
帶埋picnic,可以喺沙灘hea成日呢<3


text:
Monday, 31 December 2007
Tokyo Tower (TV)
o係屋企冇街出太悶, 又完全唔想做正經o野, 所以 download o左齣都算舊o既日劇, divx 格式放上大電視度睇都好靚, 叫做 Tokyo Tower, 共十一集. 本來係一 d 興趣都冇, 唔係一早就睇o左. 點知係非常好睇, 大出意料之外, 已經成為我最鍾意o既日劇之一.
其實如果要我分析點解咁好睇, 我都唔知點講好. 個故事唔算特別, o個 d 乜乜"可憐天下父母心"一早拍過晒; 演員唔錯, 都成功令到角色討喜, 不過亦唔係乜大卡士. 只可以講佢拍得好好, 拍出好多令人印象非常深刻o既情境, 鏡頭拍得靚, 再配上勁靚o既音樂, 真係 power 十足. 我好少喊, 但係睇呢齣o野開頭同結尾o個幾集都有俾佢搞到流眼淚, 好多時本來都頂得住, 但係佢 d 音樂一起就唔掂, 真係夾得太好, 搞到幾次我要扮去洗手間解決某 d 生理問題先冇俾妹仔發現...
以我所知呢齣電視劇o係日本都唔收得好好, d 人比較鍾意睇同期o既流星花園2 o個幾個醜男. 有機會應該睇下, howtindog 大力推介.
Posted by Howtindog at 16:00
Labels: 電視
0 comments:
Subscribe to: Post Comments (Atom)


text:
2013年5月18日
齊來成為收藏家, 將迷離珍藏帶回家!
迷離莊園 開幕,當然有好多新商品登場,而我當然亦都唔能夠抵抗得住呢啲商品嘅誘惑,哈哈!其實我自己就覺得今次嘅商品設計算係做得唔錯,有好多都好特別,所以我先至會忍唔到手!
其中,令我花費最多嘅,係一系列徽章!我終於開始有少少後悔,上年開始咗儲徽章呢個嗜好... 以下呢兩個係 迷離莊園 開幕紀念徽章,分別限量500杖,而右邊嗰個係 奇妙處處通 會員獨家嘅.
呢個 猴紋音樂盒徽章,係可以打開架!內裡印有 迷離大宅 標誌,以及顯示「2013年開幕」字樣.
兩個徽章嘅背面都有「迷離莊園 2013年開幕」嘅字樣,會員獨家徽章亦印有 奇妙處處通 標誌.
除咗限量版開幕紀念徽章,仲有好多以新園區做主題嘅徽章!我就買咗以下呢五個徽章!
我覺得比較得意嘅,係呢兩個 米奇,唐老鴨 電磁廂車徽章,因為佢地係可以連埋架!
尋日都有提及,迷離珍藏店 亦開始發售少量來自世界各地不同 迪士尼主題公園 嘅商品.園方呢個構思值得一讚,可以俾我地有機會見識到其他樂園嘅商品,咁咪仲好過賣嗰啲狼羊!
現時所發售嘅商品都係來自美國嘅兩個 迪士尼渡假區,暫時就未見到有巴黎或者東京嘅商品;呢啲商品都係環繞著 Tower of Terror,Haunted Mansion,Expedition Everest 呢幾個遊樂設施.
之前嘅 想像‧帶動魔法 系列文章就同大家分享過 Haunted Mansion 係 迷離大宅 嘅姊妹作;另一方面, 東京迪士尼海洋 版本嘅 Tower of Terror,故事亦都同 迷離大宅 有連貫性嘅.不過,現時嘅 Tower of Terror 商品並非來自 東京迪士尼海洋,而係來自其他 迪士尼主題公園.其他主題公園嘅版本以電影《The Twilight Zone》做主題,同 迷離大宅 未有直接關係.
返返去莊園嘅主題商品先,我另外仲買咗明信片同埋記事簿,不過我諗最後都會唔捨得用!嘻!
記事簿唔多講啦,但係就想講下呢個明信片套裝;一套總共三張,都幾靚,而且仲唔算貴添!
大家之前整過幾多塊個人化名牌呢?迷離莊園 開幕又令我整多一塊... 今次係我第一次整中文字!
最後兩樣商品,對我黎講可以話係壓軸!係咁多樣商品之中我最喜歡嘅!就等我向大家推介一下!
第一樣就係可愛嘅 阿拔 毛公仔!聽聞今日經已售罄了,睇黎 阿拔 將會成為園內新一位人氣王!阿拔 其中一樣象徵性特點,就係佢嗰頂土耳其高帽,呢隻公仔都有戴住土耳其高帽呢!
公仔嘅腳上仲有一個綠色嘅印章,上面繡有 迷離大宅 標誌,代表著佢係黎自 迷離大宅 嘅!
呢隻公仔亦有附送一本迷你故事冊,同 Duffy 嗰本有啲相似,裡面介紹咗 阿拔 嘅背景資料.
另一樣我想特別推介嘅商品,就係呢個收藏盒!造型參照咗大宅故事中嘅 猴紋音樂盒,好像真!
打開收藏盒,就係一個細小嘅儲物空間,我而家就暫時用佢黎放住我新買返黎嘅徽章.
丫!唔知道,假如我隻 阿拔 打開呢個收藏盒的話,又會唔會有 音樂星塵 釋放出黎呢?
要成為收藏家,係唔係一定要用錢去購買珍藏品呢?當然唔係!唔好唔記得仲有禮物換!奇妙處處通 會員由即日起至6月30日,可以去到會員服務中心換領3D遊戲卡一張!記住去換啊!
遊戲卡用信封裝住,由一張貼紙封住;呢張貼紙整到好似一個印章咁,上面亦有 迷離莊園 標誌!
打開信封,裡面都非常精緻!係 迷離大宅 嘅圖片!再次細看呢間屋嘅外貌,真係覺得好靚!
至於呢張遊戲卡,請怒我未能分享係顯示咩圖案,因為我永遠都睇唔出呢啲3D圖案嘅,嗚嗚...
最後,我竟然比起原先嘅預算洗多咗一倍... 好耐未試過一日之內響 香港迪士尼樂園 洗咁多錢... 不過算啦,迷離莊園 話哂都係我最喜歡嘅一個園區,就俾自己響開幕呢個大日子開心一下啦!但係... 迷離莊園 已經令我瘋狂掃貨,我唔敢想像去到 東京迪士尼渡假區 會發生啲咩野事...
訂閱: 張貼留言 (Atom)


text:
家居裝修係個無底深淵,幾多錢都塞得入,現時搵食艱難,當然係慳得就慳.
但喺慳嘅基礎上面,都要保證裝修質量,以免慳得一時而因小失大,影響日後正常使用就唔好啦.
所以,為咗保證優質生活質量,有啲裝修預算係無得慳.以下裝修佬分享俾大家知邊8樣裝修浴室無得慳!
水電改造
水路同電路都收埋係見唔到嘅地方(例如入牆),難裝難拆.有啲二手樓嘅材料一般都會達到驗收標準,所以唔一定要電線,水喉全拆.但為了水龍頭出水量夠大,可以考慮將主水喉加粗.
防水
廁所防水材料無得慳,沐浴牆防水高至少要做到6尺高.油防水油漆之前要把牆面同地面處理好,凹凸地方鋪平.廁所整體牆面做防水嘅底線係地面三層,牆面油兩層,即每次薄薄油一層,乾透再油下一層,一層都不能少.過門石,地漏,水喉,樓板空隙,馬桶喉周邊要刷多幾次防水油漆,呢啲地方最容易漏水.
牆面
牆面同地面係成個屋企最容易成日見到嘅部分,如果牆面同地面唔鋪平整,再好嘅瓷磚,牆紙,油漆遲早都會裂開,所以一定鋪平牆面同地面.牆紙鋪係牆上效果確實比油漆好,但無論係買邊種牆紙,牆紙膠一定要買優質嘅,絕對唔可以買劣質牆紙膠,劣質牆紙膠甲醛多.
常用物件
地漏,頂燈係廁所中常用但唔引人注意嘅物件.佢地質量好壞直接影響到大家日後正常生活.地漏揀得唔好容易引發去水唔順暢或去水返味,普通燈受潮後就唔著,所以燈一定要做防潮處理.
五金配件
五金配件雖然唔起眼,但卻係傢俱嘅重要角色,每件傢俱嘅使用壽命長久與否都係睇五金配件嘅好壞程度,所以喺購買傢俱時要留意五金配件質量.
優質潔具
潔具使用頻率高,安裝後亦好少換,所以購買潔具時質量一定要好.否則出現問題,唔單止修理麻煩,仲容易發生漏水,難清理,唔可以正常使用等情況.其中水龍頭及軟喉選擇格外重要,揀得不好就要經常更換.
鋼化玻璃
淋浴房,玻璃台盆等自爆傷人事件時有發生,主要關乎所用玻璃質量有很大關係.好嘅鋼化玻璃一般難以破碎,如果萬一破碎亦唔會傷人.所以為咗安全使用,千祈唔好貪價格實惠,儘量選擇優質產品.
地面防滑
廁所長期處於潮濕狀態,鋪普通瓷磚會容易跌親,特別係長者,小朋友嘅家庭更要留意呢個問題.廁所地面材料一定要注意防滑性,雖然價錢會貴少少,但換返來嘅係屋企人使用時嘅安全同健康.


text:
Happy birthday to us
Happy birthday to us
Happy birthday to Ti & Tima
Happy birthday to us
yeah!終於到左正日生日喇
兩母女一起生日去邊度好呢?
唔洗問啦 梗係去d唔洗錢嘅地方
請半日假 同阿ti兩個長征 海洋公園
登登登 唔洗錢嘅門票兩張
每日嚟係最抵嘅 呵呵
兩位生日美少女萬歲
自拍左十幾分鐘
d時間咁樣浪費都唔錯 hehehe
好想玩後面個氣球 可惜冇開
其實海洋公園平日去都有d搵笨 嗰日好多野都冇開架
d shop到左六點就熄冷氣 想點?
阿ti指住要玩merry go round 佢話巧靚喎
真係幾靚嘅 上次嚟坐過一次啦 唔記得喇咩?
問birthday girl食咩 佢指住話要魚旦
都好喎 食少少野今晚食餐勁嘅
於是 食左魚旦燒賣同埋熱狗
birthday girl話要玩games okay
$50 only...好貴呀 鳴鳴
tima要同海獅合照
所以嚟左呢度
比心機睇show 全程坐定定
我地就係同呢隻海獅嘅哥哥合照
哈哈 隻海獅好似key落去咁 但係真架
今次冇得餵海獅lu 下次啦
新開嘅熱帶雨林 都唔係咁好玩啫
順帶一提 激流係冇開嘅 超級搵笨!
得d雀雀睇 ~_~
都係同阿ti去玩青蛙跳好過
玩左n咁多次 都係笑到咁
小朋友真係好簡單啊
tima都玩左一轉 hehe
之後佢自己去坐小火車
臨走睇埋熊貓
今日成個樂園冇咩人
但就好多野唔開
出到門口先醒起未去睇sea嗰part
birthday girl要人買發光海豚 ...買左
tima最鐘意呢圓柱形嘅魚缸
超級靚呀!
shopping time... 阿ti話
就係買左呢隻野比佢 佢叫波波
都好可愛嘅
再見喇 海洋公園 下年九月一日見 hehe


text:
點解會唔信呢?年年幾次大遊行,又六四燭光晚會,個個月衝擊中聯辦同政府總部,日日都嗌結束一黨專政同平反六四,如果冇一國兩制,班友唔驚打晒入天牢咩!
但係自從發生咗王丹被拒入境單,民鼠陣營日講夜講,話一國兩制已經唔存在,連我都俾佢地講到有動搖添.又係嘅,點解港府嘅決定會同中央嘅立場咁一致嘅呢?
不過諗諗吓,又好似唔係喎.一國兩制,高度自治係指喺基本法嘅框架下,香港可以同大陸有唔同嘅制度,同埋喺某方面,香港享有高度決策權,唔使吓吓請示中央.咁點解港府唔可以喺自主決策嘅情況下,有同中央一致嘅立場呢?點解一定要跟足晒民鼠陣營嘅意願,處處同中央唱反調,先至算係體現一國兩制呢?喺邏輯上,咁係講唔通架!真係俾班民鼠友搞到我有混亂添.
如果班民鼠友想說服我,一定要攞證據出嚟,證明港府喺王丹事件中嘅決策係受中央指使.例如,佢地係咪勾咗特首條電話線,偷聽到佢向中央請示?又或者,佢地係咪hack咗入特首個email account,睇到佢同中央嘅通信?如果係嘅話,唔該拿拿林整番個民鼠解密網站,將呢破壞一國兩制嘅惡行公諸於世啦!空口講白話係冇用架,我夠話班民鼠議員吃裡扒外,出香港納稅人嘅糧,但係就替西方民鼠霸權同埋藏毒台毒疆毒勢力服務啦,有冇人會信我先得格!
不過點都好,講到一國兩制,就算你唔信,我唔信,個個都唔信,一定都仲有一班人會信,佢地就係嗰班賊喊捉賊嘅民鼠派嘞!哈哈,六長四短鐘聲?如果香港冇一國兩制,三長兩短分開兩次佢地都唔敢啦!咁大聲話一國兩制唔存在?班友唔驚抄家呀?如果一國兩制已經名存實亡,講咁嘅隨時係顛覆國家罪,次一等都係洩露國家機密罪,就算最輕都起碼係尋釁滋事罪啦,班友敢咩?
當然啦,以上嘅結論係基於一個假設,就係班友貪生怕死,膽小如鼠.不過班友叫得做民鼠派,膽小如鼠就梗係理所當然啦.就算退一萬步,當我以小人之心度君子之腹,係我冤枉咗班友,都起碼仲有一個「人」絕對信任一國兩制.
某「人」貪生怕死,膽小如鼠絕對係證據確鑿,冇得抵賴!話說呢位「人」兄好做唔做,居然學人做鏢師,押批黑錢返大陸,結果斷正.本來呢咁嘅濕碎,最多咪坐三幾碌,你慌使拉去打靶咩.睇吓王丹呢匪首都唔使死啦,今日仲大模「屍」樣喺台灣指手畫腳添.不過小「人」即係小人,呢條友珍惜佢個八月十五多於一切,莫講話要佢慷慨就義,就係想佢喺上面坐多日都幾難.條友即刻大筆一揮,簽咗張悔過書,拍拍個八月十五就打道回府,連肉都冇少到一兩(當然係八月十五部位啦).條友返到落嚟就好似失咗憶咁,將份悔過書嘅內容忘記得一乾二淨,繼續也文也武,後尾仲做埋村代表添.話時話,村民都唔知係乜質素,竟然會選呢咁嘅小「人」做代表.以呢位「人」兄三刀兩面,貪生怕死嘅性格,如果唔係堅決相信香港有一國兩制,真係俾個尿兜佢做膽都唔敢喺度搞事啦!所以其他人講乜我都唔會信,只有呢條友先係一國兩制嘅指標性「人」物,如果有一日佢忽然收聲,就表示一國兩制已經壽終正寢嘞!


text:
相關文章:以美國98年減息看大陸減息降準
讚完自己,依家講講後市要留意嘅重點,同埋我哋嘅相應策略:
(1)美國何時加息至為關鍵
大市係高位嘅時候加息,原本照87年嘅經驗,係有機會整冧個市.但係點知息都未加,個市已經自己嚇到冧咗.世事嘅嘢,物極必反.會唔會聯儲局倒轉頭,唔加息住呢?呢點非常關鍵.如果咁嘅市況都照加息,恆指絕對有機會跌落17000點.唔加息嘅話,配合大陸減息降準,21000點可能成功築底.偏偏耶倫自己可能都未決定,我又點可能清楚過佢?不過,就算佢決定咗唔加息住,基於大陸不明朗因素始終較大,我比較相信股市唔會勁急速上升.所以,就呢點嚟睇,當大市唔係大跌都只會慢升嘅情形下,似乎等多一陣先入市會比較穩陣.
(2)唔好太睇小中國救市決心
大陸減息降準單一消息,雖然未夠為股市止跌,但係昨日提過,當幾個好消息連環推出嘅時候,股市就唔可以睇得太淡.中國既然肯減息降準,我覺得做人做到底,佢應該會接住推出更多救市措施.再加上我覺得美國係有可能延遲加息,恆指絕對有機會係21000點成功築底.一兩個月之後會唔會再跌過落去,就到時先算啦!
結論及相應策略:
我唔睇淡個市,但係美國如期加息始終有如刀架頭上.如果個市爆升機會較細,我多數可以遲啲先施施然入市嘅話,我又何必而家去博呢?所以結論係:繼續揸cash.除非恆指大成交兼大幅上升,否則我都唔會追入,睇多幾日先算!


text:
「書展」
每年書展都係人山人海,而每年都有啲具爭議性嘅事情發生.不過老實講,依家真係會好小心買書,因為次次搬屋都真係覺得幾重,而且真係無咁多位擺書.如果自己有公司嘅話,或者可以考慮下.所以如非必要,依家都唔會買,因為有時啲書淨係第一次,感覺好鬼浪費.當然可以將啲舊書捐贈出去啦,但係如果啲書唔係成日用,而且有電子版嘅話,我會選擇買電子版多啲.
「睇書」
其實我唔係一個讀書人,因為唔知點解我一讀書就會瞌眼瞓,所以好多書我都要好長嘅時間先至睇完!但係次次見到有啲好書又好想買,真係唔知乜嘢嘅心態.老實講真係唔係太多書我會由頭到尾睇得晒,就算以前返學都係,都係揀嚟睇.不過如果我好有興趣嘅話,我會睇完先甘心,當然無乜書真係可以令我睇晒,近年都係得幾本因為係朋友寫嘅先至有心機!
「買書」
今晚同老婆快去咗書展,睇嘅都係睇小朋友嘅書比較多.做咗人哋父母真係唔同咗.自己想睇嘅嘢反而無睇過,淨係一心去睇關於郭大少嘅嘢.不過小朋友嘅嘢真係好多,如果唔係因為多人,帶唔到郭大少去,我諗一日都未必行得晒.事關真係太多嘢睇.原來自己都好耐無行書店,發現真係有好多新書.雖然只係行咗一兩個鐘,起碼都買咗少少嘢俾郭大少做生日禮物!
Also published on Medium.


text:
第一個見到的老師係教Maths的蔡Sir
當年佢教到我Maths超高分
今日可以連群結黨返到去 多得師姐唔少
佢話俾我知FB有個MCK尋人 大大隻字打我個名去個Wall度
四個人當中我可以話唔識YCH
但係我讀書時知道有佢存在
因為我地同一黨之中有人唔LIKE佢 (哈哈 細路仔)
幾千年無企出黑板喇
第二個遇到係Miss Mak 佢見到我個Name Pad就同我傾偈
佢話當年初初做老師 俾個同學激到喊 問係咪我
我話唔係我 當年我地一班裡面有三個同名唔同姓的同學
我記得妳當時喊到走出班房 (哈哈笑中)
中學時又再次做同學 但唔同班
今日無諗過會相遇 聽到佢把聲依然係開朗同開心
我好好好開心可以再次遇返YST 佢話"以前叫你肥仔..."
另一個大大大驚喜係遇到CMF 佢原來一路都同LCL有聯絡
見到佢第一眼 簡直係唔可以相信 佢完全無變
我第一時間就叫佢個花名 哈哈哈
其實有少少衝動走去攬下佢 但見佢帶住兩件... 都係唔好喇
佢仍然好似以前咁得意同生鬼 叫佢同我整古整怪影相都肯
佢地係同班同學 講緊當年"我同邊個一黨 你同邊個一派"
第三個遇到係Miss Kwan 當年佢好惡好串 勁唔中意佢
YCH同佢傾緊偈 我就趁機同Miss Kwan相認
則邊班人就睇住我地帶返去的記念冊"話當年"
今日首次大合照 1... 2... 3... 笑
大有大整蛋糕 細有細玩平板電腦...
哈哈哈 見到LCL又係另一驚喜 佢都係無乜變
金花 三柔朵金花 佢地不止同班 更加係同一黨
我唔係同佢地同班 但我都係佢地童黨
見到CMF真係好開心 唔止要同佢影相
重要同佢兩個寶貝大CMF同小CMF一齊影至得
唔講人知 話依張係全家幅都有人信...
影第一張相都正正經經 影第二張時佢個女話"不如V啦"
咁... 我地一家人就V啦 哈哈 問你死未?
我地四條友梗要影返張相啦
我 MCK CLP YCH
去到禮堂首先係現任校長發言
後面兩位長輩(老師)做緊乜? 唔好大教壞細
對住一班新舊老師同學生 居然掛住影相 唔聽校長講話
等影大合照時 (我)地當然發輝好學生精神啦
喂喂喂 自己執生喇 對住鏡頭想做乜就做乜喇喂
MCK真係識搶鏡 佢重幫我加埋對耳仔 一於變身白兔仔
試過一次 大家都醒少少喇 哈哈哈 我最愛搞事同搞鬼
當年我地未必同班 未必認識 今年我地同台合照
YCH個樣都係無乜變 男人唔一定要FIT 但真係要KEEP
四朵金花 印象中我係無同過LCL同CMF一班 MCK同CLP就有
我同MCK都回到穿校服時 佢真係好鍾意依兩個紙公仔
計計埋埋單人同合照 佢至少有六幅
再一次遇到師姐 我地梗要再影多張相啦
第五個遇到的老師係藍色衫的楊Sir 當年佢教Maths好特別
上堂時唔理你有冇聽書 佢一路企住講書講到落堂為止...
同不同班的同學都影返張相至得
ME YST MCK CLP YCH
人地幫你影相 我又影你地影相
我頂
頂
頂 頂 頂
雖然我地都再唔係笑年十五二十時
但係天真無知係可以隨時隨地隨喜隨興
知道就好啦 做自己啦 年青人
相聚離開都有時候 我地四個人來 四個人走
拜拜喇
你!?躍龍門
夜晚再去另一個同學(LTY)工作的地方食飯 聚一聚
好肥 好薄 好味
食飯唔一定要有口 但隻手一定要有手機 因為要廣告天下...
右邊位哥仔全晚都好忙 不停斟酒
依張叫做"食相"
今晚聽到一句好耐無聽過的說話 "全檯你最細啦"
多謝哥哥姐姐關照 (好HIGH開心啊! 我最細啊!)


text:
2010年9月13日 星期一
出事驚魂 - 1
家庭醫生寫左兩封信俾我, 一封係俾公司既證明信, 另一封係俾我去政府醫院排期, 其實之前都有諗, 都係一個, 可以既話緊係去私家 (同自己同一間醫院出世....) 而且又仲有一筆reserve可以用, 所以都冇乜點考慮就決定左去私家醫院既婦產科做checking.
9月頭既時候突然有一日隻左眼畏光而且勁流眼水, 應該係發炎, 就去左睇眼科, 仲俾左知藥水我滴, 滴左3日左右. 初時都冇理會有呢件事時存在, 唔知點解心血來潮, 搵返眼藥水張說明書一睇, 慘喇, 原來呢枝眼藥水係唔應該俾懷孕初期既人用架!!! 當時我好驚好驚, 就係第一次checking既時候問醫生, 個醫生一睇完, 就話, 係唔用得架, 呢隻藥雖然未試過o係人體上做experiment, 但係做過動物測試 (白老鼠), o的鼠b既關節會出問題, 而且藥已經入左bb度, 產檢同出左世都未必check到, 要到發育時期先會知道有冇問題...嘩, 我一聽到咁講已經驚到想C, 不過醫生又話都唔使咁擔心既, 都唔需要嚴重到唔要得個bb, 當場鬆左口氣
點知返到屋企, 屋企當中有人覺得唔應該冒呢個險, 而且個醫生又答到咁唔實在, 襯仲未成形既時候處理左, 等自己個心唔好咁難過, 我個心真係沉晒, 我地兩個都唔想唔要, 而且老公覺得都未必係佢想想像中咁嚴重
不過到最後, 我地都係搵多一次呢個醫生, 同佢講都係決定要放棄個bb...個醫生聽到之後好緊張, 即刻搵本reference俾我地睇, 話其實都係low risk黎既, 而且o係一般正常既懷孕情況都會有3-4%既bb有關節既問題, 叫我地再考慮一下, 但因為當時我比較堅決放棄, 所以佢就寫左封referral letter俾另一個醫生, 叫我去搵佢... 當時我已經喊到收唔到聲, 因為真係十萬個唔捨得...
離開醫院之後就立即去左referral個醫生度, 等緊o個o陣, 老公同我講, 不如我地問埋佢既意見先, 反正都黎到, 咪問多一次囉.... 到我地見醫生既時候, 俾個藥名佢睇, 話係眼藥水, 滴左3日, 每日次既份量, 醫生睇完之後, 就話, 下? 眼藥水, 都唔知經過幾多個cycle先過到俾個bb, 而且個份量咁少, 當你滴左10滴都係好少, 其實就唔使咁過份擔心既, 不過當然如果你話想個bb係冇任何藥物既情況下成長, 放棄都係正確既, 而且就算正正常常咁懷孕, 個b出到黎都唔係保證100%冇事既, 再者個胎長唔長到亦都未知, 有20%係長唔到, 叫我自己考慮下, 10日後再返去覆診, 又或者打個電話黎book手術亦都冇問題.... 我地聽完之後個心都舒服左好多
睇完呢個醫生之後, 就打電話俾屋企人同佢講返個醫生講乜, 佢就俾埋佢睇開既婦產科醫生既資料俾我, 叫我睇埋, 聽下佢既意見... 點知呢個醫生仲搞笑, 睇完支眼藥水之後就放低左, 話冇問題, 佢都有開呢隻藥俾孕婦食, 我就問佢, 有資料話做過動物實驗係會令o的bb既關節有問題喎, 佢就話, 動物唔同人, 當冇滴過就得喇.... 嘩, 我聽完之後簡直係如釋重負, 而我地亦都決定左一定會要呢個bb
就係咁, 就開始左我每日兩杯安滿既生涯....
訂閱: 張貼留言 (Atom)


text:
上星期好開心早前有份出席由@#$%& X 德福廣場舉辦嘅[Blogger美研工作坊]其實我都好多年無去過德福廣場啦,今次去完發現同我印象中嘅有小小唔同~真係對德福廣場改觀左唔小^^
原來而且德福廣場有好多美容商店架,好多品牌都可以係到搵到^^
第一站我就去左Mioggi啦~Mioggi係德福廣場第一期,好容易就搵到啦^ ^店舖用白色做主色,店舖入到去感覺好光猛呀!
之後就由Moiggi靚靚化妝師向我哋介紹產品&示範妝容~今次妝容示範同主要介紹嘅就係佢~
佢就係Moiggi最新出嘅底妝塑肌儀 & HEX Idealist 360 專業BB粉餅霜(SPF42 PA+++)佢個外型用左全銀色,感覺真係好時尚呀!
見化妝師用底妝塑肌儀係model面上輕輕印出粉底~之後加上遮暇,掃上碎粉~一個簡單貼薄嘅妝容都唔使10分鐘都完成左,真係好方便呀^ ^
睇完示範就參觀一下店入面啲產品啦,產品種類真係有好多,而且放係度都可以任試,如果有咩想問,店內嘅職員都好樂於解答架^ ^
職員話Mioggi最出名嘅就係BB cream,皇牌黎架^ ^我見佢哋啲BB cream又真係有好多款揀咁,厚身啲,薄身啲,保濕啲,清爽啲…真係五花八門,我諗總有一款會啱心水嘅~
我都試左最新出嘅DNA系列嘅BB cream,試上手感覺真係唔差喎~顏色唔會死白,而且好好推,保濕方面都幾好,好薄又唔笠~咁啱之後玩遊戲就係送左呢支sample,試真啲真係好用轉用佢先^^
係Mioggi體驗完之後,跟住我哋就去左德福廣場二期啦,由一期去二期原來都好近~去到二期,見到好多美容商店,真係講得出嘅品牌都有~我覺得呢面比起一期更加集中,更加多選擇呀^^
我哋去二期嘅目的地就係黎呢度…Anna Sui~
入到去,見到啲裝修真係好靚呀!!好夢幻嘅感覺~雖然店舖面積唔算大,但產品種類好多,應有盡有!
當然唔止裝修靚啦,啲產品真係超級靚!!每一件都好似藝術品咁,而且仲有淡淡嘅玫瑰花香味添^ ^
咁多樣產品最吸引我眼球就係呢盒蝴蝶結形嘅眉粉啦!!真係好可愛!!支眉掃都好好用,如果唔係本身用開上一代個盒未用哂我真係好想買呀!!
參觀完店舖&產品之後,到左最期待嘅妝容示範啦^ ^Anna Sui化妝師用左今季最新出嘅底妝產品黎做示範架~新嘅魔法肌密保濕飾顏乳做打底真係幾保濕,之後化出黎個妝都貼啲~仲有魔法肌密柔滑蜜粉我都好有印象,因為個粉盒真係勁靚!而且啲密粉好幼細!!
除左留意到底妝外,我仲留意到化妝師用嘅眼影都好靚呀!!原來一共有41隻色,仲可以自己揀色入落眼影盒架,幾貼心~~~
快樂嘅時間真係過得特別快,體驗完Mioggi同Anna Sui之後,兩間店舖同德福廣場都送左紀念品俾我地,每一樣都好實用好精美,真係貼心~今次活動真係好好玩又學到野,希望將來都會舉辦多啲唔同種類活動啦^^
上星期好開心早前有份出席由SHE.COM X 德福廣場舉辦嘅[Blogger美研工作坊]
其實我都好多年無去過德福廣場啦,今次去完發現同我印象中嘅有小小唔同~
真係對德福廣場改觀左唔小^^
原來而且德福廣場有好多美容商店架,好多品牌都可以係到搵到^^
第一站我就去左Mioggi啦~Mioggi係德福廣場第一期,好容易就搵到啦^ ^
店舖用白色做主色,店舖入到去感覺好光猛呀!
之後就由Moiggi靚靚化妝師向我哋介紹產品&示範妝容~
今次妝容示範同主要介紹嘅就係佢~
佢就係Moiggi最新出嘅底妝塑肌儀 & HEX Idealist 360 專業BB粉餅霜(SPF42 PA+++)
佢個外型用左全銀色,感覺真係好時尚呀!
見化妝師用底妝塑肌儀係model面上輕輕印出粉底~之後加上遮暇,掃上碎粉~
一個簡單貼薄嘅妝容都唔使10分鐘都完成左,真係好方便呀^ ^
睇完示範就參觀一下店入面啲產品啦,產品種類真係有好多,
而且放係度都可以任試,如果有咩想問,店內嘅職員都好樂於解答架^ ^
職員話Mioggi最出名嘅就係BB cream,皇牌黎架^ ^
我見佢哋啲BB cream又真係有好多款揀咁,厚身啲,薄身啲,保濕啲,清爽啲…
真係五花八門,我諗總有一款會啱心水嘅~
我都試左最新出嘅DNA系列嘅BB cream,試上手感覺真係唔差喎~
顏色唔會死白,而且好好推,保濕方面都幾好,好薄又唔笠~
咁啱之後玩遊戲就係送左呢支sample,試真啲真係好用轉用佢先^^
係Mioggi體驗完之後,跟住我哋就去左德福廣場二期啦,由一期去二期原來都好近~
去到二期,見到好多美容商店,真係講得出嘅品牌都有~
我覺得呢面比起一期更加集中,更加多選擇呀^^
我哋去二期嘅目的地就係黎呢度…Anna Sui~
入到去,見到啲裝修真係好靚呀!!好夢幻嘅感覺~
雖然店舖面積唔算大,但產品種類好多,應有盡有!
當然唔止裝修靚啦,啲產品真係超級靚!!
每一件都好似藝術品咁,而且仲有淡淡嘅玫瑰花香味添^ ^
咁多樣產品最吸引我眼球就係呢盒蝴蝶結形嘅眉粉啦!!真係好可愛!!
支眉掃都好好用,如果唔係本身用開上一代個盒未用哂我真係好想買呀!!
參觀完店舖&產品之後,到左最期待嘅妝容示範啦^ ^
Anna Sui化妝師用左今季最新出嘅底妝產品黎做示範架~
新嘅魔法肌密保濕飾顏乳做打底真係幾保濕,之後化出黎個妝都貼啲~
仲有魔法肌密柔滑蜜粉我都好有印象,因為個粉盒真係勁靚!而且啲密粉好幼細!!
除左留意到底妝外,我仲留意到化妝師用嘅眼影都好靚呀!!
原來一共有41隻色,仲可以自己揀色入落眼影盒架,幾貼心~~~
快樂嘅時間真係過得特別快,體驗完Mioggi同Anna Sui之後,
兩間店舖同德福廣場都送左紀念品俾我地,每一樣都好實用好精美,真係貼心~
今次活動真係好好玩又學到野,希望將來都會舉辦多啲唔同種類活動啦^^


text:
2016年2月17日 星期三
難兄難弟
25 則留言:
細B個樣真係好慘慘,又真係瘦哂呀,希望佢快D好返之餘,同咕B可以快D磨合到啦!回覆刪除回覆
大半年啦,都未係好磨合到,依家唯有局部困住佢地先刪除
食左一個星期藥,依家精神左少少啦,真係擔心C人
細B真係瘦左好多...好心痛啊...希望佢地相親相愛! 一團和氣啦!回覆刪除回覆
希望佢地會相親相愛啦!刪除
呢幾日食左藥叫做精神返d啦,希望食晒藥後會好番晒啦
原來貓都有情緒病.回覆刪除回覆
有架,有情緒後,其他病都會引發出來刪除
細B瘦左好多,個樣真係唔開心咁,希望佢快啲好番.回覆刪除回覆
多謝EE,佢食左一個星期藥,叫左好番少少啦刪除
嘩, 細B真係好瘦, 希望佢新一年精神爽利,胃口體重齊齊上!!!回覆刪除回覆
多謝Yan,真係健康最緊要呀!刪除
陰公豬,希望細B藥到病除,早日康復回覆刪除
哎呀細B瘦到咁肉赤C囉回覆刪除回覆
係呀,見到自己仔女咁,真係心痛C刪除
get well soon回覆刪除
細B慘慘豬,瘦咗咁多真係好心痛,不如試吓搵傳心師,問吓咕B點解咁鍾意蝦細B回覆刪除回覆
我都有諗過搵傳心師呀,好想知佢地諗D乜,遲D會叫下朋友介紹刪除
估唔到咕b蝦細b, 貓的相處是一大學問回覆刪除回覆
係呀,真係要慢慢學,要從平時生活中學習刪除
細B真係瘦咗好多喎, 心痛C回覆刪除
咕B你乖D, 唔好再蝦哥哥啦回覆
細B真係俾咕B吓到好慘><,依家為有局部將佢地困住/分隔,睇下會唔會好D啦刪除
嘜咕b咁惡回覆刪除
祝細b快d好番回覆
咕B又唔係惡既,不過係霸道囉刪除
多謝JJ姐姐,細B精神已好番少少啦
好心痛陰公豬呀!希望細B可以藥到病除,同咕B好好相處啦~~回覆刪除


text:
2014/04/11
21st 成長之路
身高及體重
好快就會天夏天了, 出街時都會留意下夏季衫, 每次想買衫時考慮究竟買咩size時都好苦惱, 因為陶寶b真的高得好快, 與同齡小朋友泊埋, 真係高人地成半個頭架. 而家2T都是剛剛好, 如果買3T而家著又會大了唔夠Fit, 所以真係好似人生交叉點咁, 不過莎拉有慳家C9仔既本色, 當然最後會3T啦, 著多一年抵啲呀!
食量
發現陶寶B其實都係胃食豬嚟架, 好多時午餐佢已食飽了, 但當見到大人開餐時佢又會想食埋一份. 今舍月仲發現陶寶B對粉麵類既食物係有特別偏好(呢一樣就似晒莎拉), 煮個白烚米粉, 陶寶B都可以食得津津有味, 真係估佢唔到. 今個月開始俾佢試自己用餐具食, 食到3-4啖後就開始好心急唔耐煩, 又用手攞嚟食, 所以下個月要加倍努力, 再接再厲.
活動能力
-說話能力進步極度緩慢, 今個月對水果講會講"Banana", 有一兩次聽到佢講類似"dog"及"車車". 好多人都話小朋友學講嘢會係到了某一天"叮"一聲咁, 之後就講得進步神速, 莎拉都知道急都急不嚟, 迫又迫唔嚟, 唯有keep住同佢講多啲.
-今個月既扮嘢技能特飛猛進, 因為發現佢會重復扮"插水"嚟表達不滿, 模求令大人屈服, 不過你精我唔笨, 呢啲奸計已被莎拉識穿, 所以佢呢招"插水"對我係唔Work架.
-近來好鍾意玩cheers, 每次食早餐, 午餐或晚餐, 佢一攞起自己隻飲水杯, 佢就會要同檯既人cheers, 試過飲茶時, 你得一個人同佢cheers係唔夠, 陶寶b要成檯人一齊cheers, 真係俾佢笑C.
-好鐘意扮大人講電話, 一有電話响, 陶寶B就自己係度"Gee lee goo lu"咁扮講電話, 每次都係咁好笑.
-有一兩本書會主動要求同佢一齊睇, 同佢講故仔, 不過講唔夠3頁就無心機, 自己要去下一頁了.
作息時間
唔知係咪天氣唔好, 有啲濕濕up up, 所以陶寶B瞓得唔好, 好多時半夜會醒, 之後唯有上大人張床一齊瞓. 為了佢瞓得"林"啲,唯有開泠氣啦. 另外而家瞓覺時要攬住Teddy Bear一齊瞓, 好sweet架. 健康
大至上身體一切正常(感恩呀!). 另外陶寶B啲牙仔自1歲後就唔知點解愈來愈黑, 就算有刷牙仔, 啲漬都好嚴重, 有時啲人都會問點解佢啲牙咁黑, 莎拉都唔知點答. 終於今個月同佢去睇牙醫, 牙醫就話有啲小朋友牙齒比較粗糙, 所以好容易上漬, 暫時都沒有辦法, 唯有等佢大啲洗牙, 不過不用擔心, 唔會對健康有問題, 只是外觀問題. 其實牙醫所講既嘢, 莎拉之前已經知道, 不過為了安心就想親自俾牙醫睇一睇呀. 近日, 陶寶b啲牙潰好似有所淺色了, 晚上除了刷牙, 莎拉仲會幫佢抺牙仔, 希望呢兩個動作真係有幫助啦.
Subscribe to: Post Comments (Atom)


text:
Thursday, January 22, 2009
小學@facebook
第一行左邊第3個就係我..........whahaha!!!九一分界, 勁呀!!!
近日有小學同學仔係facebook度開左個group, 呢個group係special for我地當年第32屆小學畢業既同學仔join!! 原先都冇咩特別, 不過, 估唔到有同學仔post返小六畢業宿營既營刊出黎, 更有人post埋d小學時影既大合照相, 而且同學仔們仲令用facebook tag photot function, tag返晒d同學仔出黎, 依家只要click返入去, 就可以見下返d同學仔添, 尤其是將各同學仔小學時個樣對比返同依家大個左個樣, 一下子望返都覺得幾得意!!
見咁人地隔離班都post左d相出黎, 於是我都係屋企都搵返小六個時自己個班既畢業合照出黎upload俾大家回味下, 真係睇返d相, 大大話話都已經係十幾年前既事, 有d同學仔就唔同晒樣, 但係有d又冇咩點變, 真係幾攪笑!!
係小學同學入面, 除左其中1,2位小學同學仲有聯絡(其實都係甚少架啦!!), 基本上我都已經冇再同其他小學同學仔有聯絡, 可以襯今次既group可以見返d同學仔都算幾好!!
另外, 睇返group入面d留言, 我發覺得d同學仔d記性都幾好, 由小一同小六自己讀咩班都仲記得, 真係好鬼勁!! 講真, 我連自己小六讀咩班都唔係太記得, 都係人地話我聽, 我先知, 不過我都仲記得自已小五同小六個位班主任係曾老師, 至於其他野就真係唔係好記得啦!!
No comments:
Subscribe to: Post Comments (Atom)


text:
密碼雜湊函數
密碼雜湊函數(粵拼:mat6 maa3 zaap6 cau3 haam4 sou6,英文:Cryptographic hash function)喺密碼學入面係種有保密性質嘅雜湊函數,可以用來驗證身份或者檢查重要信息有無俾人篡改.佢嘅輸入係一條無定長短嘅字串(通常叫做消息),輸出係一個固定位數嘅數(叫做雜湊值).密碼雜湊函數嘅輸出經常用十六進制寫成有固定長度嘅字串,爾種字串會叫做信息摘要(message digest)或者數碼指模(digital fingerprint).
密碼雜湊函數有下面性質,
- 由消息好容易計出雜湊值;
- 由雜湊值倒推返消息嘅一般算法需要大量計算資源以至於實際上無可能做到;
- 想將個消息改少少,又想雜湊值唔變,現實上無可能;
- 想搵到兩個唔同嘅消息對應同一個雜湊值,現實上無可能.
爾一系列性質(單向性,one-way)保證密碼雜湊函數對基本嘅密碼學攻擊有好嘅抗性,可以用來做好基本嘅資訊保安工夫,喺現代信息社會有非常廣泛嘅應用.密碼雜湊函數亦係密碼學入面單向函數嘅經典例子.
同一般嘅雜湊函數一樣,密碼雜湊函數亦可以用來做信息索引.
目錄
應用[編輯]
驗證信息或者文件無俾人篡改[編輯]
例如,有個網站提供個文件俾人下載,有人通過唔安全嘅網絡環境下載咗個文件,想保證個文件傳輸過程中無俾人喐過,噉佢就可以自己計一下個文件嘅數碼指模,然之後同個網站上面寫出來個數碼指模比較一下,如果一樣,就可以放心噉用下載咗嘅文件喇.為咗保證網站道睇到嘅數碼指模本身係信得過,需要有一個加密嘅網絡連接,例如HTTPS.爾個過程係密碼學入面信任鏈(chain of trust)嘅一個例子.由於數碼指模係一個好短嘅字串(無論個文件本身幾大,數碼指模都係一行寫得嗮),兼且計起身好快,所以同比較文件內容本身相比,比較數碼指模會有效率好多.
就算唔涉及信息安全,比如話喺部電腦道複製一個好大嘅文件,想知道複製過程中有無出錯,都可以直接比較一下兩個文件嘅數碼指模.
儲低同驗證密碼[編輯]
今時今日用電子產品幾乎道道都離唔開密碼.操作系統同各種網站就需要儲低密碼.將密碼用明文形式儲落個文件道係好唔安全,因為衹有有人攞到個文件啲密碼就通嗮天.但係如果將密碼計出來個數碼指模存低就唔同,就算俾人攞到個文件,都唔會知道原本嘅密碼係乜.另一方面,需要驗證密碼嘅時候,只要計一次輸入嘅密碼嘅數碼指模,再將計出來嘅數碼指模同先前儲低嘅數碼指模比較,就可以知道個密碼啱唔啱.
當然,噉樣做重係唔夠安全,因為黑客手入面通常會有一份常用密碼表,如果衹係將密碼本身嘅數碼指模儲低,黑客就可以好容易將手上嗰份常用密碼表嘅數碼指模全部計出來,然之後同攞到個文件裡面嘅數碼指模比較一下,就可以破解大部分密碼.由於而今安全性得到認可嘅密碼雜湊函數總共先得幾種,所以計嗮常用密碼表入面各個密碼嘅各種數碼指模亦唔係難,之後黑客就可以攞住爾份表行遍天下.類似嘅方法重有彩虹表攻擊.
鑑於上面講到嘅爾個問題,好多密碼管理系統都唔係直接將密碼嘅數碼指模儲低,而係會將密碼本身修改之後(最簡單嘅方法係喺密碼前面或者後面加一個隨機生成嘅字串,嗰個字串叫做salt)然之後將修改密碼嘅算法同埋修改之後嘅密碼嘅數碼指模一齊儲低落文件道.由於修改密碼嘅方法本身可以係千變萬化,所以黑客係無可能事先儲低嗮常用密碼表入面啲密碼經過唔同嘅修改之後嘅數據指模會係怎然之後揸住份表去一個一個對,所以就算俾黑客攞到個文件,佢都需要相當長時間先可以破解出入面儲低嘅常用密碼表入面嘅密碼,至於其它密碼,現實上無可能破到.
零信息證明 (Zero-knowledge proof)[編輯]
有個密碼學入面嘅經典例子.阿甲出咗條難題,話佢自己知道答案,想考下阿乙.阿乙有興趣,但係佢覺得條題目太難,阿甲無可能知道答案.阿甲要向阿乙證明佢當時的確知道答案,但又唔想直接將個答案講出來,於是佢將答案嘅數碼指模講畀阿乙聽.阿乙記低咗,返去做咗一輪,計到個答案,之後佢自己計一次個數碼指模,同之前阿甲畀佢嗰個對比一下,就知道阿甲當時有無講大話.爾個過程就係零信息證明.因為阿甲既證明到自己講真話,又無洩漏到問題個答案或者任何有助於推出個答案嘅具體知識.
工作驗證系統 (Proof of work)[編輯]
工作驗證系統係種用來證明某個人的確用咗一定嘅時間去解決某一個一定難度問題嘅系統.佢可以用來防止分散式阻斷服務攻擊.
分散式阻斷服務攻擊係種段時間內向服務器發送大量請求導致服務器癱瘓嘅攻擊.工作驗證系統要求客戶端發送請求之前要先解決由服務器所出嘅一條題,一般嘅電腦可以喺好短時間內解決爾條題,即係話用戶唔會留意到解題造成嘅延遲,但係同時個問題大幅提高咗客戶端發請求嘅時間成本,令到客戶端無可能喺短時間內發出大量有效請求.
工作驗證系統亦可以用來對付垃圾郵件.例如,無工作驗證系統,一個惡意用戶可以喺瞬間發出一百萬份垃圾郵件.而工作驗證系統要求每個人發郵件之前先用部電腦來解決一個用時係 0.001 秒嘅問題.噉做嘅話一般用戶發郵件唔會有乜影響,但係個惡意用戶如果想再發出一百萬份垃圾郵件就需要一千秒嘅時間.
密碼雜湊函數喺工作驗證系統裡面可以用來出題.以Bitcoin所用嘅工作驗證系統為例.佢會要求用戶搵到一個消息嘅數碼指模頭幾位全部都係零,兼且人哋經已搵過嘅消息唔可以再用.目前來講,要解決爾個問題衹能夠一個個消息去撞,直到撞到為止,噉就需要一定時間.上面爾個過程就係Bitcoin裡面所謂嘅「挖礦」.挖礦所需要嘅平均時間係可以預計嘅,於是Bitcoin產生嘅速度亦都可以預計,噉樣Bitcoin就唔會因為瞬間產生出太多而大幅貶值.
信息索引[編輯]
同一般雜湊函數一樣,密碼雜湊函數可以用來做信息索引.
例如,版本管理系統經常會用到密碼雜湊函數來做信息索引.系統入面嘅每一個用戶,每一個文件,每一次修改,文件喺唔同時間嘅每一個版本,都會有自己嘅數碼指模.任何人只要攞一個數碼指模畀個系統,唔需要任何其它信息,個系統衹要查表,就可以馬上知道佢係講緊一個用戶,一個文件定係其它.將密碼雜湊函數用來做索引重可以用來保證系統入面嘅內容無辦法偽造.比如想偽造某一個文件嘅修改日期係做唔到,因為產生文件數碼指模嗰陣,密碼雜湊函數嘅輸入經已有齊嗮文作者,修改日期等等信息.
密碼雜湊函數甚至重可以保證文件嘅歷史無俾人篡改.比如一個文件有一百個歷史版本,每一次修改都有唔同作者.有人睇某個作者唔順眼,想喺歷史記錄道整走嗮佢做過嘅修改.如果個版本管理系統無設計成防止歷史被篡改,佢衹要喺個數據庫道刪走嗰幾個版本嘅數碼指模就搞掂.但係如果個版本管理系統喺產生每一個版本嘅數據指模嗰陣,都將上一個版本嘅數據指模放落密碼雜湊函數嘅輸入道,噉就無可能淨係刪走幾個版本而唔改變爾啲版本之後嘅所有版本嘅數據指模喇.
種類[編輯]
參考[編輯]
- 爾篇文部分內容由英文維基百科文章Cryptographic hash function(版本662781013)攞料,並以創意共享之下,署名兼共享版權嘅3.0版本協議授權使用.原文作者請睇嗰版歷史.
- 爾篇文部分內容由英文維基百科文章Comparison of cryptographic hash functions(版本639564314)攞料,並以創意共享之下,署名兼共享版權嘅3.0版本協議授權使用.原文作者請睇嗰版歷史.


text:
2016年5月6日星期五
博物館之夜(11)
門口有古董車展,仲有啲以前嘅校巴,消防車,救護車等等,好好睇,不過好暗好難影相.
呢個新王宮打仗時炸到面目全非,依家見到係重建嘅.
依家新王宮係政府嘅財務同社會經濟部嘅辦公室,入面靚架,仲好優雅添,入面有啲古裝人響度搞下氣氛.
仲有豎琴演奏.
啲古裝人唔係響度吹水閒聊㗎,聽講佢哋係演員嚟㗎,所以會模仿以前古代人嘅姿態同談吐.
古董傢俬,貼晒牌,叫人唔好掂.
領導嘅辦公室.
呢度有一間間房,部分可以出租.
呢間王子嚟過,有同事選擇唔响教堂結婚,租咗呢度行禮,係咪好童話式婚禮呢?
其實呢間房好靚,啲水晶燈都好靚,不過我影唔到佢嘅美麗.
牆上幅畫好似有名堂嘅,不過我無研究.
咁多人圍住,原來有講解.
估下張凳仔有乜咁特別...
呢張其實唔係一般凳仔,係poopoo凳,以前啲貴族好優雅嘛,唔想俾人知佢響度poopoo(或者想人以為佢唔會poopoo),而且啲衣飾又唔方便去poopoo,咁想poopoo時就要鈴叫僕人擔張poopoo凳,張凳可以打開,中間係馬桶,搞掂就叫僕人攞走...
最後呢間房應該係最靚啦,有個靚靚天花.
16 則留言:
重建嘅都好grand喎.平時有冇tour㗎?回覆刪除
poopoo凳我估到,可能以前見過.回覆
有guided tour㗎刪除
poopoo凳你應該實見過,你果度咁多宮殿
水晶燈好靚啊, 可以想像到在這裡行wedding係好正.回覆刪除回覆
真係幾靚呀,其實響度影婚紗相都唔錯刪除
那張高貴的poopoo凳,跟現代 disabled commode 同一道理.回覆刪除回覆
係呀,小朋友啲學習poopoo凳都係同一道理刪除
重建俾官員辦工,我覺得有啲唔妥?回覆刪除
會想到好多後果!回覆
當時意見都係唔一致,係多咗一票咁多,先決定重建咋刪除
修葺得好華麗喎回覆刪除
有啲古裝演員唔錯,可以重現返昔日貴族的生活面貌回覆
我哋啲宮殿,好鍾意放啲古裝演員響度㗎,可能咁樣傳神啲刪除
會唔會睇德國古裝片聽唔明呢? 利申: 我睇宮廷片, 係唔明架 XD回覆刪除回覆
睇德國古裝片我覺得ok㗎,反而係啲好多專有名詞,例如好多醫學嘢,法律嘢嗰啲,就要問王子啦刪除


text:
Tuesday, May 3, 2016
春天活動--蟲蟲變蝴蝶
Tuesday, April 12, 2016
開始一湊二的生活!
二號差唔多兩個月,開始上軌道.雖然仲係三個幾鐘餵一餐同半夜要餵夜奶,但瞓得好咗.好多時放低佢,佢喊幾喊就會瞓.日間有時瞓唔到就孭佢.要出街就孭住佢佢就會瞓.
人仔都開始適應.之前二號清晨喊,人仔就會起身唔肯再瞓.如果我出咗去餵奶佢更會大喊要媽媽.依家二號喊佢會照瞓!又唔洗再聽故事或者聽歌瞓.同佢睇完書佢會自己合埋眼瞓.
家務方面,基本洗衫抺吓地嗰啲會做,其他做倒咩就咩.呢兩日都竟然買倒餸煮倒飯!
下午兩個都午覺㗎時候我都瞓吓,之後再做吓運動,hea 吓咁.
依家最辛苦係餵夜奶攪到唔夠瞓,希望慢慢會好啦!
Sunday, March 13, 2016
滿月了!
二號滿月了!依家冇之前咁辛苦.二號夜晚通常十二點幾食一次,之後三點幾再食,然後到清晨.媽媽晌度,通常佢會餵十二點嗰轉,而我就會早啲同人仔一齊瞓,可以瞓到四個鐘倒至起身泵奶.跟住三點再埋身餵.佢依家半夜食幾食就瞓過,所以好多時我餵完會再泵.佢夜晚算瞓得幾好,唔知幾時會戒夜奶呢?
日間就瞓得麻麻地,未識自行入睡,要抱或者孭佢至瞓倒.之前一餵完奶換完片,同佢玩吓就抱或者孭到佢瞓著.但依家都冇咁緊張,因為又要陪吓人仔,又有其他嘢做,所以通常比佢晌床度 hea 一陣,等我做吓其他嘢,試過佢晌床度喊一輪,我只係拍吓佢,跟住瞓咗.又試過比奶咀佢,佢啜啜吓瞓咗,不過好多時都唔成功,哈哈!
雖然啱啱至滿月,但其實我上星期已經開始帶埋佢出街.冇法啦,我媽媽唔揸車,老公又要返工,所以我哋要出去買吓餸,同埋大家都唔想成日困晌屋企.hehe!可以出去行吓,心情都好啲呀!
依家成日都想二號快啲大,易湊啲,出街去玩都方便啲,兩兄弟又可以多啲互動.不過到佢大嗰時就會懷念佢細細粒㗎樣㗎啦!哈哈!
Friday, February 26, 2016
二號兩星期大
過咗兩星期不分日夜㗎湊 B 日子.呢兩星期,冇一覺係瞓超過三個鐘,好攰.唯有不斷同自己講,過得一日得一日,最辛苦㗎日子會過去嘅.
頭幾日係全埋身餵人奶,但實在太痛,所以用泵泵出嚟再餵,咁樣多功夫好多.依家都仲有試吓埋身餵,開始冇咁痛,希望遲啲可以轉返全埋身,特別係我媽返香港之後,咁就方便好多.
二號食嘢快又多,好快就加到三安一餐,有時再加埋身,大約每三個鐘食一次.一開頭都驚唔夠奶,好在人奶慢慢增加,依家每日大約加兩安奶粉.希望遲啲可以全人奶!
二號難湊㗎地方係難入睡同好醒瞓.有時又覺得佢好多氣一瞓低就喊,要抱住.好想就咁放佢上床仔由佢瞓,不過佢會喊...抱住佢瞓咗,放佢上床又喊.有時就孭住佢,或者比佢啜奶等佢瞓.呢啲習慣都係唔好,但係唔 tum 佢瞓佢又係咁喊,好煩.
今次傷口好快唔痛,行得走得,唔似上次坐又痛,企又痛,行又行得慢.頭一個星期有少少 depress, 會突然喊,不過好快就積極返,因知道會慢慢容易.
人仔都開始適應.初初佢好容易就大喊,特別係半夜二個一齊醒,兩個同時要媽媽時最難攪!日間爸爸帶佢出去就好啲,我可以休息吓,但係爸爸只放一星期,今個星期已經返工啦.有時婆婆會帶佢去附近行吓食吓嘢,咁我可以專心湊二號或者休息吓.當然我幾攰,都唔可以唔理人仔.佢晌屋企時我盡量同佢玩吓.佢依家適應咗少少,我 tum 緊二號瞓瞓時佢可以晌我旁邊靜靜玩.之前大家都好緊張,要捉佢走驚嘈到二號,攪到佢又大喊!
琴日實在太攰,又病病地.發冷頭痛頭暈,啲奶又有啲唔順,好驚係乳腺炎.好在係星期六,老公唔洗返工,可以帶人仔去街,咁我媽就可以湊二號,我就可以休息吓.
咁就捱咗兩個星期,希望到滿月時會容易啲!
Thursday, February 18, 2016
二號嚟啦!
二號同哥哥一樣,都晌婆婆落機之後嗰日提早出嚟!今次係早咗七日.星期六朝早覺得有啲陣痛,仲有少少見紅.由於大肚後期一路都有啲唔規律㗎陣痛,所以都冇理到,照出咗街買嘢.下午陣痛慢慢強烈,又開始密咗,心知二號都應該就快出嚟.到四點倒已經係十分鐘一次,打去醫院個護士叫我等到五分鐘一次至再打去.當時己經有啲頂唔順啲痛,心諗點可以捱到五分鐘一次至去醫院.過咗一陣陣痛密咗,唔理咁多即去醫院.
去到醫院,陣痛已經係五分鐘一次,醫生檢查時話已經開到九度,唔怪之得咁痛啦!早知就早啲入去打無痛,唔洗咁辛苦啦!個醫生仲話我應該打唔切無痛!我嗰刻好驚,冇無痛點頂呀!好在都打得切,因為打咗之後仲等咗三個鐘至生得.
今次生嗰時真係完全無痛!上次個護士臨尾停咗藥攪到我生人仔時好辛苦.今次係完全冇痛㗎感覺,啲醫生護士又好温柔,唔似上次打扙咁!個醫生手勢亦好好,傷口過幾日就唔痛啦!
今次生完復完得唔錯,傷口冇咁痛,又好快去倒廁所.不過第一次落床去廁所時成個暈低!要老公同三個護士抬我上床.我咁大個人都係第一次咁暈法,直情斷咗片!
餵人奶尚算順利,唔洗加奶粉但餵到好痛...希望慢慢會好啦!
晌醫院住咗三日兩夜,走嗰時唔知點解有啲感觸,可能係因為今次會係最後一次啦入院生仔啦.
Thursday, February 4, 2016
醫院走一轉
琴日一早去三十七周産檢,諗住都係一切正常,依舊安排好一日活動.記得上一胎臨尾會照多次 ultrasound, 但上兩次問都話應該唔會照.今次一入醫生房就見部機,知道會照,就同人仔講可以見到二號啦,又準備定電話諗住影張相比老公睇.點知照 ultrasound 時,醫生話我羊水少,再度吓個肚,佢話個肚細.明明覺得今胎個肚大啲㗎喎!之後就叫我去醫院 labor and delivery,因為嗰度啲儀器好啲,可以 check 清楚個 B 有冇事.結果就即刻揸車去醫院,沿途就不停同人仔解釋要去醫院,好在佢都好合作.晌醫院同老公會合,之後 check-in.
入房後就接駁 monitor check 住 BB 心跳同 contraction. 之後又照 ultrasound. 結果羊水冇少,屬 borderline, BB 發展亦正常.check 心跳時有個小問題,但再仔細驗查之後都係正常,可以返屋企.
入院時都有啲擔心係胎盤提早退化,以致羊水少同 BB 發展慢,驚要即刻開刀攞佢出嚟.好在最後一切正常,希望 BB 再大啲,至少都等到婆婆嚟至出嚟啦!
Tuesday, January 26, 2016
三十六周
已經到咗36 週啦,實在係太快!暫時仲係行得走行,星期六仲去廸廸尼玩咗成日!要襯二號出嚟之前玩多啲呀!
依家開始一星期要去一次產檢,我發覺今胎老公一次都冇同過我去,連超聲波都冇睇過!取而代之㗎係人仔,佢次次都一齊去,連要等成個鐘㗎糖水 test 都一齊!
啲嘢都預備得七七八八,走佬袋仲差少少就執好.不過仲未買尿片!哈哈!
希望二號唔好早到,至少都要等到我媽嚟先!老公將會轉職,都唔知佢可以有幾多假,希望到時攪得掂啦!


text:
爸爸平日夜返既時候得我一個同小芊芊沖涼仔
為左唔想做 "放木板開盆量水溫" 呢幾個動作
我諗左個1石2鳥快捷方便既好方法
就係好溫馨咁同阿女一齊落水沖涼 XD
大前日第1天試試
見天氣暖暖地都ok 唔怕佢凍親
一放小芊芊入浴缸 100000個惶恐!!!!!! (佢震到我以為地震!!!)
開埋花灑 喊埋tim
我都跳埋入浴缸 拎唔到野比佢玩 點好呢?
見缸邊有個潄口杯就拎左比佢載水
跟住佢就乜都唔理掛住玩
我就好順利咁同佢同自己沖好身
點知一閂水掣 個bb爆喊!!!
how come?????
唯有同佢抹完身 用毛巾蓋住佢上半身
開水掣比佢繼續玩
等我著埋衫就硬住頭皮聽佢d吵鬧既哭聲
捧返佢入房 拎支奶奶去制止佢
誰知…佢連奶奶都不要鳥…
係床頭一野抛左去床尾
雙手繼續攬住佢心愛既載水水杯 XD
第二日 冇咁驚喇
見到隻杯仲好開心叫我開水掣
昨日 直頭唔驚tim
我比多左時間佢玩
同埋好叻叻 同佢抹好身我就同佢講 :
"今日玩到呢度 我地明天再玩過啦 !"
閂水掣 佢冇喊冇扭喇
仲好開心咁迎接佢支奶奶呢!
真係好喇
估唔到咁快可以同阿女共浴
爸爸真係恨唔黎咯~~~
等我呢個星期買埋支泡泡浴露返屋企同阿女慢慢浸先
wakakakaka~~~~


text:
無見一排,竟然為我送上藍天白雲嘅美景!響咁嘅情境之下,突然覺得城堡比起平日更靚!
香港迪士尼樂園 今年嘅夏日活動響6月13日已經開始咗,當時我仲響東京進行緊春日巡航... 其中,焦點就係 動畫藝術廊 搖身一變,變成 怪獸大學行政大樓!呢次都改裝得唔錯!
行政大樓外面,除咗有好大個 怪獸大學 招牌,仲有各社,學會嘅標誌同埋招募廣告.
動畫藝術教室 更加被美術學會佔領咗!學會會員仲可以響呢到學習繪畫 大眼仔米高 呢!不過我呢一次入園響下午就走咗,大眼仔 要傍晚先有得畫,惟有下次再去畫啦!
而響行政大樓各處,亦可以見到一系列嘅 怪獸大學 海報,有好多怪獸新朋友!
好啦!等我入去行政大樓裡面啦!一入到去,就發現地毯上面印有好大個 怪獸大學 標誌!
為咗歡迎我地呢班新生,大樓內都特別掛上一串串旗幟,並有資料為我地介紹校園生活.
裡面分開兩部份,其中一邊可以登記入學,影學生相製作學生證,不過我打算下次先正式入學!另一邊就係行政辦公室,響告示板上又可以見到「歡迎新生 Welcome Freshmen」嘅字樣!
而辦公室嘅佈置都非常細緻!有好多文件,亦有好多信件!仲要係 怪獸大學 信封!
有一樣野引起咗我嘅注意,係一張招聘廣告!各位怪獸畢業生可以選擇成為 小孩防衛隊 嘅一員!
另一樣我覺得比較有趣嘅,係驚嚇系學生嘅參考書籍!有部份書名都幾搞笑!
但係唔好太投入於辨公室嘅裝飾,因為... 將會有兩位怪獸學生現身!記得要同佢地影相啊!
但係只得塑像又點得呢?唔洗擔心!兩位怪獸學生響活動期間,都會響行政大樓外同大家見面!
新活動開始,樂園指南自然再次換上新裝!園內亦開始派發新貼紙,又再有新嘅怪獸朋友!


text:
對韶關,我一無所知.去韶關,係因為之前0係澳洲,我爭阿媽6千蚊卡數,番來後,老豆話唔與其要我還sai果六千蚊,不如拎來新年去旅行全家happy,於是就決定用果六千蚊去玩幾日.耐何0係新春期,6千蚊要玩幾日仲要for 4個人,可以選擇0既就只有d廣東省短線團.雖然我唔太buy跟團場番大陸,不過一家人去玩,都係志在唔使用腦開開心心,去邊同點去都唔係咩大問題,何況有大有細,自由行比較煩,所以跟團.選擇去韶關,係因為同其他廣東團比較,韶關團多山水睇,比較0岩我同阿爸阿媽.
我地七點幾到粉嶺上直通車,then0係文錦道過關後轉巴士開始行程‧架巴士望落幾骨子,但坐得幾唔舒服,又冇得挨後.不過我地今次參加0既係最平0既"關x"旅行團,唔可以expect太多.
第一站唔係睇景點,而係去買蜜糖.未落車,個sales就走上來介紹d蜜糖有幾勁.其中一種好似叫唔知咩"雄蜂巢"0既仲話男人食左可以三日不低頭,笑死.不過大多人都空手而回.
then都係去買野,睇咩釀酒廠.之前以為係去睇d酒點整,不過去到只有陳列品,冇睇頭.0係澳洲都去過vine yard n次,不過冇一次係可以睇到釀酒過程.
then食飯,8菜一湯,我地一家人同另一四人家庭一圍枱,全程冇交流,但又坐埋一圍,有d怪.
then直去今晚入住0既酒店-聚龍灣溫泉渡假村自由活動.呢個酒店好新,似乎專做旅行社生意.0係裡面,你可以見到 永x,康x,中x,關x0既團友.我地去到酒店才下午2點,房間好特別,係獨立式木屋別墅,好有渡假feel,有d似cradle mountain 0既yha,好有渡假feel.滿心歡喜的打開屋門,發現同枱四人家庭0係裡面,原來我地要同佢地share一間屋仔.更驚人0既發現是,d房仲未執,唔入得去住.我地兩家人就係咁0係屋仔個廳度睇電視睇成個鐘等人執房,但係兩家日依然冇任何交流.
好開心,有別墅住!!
係幾靚GA WOR D房.
好不容易先入房休息,已經3點幾,做緊賀歲杯,不過睇唔到幾耐就睡著了,一睡就兩個鐘.
雖然今年新年係暖左,不過廣東省北部天氣依然俾香港低好多,得十幾度,我又帶唔夠衫,所以就算酒店有n個溫泉池任浸,家人都冇mood浸,老豆就連泳褲都冇.但場來到,我死人都要去浸下.況且,唔浸都0咩好做.於是阿媽捱義氣陪我去浸.
0係澳洲 join kimberley tour時我浸過露天溫泉,仲要係夜晚,荒蕪冇人.不過好似聚龍灣呢d咁tourism oriented 0既就未浸過.聚龍灣有個池,第一個浸0既露天池d水唔夠熱,一離開水面就凍到牙關震.第二個池有大花灑做水力按摩,不過d水都係唔夠熱,只玩了一會.問d staff邊個池最熱,佢叫我去高溫池.途中拿了些免費熱荼/薑茶暖身.行行下,見到一d池0係個洞入面,d水0既蒸氣仲清晰可見,想必夠暖,於是同阿媽選了其中一個叫火龍泉的試試,伸腳落水就熱到不得了,但真的想去浸浸,於是0係池邊浸腳一會就走落池,這才真正體會浸溫泉0既樂趣,好warm好舒服.阿媽都落水,本來佢係捱義氣陪我來浸的,但佢自己都浸到唔願走.不過浸左幾分鐘就會覺得悶熱,很自然的就想離開‧於是我地浸下其他D冇咁暖0既水池,覺得凍就番去浸火龍池暖身,原本約好6:00PM JOIN番-係大堂等我地0既阿爸阿妹,到最後6:30先蒲頭.
浸完去食BUFFET FOR DINNER,其實D野食都好著通,都是中式野,冇豪野,不過自助形式總令人覺得開心.
大合照@酒店前門,可惜影相果位哥哥仔手震
食完野都未夠8點,咁早番房又冇野做,附近又冇街去,於是買左D煙花玩,不過無耐又落雨,所以好早就番酒店匿0係被入面睇電視,過了又簡單又滿足的一天.


text:
先係碼頭食個早餐,見阿姐有番胃口食嘢,就知佢己經好番好多
一過到澳門,求其搵架唔係去氹仔o既賭塲巴士,去近營地街市市政綜合大樓頂樓熟食檔食啲嘢
之後就行去酒店攞房
途中經過“禮記雪糕”,入去試吓佢啲雪糕磚同紅豆雪條先
攞咗房,係度等芬契媽o黎,抖一陣就出發去食飯,芬契媽成日同啲friend o黎澳門食好嘢,所以食咩都係佢發辦
佢話呢間“翅翅好”正喎,佢真係無介紹錯,好味
食飽行去賭場碰吓運氣,每次同阿姐返香港,都會去澳門行一轉,因為阿姐好鍾意去澳門,尤其今次佢好雀躍,因為佢終於夠年齡可以入賭場見識吓
我哋去咗十六浦,阿姨仲俾賭本阿姐賭,因為Pat契媽個女(我契女)未夠秤唔入得,要係外面等我哋,所以只係玩咗一陣,最後得阿姨贏錢,阿姐玩咗兩舖,無輸贏,我就從來都唔賭錢的,志在去睇吓o既唧
之後行去買宵夜,零食,生果返酒店食,遇到貓狗呢
第二朝,因為各人都唔同時間起床,早醒的就自己先去食早餐,遲起身的就索性直接去食lunch
Book咗位去“船屋”食葡國菜,又係芬契媽介紹,又係不錯的介紹
個Sangria幾好飲
呢間餐廳就係媽閣廟附近,所以就過去行吓
太熱頂唔順,坐巴士去買“瑪嘉烈”葡撻食
其實尋日已經去食,去到啱啱買晒閂咗門,今日終於食到
之後就去大山巴附近嗰條手信街,齊齊買手信
買完手信,搵到架賭場巴士去碼頭,但仲未夠鐘搭船返香港,三家姐提議去水立方再賭過
阿姐實跟埋去啦,但我同其他兩個契媽,契女,姨甥女唔賭的,就去碼頭飲杯嘢嘆吓冷氣,終於等到佢哋返黎,但佢哋全軍覆沒
坐船了走了
返到上環,我哋去“泉章居”食埋晚飯先,阿姨話呢餐當同我餞行,因為我仲有三日就走了


text:
呢篇講吓我住係三家姐度,即係大窩口,其實我娘家係石硤尾大坑東,因為阿姐唔鍾意住阿婆家嫌悶,鍾意住三姨媽屋企,所以就去咗三家姐度,而我就間中返娘家住陪阿娘,但三年前阿娘過咗身,娘家得番大哥住,所以今次返o黎只會住係三家姐度
由紐約返香港o既時間搭零晨機,所以返到香港時係晨早六點,返到大窩口放低行李,就落茶餐廳食早餐
係飛機上已經無咩點瞓,但返到o黎又唔敢瞓,驚夜晚又瞓唔到,食完早餐就去荃灣行吓囉
經過一間寵物用品店,見到有貓
裡面仲有隻貴婦狗
仲有隻刺蝟,呢隻仲大隻過阿姐個roommate嗰隻豬呢
又去荃灣廣塲,行吓一田咁啦
某日,去藥房買藥,藥房貓呢
阿姐食咗幾日茶餐廳,食到厭厭地,佢又開始瞓到晏,我哋又會走去荃灣搵食,有時我又就吓阿姐食吓西餐呢
食完嘢又週圍行,呢隻係中藥店貓
呢隻係金魚舖貓,瞓咗係個魚缸入面
又行其他商塲,又週圍影佢鍾意o既嘢
荃灣有幾間出入口時裝店,又俾阿姐執到平衫,有啱又買俾男朋友仔,呢件好得意,只係幾十蚊
有時無約人,就同三家姐去楊屋道街市買餸煮飯食,試過買嘢返去扮韓燒,哈哈
最正都係啲生果,又平又靚,啲榴槤好平,呢次返o黎香港真係食唔少,上次返香港時阿姐試過食蓮霧,一食愛上咗,今次返o黎又係狂食
有時見啲西餅靚想食又買返去食
原來三家姐個鄰居都有養貓,好乖唔為食,請佢食零食都唔食
呢日係最後一日,搭下午機,阿姐話早餐要食多一次奶油豬,二哥特登o黎陪我食埋早餐至走
臨去機場時,先陪阿姨去酒樓飲下午茶,阿姐影張相send俾佢老豆睇
再見了大窩口
入閘了,唔知下次幾時再返o黎呢


text:
司機0係街口就放低我地, 之前講左一大串左轉右行再直走, 但係其實係老點!
其實附近有好多指示牌指示各個景點, 沿途經過好多彷古建築!
人頭湧湧! 周街都係遊客包括我地自己! 呢到係小南國附近0既空地!
入埸費唔平! 盛惠30蚊一個人!
豫園入面亦係人頭湧湧!
豫園入面主要係睇庭台樓閣, 比較悶, 適合老人家或上年紀人任參觀! 無咩後生仔女去! 就算有都係外國人居多! 行完之後出返去小南國食0野! 但係勁多人, 因為無食早餐, 就是但入左去0係附近一間叫寧波湯圓0既鋪頭! 勁難食!
最正常係小籠包, 但係0的皮好厚!
特大版小籠包, 味道一樣但係皮更厚!
不酸不辣的酸辣湯!
寧波湯圓 - 好普通0既芝麻湯圓, 個湯仲要係清水唔係糖薑水!
記住要睇單! 我地叫頭四樣0野, 但係張單就打多左第五樣0野!
食完之後就去左城隍廟附近行下, 買下0的上海手信牛皮糖, 雲片糕.無意間發現左間上樓0既吳越人家! 間鋪旅遊書都有介紹! 不過又係唔好食!
叫左個蟹粉獅子頭麵
賣相OK, 但只係食到肉味無蟹粉味!
個湯淡而無味!
黃魚煨麵
鯹到喊! 唔好食!
上海春卷
凍0既又淋晒, 又係唔好食!
豆漿
要凍無凍, 要熱又唔熱, 暖暖地有怪味! 成杯無飲到!
燻魚
比較正常0既一碟! 但係香港食到0既比較好食!
我都唔想咁浪費食剩咁多0野, 但真係好難食!
食左2間咁難食0既鋪頭, 對豫園呢個地方感覺好差! 好想快0的離開呢到! 之後我地去左搭地鐵去步行街!
又係人山人海!
基本上旅遊書介紹0既鋪頭例如邵萬生, 張小泉, 第一食品等等, 全部都可以0係呢條街搵到! 特別介紹0係第一食品二樓有個熟食中心! 果到有間叫小楊生煎飽! 真係好好食!
買0既時候無咩人掛, 之後就排長龍啦!
五蚊四個好抵食! 外脆內軟又多汁! 正!
沿住步行街一直落就可以去到外灘! 去到天都未黑齊, 但係外灘巳經有大量遊客0係到聚集!
隨住夜幕低垂, 建築物0既燈光亦慢慢亮起!
現場睇都真係幾靚, 仲靚過香港個夜景, 因為右左2邊都有野睇, 一邊係東方明珠, 另外一邊係上海灘!
遊完上海夜景, 之後又再去搵0野食! 我地返去步行街搵左一間叫021上海菜!
要等一陣先至有位
本幫醬鴨 ¥38; 好入味無骨
清炒河蝦仁 ¥48; 好鮮甜! 送飯一流!
油爆蝦 ¥58; 可以連殼食, 送啤酒正呀!
蟹粉西蘭花 ¥48; 西蘭花煮得太淋, 麻麻地!
茶樹菇炒鱔絲 ¥38; 茶樹菇好好食好惹味!
2個人清晒所有0野!
食完之後我地仲要返酒店清埋晏晝0係超市買0既西瓜同桃! 而家大陸買0野一0的都唔平架! 呢個瓜同2個桃買左我三十幾蚊人仔! 比香港仲貴!


text:
溫哥華網上電台的節目:介紹溫哥華,留學資訊等. Internet radio program (Cantonese) in Vancouver, British Columbia, Canada
Thursday, July 22, 2010
這就叫做無間
搵五-六千蚊一個月
出去租間最平既舊樓都要四-五千蚊一個月
然而包租婆自己供都係二千零蚊一個月
想同佢投訴
佢話呢區間間都係收緊呢個價錢架喎
邊個叫你無錢俾首期呀??有錢就買左佢唔好租丫
一份人工大半就咁俾包租婆賺左
點生活??
呢個人識左個女朋友
倆口子一齊返工
加埋有二萬零蚊一個月
決定同番屋企人住慳d錢
每人俾四千蚊屋企人做家用
淨番萬二
當儲到一萬蚊一個月
一年儲到十二萬
五年先儲夠六十萬可以夠俾首期買層四百零呎的舊樓
點生活??
倆口子決定結婚
每個月儲緊一萬
頭五年用左黎儲錢俾首期
儲多兩年應該都夠裝修
再儲多三年先夠三十六萬用黎結婚擺酒
擺完d三姑六婆仲要話你係新光酒樓擺酒咁cheap
單單打打你地一世
點生活??
倆口子唔想捱成十年先結到婚
決定偷偷地註冊左先
搵銀行按上按買左層樓
仍然要俾十份一樓價做首期
而層樓的十份一係窗台.
650呎單位實用面積係500呎
當中100呎係走廊
廚房只係放到一個煮食爐同洗衣機
個雪柜要放出廳
個廁所要企上個塔度先閂到門
呢層咁既樓每個月要供$8000
加埋$8000俾左屋企
淨番四千零
個老婆話: " 我慳d駛, 呢幾年唔買衫, 唔去旅行, 我地少d出去食飯, 總捱得到既! "
點知買樓果時唔記得計埋管埋費
sorry呀我地公司公價每呎係兩蚊管理費
四千零咁又冇左千五
仲係用黎養門口果個日日對你黑口黑面成日偷懶訓覺既看更
同埋管理處果位從來乜都幫唔到你 日日返工打牙較既小姐
計埋水電冷氣費
點生活??
兩口子捱下捱下終於捱左十年
呢十年計埋淨係加左十零%人工
倆口子已經好滿意
如果加得太多佢地反而驚公司會搵佢地開刀請過d fresh grad黎做
二按果筆已經還晒
每個月總算可以多番三四千蚊用
呢個時候, 個老婆發覺自己大左肚
但層樓仲有15年要供
份工又唔知幾時會冇左
如果生左個仔
點生活??
又過左五年, 倆口子變成老倆口, 差唔多四十歲了
個仔先三歲大
出街有時會俾人問: " 你個孫呀? 好趣緻喎! "
呢個時候, 佢地搵緊唔夠三萬蚊
但一年就要交成二萬幾蚊稅
佢地發現每年有十份一人工係用黎救濟d新移民
同埋養d綜緩阿伯返大陸叫雞包二奶
同個仔去報小學
隔離左右個個都係操不純正廣東話 但能操流利廣東粗口的新移民師奶
睇住佢地d細路係地下度玩吐痰撩鼻屎碌地沙
呢個時候, 倆口子開始唔想個仔入一間咁既學校, 同d咁既細路做同學
雖然自己一路交緊稅去維持九年免費教育
但佢地都放棄左呢個公民權利
於是決定報間私校
每個月又唔見左幾千蚊
點生活??
又過左十年, 老倆口五十歲, 層樓終於供完, 二人升左做middle managers
計埋有五萬蚊一個月
一年交八萬蚊稅
間屋裝修過一次
每個月都要整下d水喉窗台滲水咁
養左隻狗
買左架車
過去廿年
去過八次旅行
當中六次係返大陸
而家佢地個仔十三歲
倆口子開始安排送個仔出國讀書
計計下
每個月食宿連學費就冇左萬五蚊
但為左佢的將來無計,
唔係個仔第日大左
點生活??
五年後, 倆口子五十五歲
依然搵五萬蚊一個月, 無俾人開刀減薪算係好好
佢地個仔18歲
報到一間不太差又不太好的大學
每個月住宿駛費連學費無左二萬幾
個老婆晚晚要掛住個仔, 成日喊, 無心情同老公做愛
每個月二千蚊長途電話費
當中3/4, 係個仔用黎打電話俾佢香港d女朋友
老婆要求每年聖誕去美國探個仔一次
個仔每年暑假返黎一次
機票連外地駛費每年無左五萬蚊
你仲要發覺你個仔d mileage多過你
次次返香港都upgrade上business
你倆老就捱15個鐘economy class去探佢
呢個時候, 老倆口本應仲有十年就退休
倆口子發覺除左強積金之外佢地無任何儲蓄
銀行長期保持30000左右結餘 - - - 係僅僅夠佢地一個月生活的開支
而且佢地公司業務就麻麻
一個唔小心隨時連份工都無埋
點生活??
又過左十年, 老倆口退休了
佢地個仔剛剛master畢業
返左黎香港搵工
倆口子大喜
今日個仔同d中三畢業中五畢業中七畢業大學畢業的
一齊見緊份五-六千蚊的工
見工果時仲要俾人潤一句
你咁好學歷, 我地呢份工驚屈質左你喎
個仔越見越驚
開始後悔出國讀書
同後悔無工作經驗
結果呢份工請左個中三畢業既
呢份工, 係叫做management trainee
連工都搵唔到
點生活??
兩星期後, 老倆口開始考慮要唔要做番野
呢個時候個仔收到電話叫佢開工
原來之前果份工個個都唔做,
中三果個有六年工作經驗, 搵到第份萬二蚊既工
中五果個有四年工作經驗, 搵到第份一萬蚊既工
中七果個有兩年工作經驗, 搵到第份八千蚊既工
大學畢業果個返左去讀master
結果呢個外國返黎的碩士生就做左一份五-六千蚊既工
點生活??
最後
請回到本文頭一行
亞羅羅 2010 7月22日
1 comment:
-
-
寫得幾好﹐很悲涼但這的確是社會現況.
- August 5, 2010 at 12:08 PM


text:
今日冇同joejoe見面, 都係同屋企人聚下. 本來琴晚返深井, 因為太夜驚冇車返屋企, 所以返左姑姐屋企, 第二日早上先去荃灣飲茶. 好似好耐冇飲茶咁, 一於飲返夠本, 食點心食返夠本
媽至愛既咸水角及煎堆仔, 我唔太like食香口食品, 最後都冇食
仲有潮州粉果, 個皮都幾簿
仲有呢個三餃拚盆, dede食左隻蝦餃, 我就係鮮蝦粉果
當然唔少得淋淋地既金錢肚啦~
仲有呢間茶樓既重點推介: 金錢肚蒸陳村粉, 陳村粉超滑, 金錢肚又入味
仲有屋企人至愛既鳳爪, 不過我就覺得麻麻
仲有我至愛既淨腸粉, 真係滑一滑, 加埋甜鼓油, 好味
爸都記得我鍾意食紅油抄手, 幫我叫左呢個, 多謝你!!
仲有呢個灌湯餃, 都係比父母食啦!!
仲有呢個雞扎, 我只愛食入面舊冬菇
點解鍾意舊冬菇? 睇下舊冬菇即使咬左邊都咁大舊就知
同姑姐係屋企坐左一陣, 之後搭車返姑姐屋企, 途中去貢茶買左兩杯奶蓋紅茶及朱古力, 都幾好飲既.
可惜既係有個九十後既妹妹仔, 找錢唔認得人, 佢其實想找錢比我哋, 但竟然記錯左, 想比個之前已經找左錢既一對情侶, 好在對情侶講返已找左錢, 於是我哋先去認領所找左錢; 後來杯飲品已準備好, 佢又唔幫我哋pack好入袋. 唔怪之得九十後比人話唔用腦, 好白痴, 我而家終於認同, 係完全自我, 唔smart, 唔識待人接物, 雖然話岩岩出黎工作唔太smart, 但冇理由係咁樣...唉...連我都對佢哋完全失望呢!!
我同姑姐買既兩杯飲品, 分別係奶蓋朱古力及奶蓋紅茶
我叫既奶蓋朱古力, 味道太甜, 加上面上鮮奶太creamy, 飲左成杯奶落肚
kumi's new life
2011年5月15日 星期日
同屋企人飲茶
今日冇同joejoe見面, 都係同屋企人聚下. 本來琴晚返深井, 因為太夜驚冇車返屋企, 所以返左姑姐屋企, 第二日早上先去荃灣飲茶. 好似好耐冇飲茶咁, 一於飲返夠本, 食點心食返夠本


text:
上星期買了一盤紫掌,其實紫掌係可以水種或泥種,個人認為泥種可以為植物提供更多的養份,所以我都係繼續選擇用泥種.
但係問題就係嚟啦,話說我又怕起花墟買返的植物,因為每次都日有D 小動物附送,所以上星期已經急不及待,將買回來的泥全部清理乾淨!但係笨手笨腳的我起公司拎左一個細了一寸的花盤返屋企,而屋企又無咁大個花盆;買回來時個個膠盤又爛爛地,咁我唯有夾更將盤紫掌塞入去個細盤度!
不過清埋晒D舊泥後,真係好難再倒返D 泥入去種,個感覺係唔可以套用種紫羅蘭的方法去種,加上盤紫掌拎左返公司之後,佢D 葉乾到枯左,都唔知係唔係我呢個摧花殺手搞成佢咁......
有見及此我都唔知買唔買返一個大少少的花盤好,但係我有信心只要用心去種一定可以種到佢好健壯!
今日去試姊妹裙時順便可以去行埋花墟,成個花墟都係繽紛,繽紛每間鋪都未不同的產品,我每次都係去有微型生態缸個間鋪睇,實在係太想帶呢個缸返屋企,呢個缸可以滿足到我三個願望:
1) 可以種植物
2) 可以養漁仔
3) 可以觀賞
雖然,暫時沒有多餘的空間去種,所以影低張相望梅止渴先,我相信我好快可以帶佢返屋企,只要執一執屋,我一定可以帶你返屋企.
不知由何時與種物結下不解緣,希望將來我溫暖的家可以比我種到很多不同品種的植物!
依家去行花墟真的很有時代感,好多新店的裝修都係靚,每一盤盤栽都包裝得好精美,每星期去到花墟所買的植物都有所不同,植物都有季節所以多D 去花墟睇到不同的植物真係好開心.
去花墟的目的係買花盤所以我主力都係去揀花盤,本來係想買個儲水式的花盤,因可以儲水個花盤變得好高,如果用左佢會令到本來好高的紫掌變得更高,都係放棄儲水式.
之後見到我今日買左呢個感覺比較高貴的紫色花盤,但係佢都幾貴$98,印象中一個花盤只值$30-$40,初時唔係好寫得買,因為呢個花盤比起普通花盤貴一陪,但當我細心的再睇,佢係德國造,拎上手個花盤陶瓷係同普通個D 係唔同,呢個係比較輕,而上色係一絲不苟.最後,我係決定買呢個,起我揀緊買咩色的時候,我不時拎住呢個紫色花盤,但個花盤的形狀實在係太奇怪,所以又要再三考慮,起我揀嚟揀去之際,有位年長的女仕同我講呢個紫色靚呀,我呢個星期前買左呢隻色的呢個款,返到屋企覺得好靚,之後連續幾星期都嚟想再買多一個,但可惜已經再無返貨!就係呢位太太咁講我即刻拎住我個花盤去比錢!其實我第一眼的已經睇中呢隻色,人就係咁好多時都會三心兩意,有得揀總會想左揀右揀......


text:
由於呢幾日真係好忙,忙住幫燒腩仔報N班(已經係hea報,但都要認真填吓form嘛),又忙住上網去阿卡將敗家(咁啱有fd臨時臨急話我知佢去日本問我有無嘢買,咁艾菲梗係唔可以miss咗呢個難得嘅敗家好機會啦),仲有就係忙住準備燒腩仔來緊慶祝一歲生日嘅濕星嘢(頭炮生日慶祝活動原來下星期就係,但我居然顧住敗家唔記得就來無時間準備﹗
),兼夾來緊星期六係燒腩仔十一個月大嘅日子要幫佢寫返篇blog(呢個係我每個月好唔想miss嘅嘢﹗),所以新blog入伙咗六日仲係無乜進展...
之前艾菲一直用螞蟻搬家嘅方式去搬D blog過去,因為覺得呢個方法雖然最白痴最麻煩但最安全可靠,到今晚開始見大家陸續直接將yahoo呢邊嘅備份搬過去,真係有D心動想照跟(因為呢排真係無乜時間可以咁樣慢慢搬),但最關鍵係D PM留言會變成公開留言,同埋save係yahoo呢邊D相會變死圖,令艾菲超級苦惱唔知點搞先好,於是心大心細下上網再爬吓文,結果畀我搵到一個可以將yahoo相簿全部備份再放落blogspot嘅方法,即換言之如果呢個方法成功嘅話,艾菲只需要逐個post換相就OK,感覺好似比宜家逐篇blog copy and paste D字同逐張相donwload再upload去新blog簡單好多呀﹗
由於要試新方法,艾菲就必須將yahoo呢到備份,而備份後呢到就會變成read only,所以如無意外今次係真正嘅bye bye啦﹗大家以後就要係艾菲個新blog
到再見啦﹗希望今次呢個搬家方法真係成功啦﹗wish me luck﹗


text:
每年新年阿公和阿婆都會回鄉渡過,至少住半個月才回來.今年佢地會係下星期尾就起程回鄉,所以我趁肥仔尋日放假和阿婆係到多一個人湊阿B,我就計劃左尋日清潔廚房迎接新年.不過,尋日同阿B打針後,又去左行街,都冇晒時間,所以改為今日.
早上十點幾開工,〝孱〞廚房牆,牆隙的油煙積,爐灶,然後將保鮮紙舖係牆上,保護牆身免沾油煙方便清潔,只要撕去舊保鮮紙換新保鮮紙就可以,唔駛抺餐死,這個方法係朋友教的.我舖第一張時已出事,我被保鮮紙的剧畀到隻手,當時我只見表皮被畀起,不久就有少少血浸出,就貼左塊膠布,之後開始有D忍忍痛.
尋日係〝日本城〞買左一隻廚房專用銀色類似卡紙的質地舖係爐灶底,應該唔會好似之前紙咁咁快爛,在爐灶附近舖上廚房專用銀色的廚房紙,整個過程直到6點幾,但還欠少少未完成,因為雙面膠紙用晒,明天買再黏.
當然中途有食飯喇,係12點幾我就比阿婆煮飯,我煮餸,食完飯又同阿B覺豬,然後再開工.不過,由於肩頸,頭都好痛係11點幾時諗過等到阿媽放工就走,但又未整完,如果我唔整又冇人有時間整,係2點幾就食左粒長效,所以我就用這點做動力,令自己繼續落去.
我收工後,大家紛紛預備晚飯,其實,一早就見舊魚柳係廚房,唔知會唔會叫我煮呢?哎呀!我唔駛出招,今次係阿媽出招,佢有新攪作〝炸魚柳〞.
我與老公都唔吃魚,所以唔知好唔好味,但老公十年都會有一次吃魚柳包既,阿媽就叫老公食,但老公覺得腥冇食.阿媽幾hard sell叫老公食,佢話自己D魚柳好似〝麥麥〞果D,我即刻話你呢D唔可以同〝麥麥〞相比架喎!
這碟魚柳食過〝人人都讚好〞,阿公和娣婦試過都話好味,娣婦話仲好食過〝麥麥〞既魚柳,我問脆唔脆?周邊仲脆.大家食完飯還剩2塊魚柳,阿公&娣婦都話飽,阿公自我食左一舊,跟住叫娣婦食埋果舊,終於售罄.哎唷!今次跌眼鏡添!
我要係阿婆回鄉前要盡快執屋迎接新年,執屋一向都係我做的,因為我不喜歡亂七八糟,一見到亂就會執.尋日打完針後,趁阿B訓左都執左一D,因為我怕不夠時間執,唔係有人嚟拜年就肉酸.


text:
2014年10月22日 星期三
惡搞特訓
25 則留言:
wahahaa....回覆刪除
笠紅酒樽個膠笠 ==> one reserve for me plssssssssssssssssssss~回覆
佢超enjoy~~~~~跟住我俾蛇仔婆婆鬧 ;-p刪除
我個仔都係, 細細個都仲可以戴帽, 帶帶吓就咩都唔肯, 太陽眼鏡更加唔更唔駛止要呀!!!!睇嚟我都要試吓特訓先得!!!!回覆刪除回覆
但我見有啲bb 好乖, 戴帽又戴眼鏡, 超型刪除
HAHAHA 惡搞蛇仔明好可愛~~回覆刪除
我都要特訓諵B呀, 冬天帶帽太得意, 最重要係佢無咩頭髮要保暖HAHA回覆
哈哈!! 笠紅酒樽個膠笠, 正, 好得意!回覆刪除
話事話, 我個囡都係唔准人攪佢個頭, 乜都唔肯戴回覆
咦, 睇嚟原來有好多bb 都有呢個問題架喎刪除
same same, 包包細個時都好肯帶,個依家就唔肯,上年仲買落幾頂帽!回覆刪除回覆
特訓, 快啲特訓!!!!!刪除
包包塊面涱卜卜, 戴帽一定好可愛架
係架,帶慣就帶,無帶開就唔帶!回覆刪除
你得閒帶多啲同佢帶完照鏡同你自己都要帶佢實帶回覆
我見anki 由細都戴頭cool, 好靚靚刪除
女仔貪靚啲可能易教啲
我又特訓吓佢先, 我好想同佢紮辮呀回覆刪除回覆
女仔特訓咗就正喇, 又可以戴帽,戴頭cool刪除
好多嘢玩
hahahahahahaha…….. 笑死我!回覆刪除
同意呀,bb戴帽真係好得意呀 ^^回覆刪除
你就好啦,訓練到蛇仔明鐘意戴帽......
巨龍細個時戴帽架,不過依家唔戴了,我試過讚佢戴左帽好睇,得意,但佢係都要除,好似唔like 戴帽了.....嗚嗚......T__T回覆
我仲以為巨龍係貪靚仔添, 我見佢戴麥當勞個batman 面具好合作喎, 我都有買一個俾蛇仔明, 佢掂都唔掂, 我仲唸住俾佢去halloween party 架嘛 -_-刪除
或者你可以試吓用巧虎????? 俾帽巧虎戴, 咁可能巨龍都會有樣學樣呢
無錯,因為瞕瞕在仁佰爵醫院出世,係鬼佬醫院,所以一出世就即刻被戴帽回覆刪除
而由於好多人送黎一盒盒戈d衫仔套裝都有頂帽,令我地有好多帽戴...雖然99有話過室溫戴帽好易凍親之類,但瞕瞕係光頭仔,我又覺得戴頂薄帽保護下好d
在這種由細到大都戴帽既情況之下,瞕瞕已然習慣,加上佢好姿整,而家甚至自行要求戴帽,仲不斷讚自己靚靚,甚麼戴上身都話靚,我幫佢沖完涼著好衫又手舞足蹈話靚,有時偷了我紮頭髮的橡筋穿在手上show 俾我睇話靚,真係頂佢唔順,哈哈哈哈哈
而蛇仔明係唔應該用靚去形容,佢係型,man,chok!回覆
瞕瞕好有fashion sense 喎 ^_^刪除
佢哋真係要帶慣先肯帶,燒腩仔都係好抗拒帶帽㗎,不過間中心情靚都會帶吓嘅回覆刪除
蛇仔明好 cute 呀!回覆刪除
我個仔就咩都唔肯帶,睇嚟要特訓吓至得!
膠笠個look太正啦 XDDDDD回覆刪除
肚B都係架,啲帽呀頭cool髮夾都係幾秒內除出黎,讚到口水乾都係戴多一陣,反而有時拎啲膠兜或者用衫套響頭度就自得幾樂,唔知佢幾時先肯畀我幫佢扮靚靚呀
作者已經移除這則留言.回覆刪除


text:
期權
期權(Options)係種金融衍生工具,當中買方可以喺特定日子之內賣方進行交易.期權嘅特點係買方初時要畀一個費用(權利金)賣方;係雙方釐定(傾好)所標定物品嘅價格後,期權嘅買方就有一個執行權去決定喺特定日子之內同唔同期權嘅賣方以履約價進行交易.如果買方決定行使呢個權利,賣方就有義務去進行呢個交易.否則,喺合約期滿咗之後,而買方又唔去行使呢個權利嘅話,呢個期權就會自動失效.
期權一般可以分為認買(Call Option)同埋認沽期權(Put Option).看漲期權表示買方有權去以釐定價將標定物買入﹔由於呢份期權合約暗示買方睇好呢件標定物之後嘅價格,所以價格升得越高就對買方越有利.相反,看跌期權表示買方有權去以釐定價將標定物賣出;由於呢份期權合約暗示買方唔睇好呢件標定物之後嘅價格,所以價格跌得越多就對買方越有利.
基本上,期權嘅標定物可以係任何嘢;但係金融市場上一般比較常見嘅就有股票,外匯,利率等.如果買方可以喺限期之內任何時間行使權利,呢份期權就叫美式期權.如果買方只可以喺限期內行使權利,呢份期權就叫歐式期權.
目前世界上最大嘅期權交易所係芝加哥期權交易所(Chicago Board Options Exchange, CBOE)


text:
後日我就26歲啦
總結下我嘅「成就」先
25歲嘅我
生咗三個可愛嘅囡囡
有個美滿嘅家庭
學歷我只得中七
全職工作嘅經驗係0...
嚟緊嘅人生我仲有咩想做呢?
今年復活節,我老公會自己一個去旅行
我諗下年嘅復活節,就會到我自己一個去
我都好想自己一個去探探呢個世界
雖然只係會係一個short trip,但總好過無~
可以嘅話,等D女大個D,我會讀返個degree嘅
到佢地獨立啦,先會出嚟做野
我會唔會怕自己搵唔到野做呢?
唔會啦...我都知自己嘅工作經驗係0,但我相信,如果肯捱嘅,自己都可以有一番事業(但我事業心真係一都唔重囉)
會唔會生多個
之前幾肯定係會嘅
而家唔知...因為喺hk生,打唔到麻醉...我真係好怕再痛過...
如果喺英國生,我一定生多個!
又講下生日啦...
自己身邊嘅朋友個個都未結婚,未有小朋友
好多時佢地出去都唔會叫我
有活動D時間都好怪...我一定join唔到
慢慢地,覺得自己同佢地遠咗好多
我地出到嚟,佢地講嘅都係工作上嘅野
我無咩興趣聽+搭唔到嗲
佢地個個生日,我都會整蛋糕畀佢地,我次次都會到
因為我重視佢地
以前嘅我認為,想知道自己何等被朋友重視,就要睇下有幾多人同你慶祝
但過咗英國+生咗影曦之後,我己經改變咗自己嘅諗法
一嚟,自己喺英國無咩朋友
二嚟,覺得...都係個女重要D
又但係返咗嚟hk之後,我生日,想攪活動...好似次次都攪唔成咁
好多人都話嚟話嚟
到最後好多都遲幾個鐘先到,又或者打電話嚟話"oh,我瞓過龍,嚟唔到"...
上年生日,成班fd只有4個上咗嚟我屋企
仲有...次次我叫親人上嚟我屋企,無次攪得成㗎
個個都話我住得遠...
其實佢地唔上嚟係咪因為真係我住得遠,定係佢地唔想嚟我到?
好多呢d少事都令我覺得無咩存在價值,變得可有可無
我大肚8個月時,佢地出去慶祝新年
我大住個肚,唔係咁想出
我話不如喺我屋企攪party,咁大家都可以上嚟玩
但無一個人會體諒下我...
佢地寧願去個屋企細d,但近kln D嘅朋友屋企都唔會嚟我到
無人會考慮到我heavily pregnant
我唔係特別想全世界就我
我只係想佢地體諒下我
結果嗰晚,我係自己一個喺屋企過,連老公都出咗去㗎
好啦,到我話今年生日想去邊到邊到攪生日啦
同其中一個朋友講
佢嘅反應係...
你要諗下喎,喺到攪佢地鐘唔鐘意㗎?
佢地多數都係修PE(我以前讀嗰間學校係有分修PE/ART),唔會有興趣㗎喎
酒水有幾多先?野食嗰到又點呀?
我覺得攪得成嘅幾會唔係咁大囉...
我完全被打沉
我生日想去一個地方都唔可以畀我自己決定到
仲要同我咁"分析"晒
都係算啦
我都係想大家有個good time啫
而家真係攪唔攪都擺
反正都唔會多人去
反正生日,都係好似平日咁...又有咩咁特別呀...
大家見我咁勤寫blog,就知我真係無咩朋友
電腦就係我最好朋友
好可悲!


text:
約左朋友出黎食飯
本身好想食雞煲XD(奇人奇事,當好多朋友話食到厭哂果陣我就好想食XDDDDD
但因為某些考慮就冇食到了:^0
結果係旺角街頭游走,去到放題中心(其實係兆萬)停下腳步
冇半分鐘,手上就多左幾張傳單
睇左食物款式,諗兩諗……就試下呢間啦
Menu有分九種色既,彩虹咁幾得意既XDD
同埋排得都整齊,易睇易拎又唔會亂放紙
刺身
三文魚厚薄剛好,沒有筋位,橙紅色感覺幾新鮮幾吸引
食落唔會好重雪味腥味,脂肪不多但都帶點魚油香既:^)
甜蝦算係彈牙,甜得黎好清
粉紅色又帶點晶瑩既蝦肉感覺都係新鮮既,大概唔會係擺太耐既貨
虎蝦晶瑩剔透,蝦肉爽口彈牙
挑腸清潔得不錯,就算係冇甜蝦既清甜味,都仲係食得過既
針魚刺身真係第一次見放題有,亦都係我第一次食
感覺好薄身,而且係乾身d既,冇咩油份脂肪咁
呢個我覺得都幾清新
唔會膩,但肉質係緊實少少,味道濃縮卻非重味
貝柱帶點清甜味,彈牙,食落香口,感覺都新鮮
凱撒三文魚沙律
說白點就係凱撒沙律醬加三文魚加蔬果加芝士粉……
但真心呢個……怪怪地-___>
沙律醬加芝士粉再加三文魚,感覺太濃重太多層,甚至係有少少膩
同埋個味道真係唔多夾……
芝士粉加三文魚刺身反而係會有怪味,而且係令到三文魚既腥味出埋黎:^(
日式魚生沙律
呢個用既係黑醋,酸中帶微甜,清新開胃,比凱撒版本好多了
醬汁豬軟骨
夠味又夠稔軟,軟骨部分有點脆口(Y)
肉既部分一抿即化開,冇咩脂肪可以直接成舊食都唔怕肥膩
醬汁稠度似乎高左少少,令到個感覺好黏,好易沾太多醬會太重味
日式冷豆腐
豆腐滑嫩但豆香不重,而且好易散爛
配上木魚碎同醬汁凍食都幾開胃
宗八鰈魚一夜干
味道十分濃郁集中,魚肉都係緊實既
如果有日本清酒,用黎送酒幾好既xdd
鹽燒秋刀魚
肉質緊實,但唔會太過乾身,仲係好易夾得開
燒過帶點焦香是香口的,調味得宜,合格:^)
鹽燒青花魚
魚肉燒過帶焦香,滑身唔會過乾,濕潤易入口
冇雪味同腥味,仲有少少魚油幾香口
日本骨付腸
呢隻腸我諗大家見過唔少
但我就真係冇見過開半既骨腸……感覺有少少小家/___
配上燒汁,鹹鹹甜甜更惹味
韓國啤酒炸雞
講真我就唔知啤酒左去邊啦
炸雞外皮炸到有少少硬,不過都係算脆既
脂肪不多,但肉質唔會太過硬實難咬,感覺都頗為香口
鐵板牛肉粒
真係好細粒……加埋薯仔粒一齊食又夠香口
牛肉香味就一般般啦,但調味幾惹味可口
肉質又唔會過韌,冇筋位,易食唔會黏牙縫:^)
日本枝豆
枝豆調味剛好,一放入口個鹹味,配上豆粒既微甜,又幾惹味
汁燒雞肉串
肉係夠熟,而且唔會太乾太焦,其實呢個都好難有咩差錯掛
日式醬燒牛肉
用左不少洋蔥拌炒,但味道唔會嗆辣,反而係稔軟帶清甜
牛肉唔會太肥,加上醬汁食,順口不膩滯
黃金薯仔蝦
外層薯圈炸得十分香脆
加上佢係一圈圈圍住有空間唔係密實既,唔會咁膩咁滯
點埋沙律醬,酸甜解膩,食落都易入口D
吉列帶子
外皮香脆,厚度可以接受,未算係厚層炸粉
入面既帶子仲係保持到有水分,唔係乾哂身,合格!
椒鹽魷魚鬚
炸得酥脆香口,魷魚鬚亦係彈牙
但朋友就話調味太重手,覺得好鹹.__>.
特濃芝士流心棒
呢個可以當係甜品?
炸得脆身又唔會好油膩,淋上煉奶更是添了奶香及甜味
一咬開就係好似食芝士丸既芝士香味,有點牽絲,食得過癮
鱆魚小丸子
體形偏大啦XD但中心濕潤不會太乾實
澆上燒汁及沙律醬,灑埋木魚一齊食又唔會話一下就膩滯
日本香芋丸
外層金黃香脆,入面有少少淺紫色帶甜既芋蓉
芋頭香氣唔會太人工,清新得黎又夠味
芝麻紅豆丸
其實同平時食到果D冇咩分別,都係似煎堆咁
中間既紅豆蓉甜度可接受,味道自然不會過份人工
可惜的是外皮真係幾油下,食左一個已經覺得膩/___
雙重朱古力流心棒
呢個係我睇Menu果陣最吸引我既款式!!!!!
外皮帶點朱古力香,脆口,厚度剛好包得住朱古力餡而不穿漏
朱古力餡稠身,香味濃郁,甜度剛剛好
加上外面再淋上少許朱古力漿,味道更見香濃:^D
.
冰鎮菠蘿
其實係冇冰鎮既,冷凍程度都唔太夠
但睇在佢酸酸甜甜,清新開胃又解膩既份上,都係可以一試既
迷你日本薯
呢度既日本紫薯感覺同其他放題唔同,佢似係去左皮
香甜綿軟,食再多都唔會好滯
焗芝士Pizza扇貝(每人一客)
佢一個Menu係特別menu,只可以一人點一客
我地都揀左呢一道,其實仲有壽喜燒等選擇
只係……真係冇咩特別,我感覺到既只係好多既千島醬加焦香味
扇貝既味道完完全全被掩蓋,自然地腥味雪味咩都唔會有既
甜品(每人兩客)
甜品係佢menu揀,得四款就全部點黎試下
啫喱係提子味,但感覺好藥水味
雪米糍你覺得可以評d咩……?
奶凍講真有少少似冰沙……佢入面係雪到起冰,扭轉左成個質感
泡芙好彩解凍解得夠,睇個樣都似係外面番貨既,味道正常囉
飲品
其實黎黎去去都係d汽水可樂咁
呢個番石榴汁味道都好正常既……
環境方面可能會有少少暗,同埋逼,但衛生情況就ok既
服務……都係有d愛理不理咁,係要睇邊d職員囉
我地有時舉手示意都要等一排,但唔少staff個樣唔似忙緊,企哂一堆咁
不過有兩三個係attentive既,也許要踫運氣了:^0


text:
因為通常係自己一個人出去食野
就算食buffet都係(放題就唔同xddd)
所以唔會訂位咁,覺得訂黎得一個人去好似好無謂
但呢間真係……一早去到已經有人拎緊位
Walk-in坐低冇耐就幾乎爆場
可見應該有一定質素先會有咁高人流:^0
話不多說,入正題講食啦xd
羅宋湯
呢度既湯底感覺好清,夠味但唔會太濃稠
有不少蔬菜料,湯味自然,並非罐頭湯味
蒜蓉包
烤得金黃色,聞到好香既蒜味,未影已經要食xddd
香脆可口,但佢唔係硬到會界到嘴角既程度
蒜香濃郁,加上焦香同香草既清香,感覺不會太膩
黑欖碎
其實我唔中意黑橄欖,食pizza食意粉果陣見到一定整走佢
但呢個唔會有d青青地同苦澀味,用黎搽包反而更添香氣,連我都接受到
半熟吞拿魚
切成薄片,冇咩筋位,易咬易嚼
吞拿魚感覺好清,有魚香味但唔會油膩
外層有黑椒,微辣,但唔會好嗆,不過煩在會黏在牙縫
煙三文魚
油香豐腴卻不覺膩,表面亦未見有油光
鹹味適中,可以單食都唔會過濃味
加點黑醋酸酸地又解膩,仲加開胃:^)
海鮮沙律
呢道沙律真心好足料,勁多青口呀蝦仁呀
仲要食落爽口,味道又清甜,同埋外表清潔唔會纏住d海草咁XDD
感覺十分清新,食多都唔會滯
Raspberry Sorbet
酸酸甜甜好開胃
重點係食落會知佢真係自家製,感覺好清新
味道係完全天然落足水果整咁
唔係靠哂藥水香精去調味既
Vanilla Ice-cream
又係果句,味道真係好自然
食到係見到雲尼拿籽,香味同一般食到果種人工味截然不同
香滑得黎唔會太重奶,冇油膩既感覺
輕芝士蛋糕
香軟濕潤,芝士味香濃但唔會帶鹹
食落有一般芝士蛋糕既影子,但真係light好多
中意佢濕潤到入口即化但又唔會出水
Salt Ice-cream
其實唔使驚會中伏
佢既鹹味係輕淡既
唔會鹹到苦澀,仲可以提升雪糕既甜度
(原理同食西瓜食芒果落鹽一樣,運用反襯既手法去顯現甜味
雲尼拿奶凍
雲尼拿籽沉哂底xdddd反番出黎好明顯睇到有好多
奶凍滑嫩富彈性,奶香超濃
雲尼拿自然既香味令佢感覺冇咁膩
Tiramisu
感覺好creamy
甜度不算高,帶微微苦味及酒香
好易入口,唔會有嗆味(Y)
焦糖燉蛋
賣相十分吸引,金黃焦脆既一層,上面仲有好多莓果
焦香味無懈可擊,表面薄脆可口
內層奶香濃郁,配埋焦糖層同莓果酸甜清新既味道,甜膩度頓時急降!
Blueberry Cheesecake
芝士部分香氣甚濃,軟身香口,但的確會有點膩
幸好佢地用既藍莓醬份量剛剛好,酸甜味道都自然
連埋一齊食個膩感就冇咁重:^)
Green Tea Cupcake
綠茶cream好重綠茶香,但對我黎講還是膩了點:^(
cupcake部分夠濕軟,甜度控制得宜
吞了一個還不覺太甜膩
Brownie
朱古力味真係香甜濃郁,帶少少苦味感覺冇咁膩
佢有加到d果仁,有份果仁既香氣同脆感
切得細細塊一口大小,唔驚食得多會好膩滯
服務方面係合格既
講真咁多人都好難話個個都會服侍周到貼哂身咁架啦
但有需要好快會回應
多客,食物固然易被搶光,佢地幾留意buffet bar既食物情況
refill速度快得黎唔係亂咁求其整求其擺盤
呢個質素我覺得已經不錯,係合心水既


text:
尋晚同家姐 朋友 cc 一齊去工聯會中心上瑜珈堂 好開心呀 因為可以見到家姐 朋友 又有得玩 一舉兩得 不過有 d 動作都好高難度 其中一個係坐低攬住右腳 然後伸高掂左邊耳仔 第一堂咋 點做呀 掂人地嘅耳仔就得
最慘係個環境好靜 我做唔到 d 動作就忍唔住笑 唔出聲咁笑到好辛苦呢 同埋又聽到自己 d 骨頭喺度 " 烈烈勒勒" 聲咁 好肉酸啊
做完瑜珈就同家姐去 APM 諗住去板長 點知好多人 所以唔等 但又唔知想食咩好 所以最後去咗 food court 估唔到都要等位 好在等咗一陣就有位 食越式雜錦湯檬 + 雜錦壽司 家姐太想食壽司 但呢盒壽司係前所未有咁難食囉 d 飯又涷又硬 家姐一路食一路好唔開心係度話 d 壽司仲衰過百佳果 d 呀 咁又係呀 好想好想食 點知咁難食又真係好唔開心嘅
食完就各自歸家喇
一上車就有個 voice mail 原來里奧大人話佢依家放咗工等車 咁即係佢等緊架車就係我坐緊架車啦 所以我地就係咁一齊坐車番屋企喇 真係好搞笑呢
今朝好大鑊 因為屋企附近爆水管 所以短短一條馬路已經塞咗 20 分鐘 見 d 水湧出黎咁 真係好恐怖
出到九龍已經 8 : 52 am 就係咁 我要急急腳去 kfc 食鬆餅 + 奶茶 ($11) 再急急腳行番公司 因為我想食勁多蜜糖嘅鬆餅啊
晏晝里奧大人同同事食 fairwell lunch 所以我又去媽咪屋企食飯喇
番到屋企好開心 因為朱朱撲我呀 同埋依家唔肯咁 "順灘" 比我抱好耐喇 係都要逃上媽咪張床呀 咁即係代表佢有番 d 氣力喇 真要感謝神啊
睇午間新聞嘅時候 睇到大埔寶鄉街爆水管導致地陷 好得人驚呀
大埔寶鄉街爆水管地陷封路
封路期間,多條巴士線要改道.


text:
酸菜腐竹麻辣米線
豬潤牛肉麻辣米線
土匪雞翼
( 31-dec-2009 thu )
今朝食蛋牛治烘底 ( 小蛋 ) 呢個三文治真係半年食一次好喇 因為實在太漏喇 !
番到菇場忙到震 忙到 lunch 諗住一陣可以早收 所以買菠蘿包 + 半杯麥皮 無咁飽嘛 可以同里奧大人 tea 點知原來無得放早 餓到震呀 放工即刻買個芝麻餐包頂肚呀 要一路行一路食 唔係就捱唔到番屋企咯 ~
突然好想食麻辣米線 所以同里奧大人去譚仔喇 ~
同里奧大人一把年紀 所以都唔會出去倒數 未迫過咩 喺屋企睇碟靜靜咁過就算 lu ~
哎呀 2009 年最後一日 lu 真係不經不覺咁過咗呢一年咁 年紀大咗 覺得 d 時間好似過得特別快咁架 呢一年真係麻麻地開心 因為我最愛嘅朱朱離開咗我 不過我好感恩就係當我唔開心嘅時候 會用另一個想法黎諗呢件事 人生常有不如意事發生 所以任何事都要用積極開心嘅態度去面對嘛 我仍都好感恩 我有個對我唔係時時太好 但都唔係差嘅嘅里奧大人陪住我 讓我每當有困難唔開心嘅時候 佢都會安慰我 氹我開心呢 " 人生有不如意嘅事有十之八九 倒不如多看那如意嘅一二件事 如此 我們就會知足常樂啦 "
豉油王蝦碌
黑椒牛仔骨
蒸紅鮪
蒸蟹
炒豆苗
當參鳥雞湯
飯後果 - 菠蘿
飯後甜品 - 恆香老婆餅
飯後甜品 - 美心荷蘭撻
( 30-dec-2009 wed )
今朝超想食糯米雞 其實呢間嘅糯米雞真係唔好食 d 飯唔煙韌架 但好想食嘛 無計啦 照食可也 不過唔會再食下次囉 ~
菇場超靜 因為好多同事出 trip 如果老闆一齊出埋 trip 就更好啦 ~
唔想出街 所以食即食粉絲 3 點幾個胃有 d 唔舒服 但又覺得好肚餓喎 都唔知係乜 ~
里奧大人今晚約全男班朋友打邊爐 所以我就番媽咪屋企食飯喇 ~
番到屋企第一件事就煲菊花茶比里奧大人清熱氣 佢話聽到都好感動喎 唔係嘛 我平時好多嘢都以佢為出發點架啦 真係 難道男人真係唔可以下下對佢咁好嗎 ~
雜丸
魚蛋
魚片
蟹仔
瀨尿蝦
泥猛魚
肥牛
豆苗
腐竹 / 蟹柳
芋絲
炸魚皮
粟米蘿蔔芫茜皮蛋湯底
蒜蓉辣椒豉油
紅醋
飯後果 - 蕃石榴
( 29-dec-2009 tue )
今朝一樣咁凍 不過又無想像中咁凍喎 但落毛毛雨就好煩囉
車程又係非常之暢順 仲要隔雜位係無人坐添 但得我隔離無人坐咋 我即刻拎塊鏡出黎 照下自己係咪披頭散髮嚇親人先 但又唔係丫 好端裝整齊喎 只係黑眼圈比較深小小啫 好得人驚咩
早餐食三文治 方便嘛 唔駛咬咁耐
尋日無做嘅嘢 今朝要做番哂 lu 依家真係好小寫字 真係有 d 唔慣囉
今朝腦海成日諗起咖哩烏冬 所以 lunch 即刻去 7-11買黎食 d 咖哩真係好香好辣 烏冬又煙韌喎 便利店有呢 d 水準算唔錯架喇
今晚即興去媽咪屋企打邊爐 所以放工就約埋里奧大人一齊去街市買丸丸 之後就齊齊去媽咪屋企開餐 lu 好小一家人一齊打邊爐 所以好開心呀 ~
當諗唔到食咩嘅時候 就特別零舍想食辣嘢
所以就去食酸辣米線喇 如果屋企附近有埋麻辣米線就更加正喇 ~
行行下無啦啦落雨 所以覺得好凍咁呢
次次諗住去百佳買小小嘢 但就覺得好似比人落咗降頭咁 咩都買一餐咁 今次仲 so
因為買滿 $100 有 9折 所以一路買一路計數 好計忙架 好在喺超市買嘅嘢都多數有用啫 唔係就好 sai 嘢架喇
是日晚餐 -
粟米龍脷柳 + 香草牛油粟米 + 豉油王蔥粒炒飯
粟米龍脷柳 - 臨近歲晚 想清哂雪柜 d 食物 所以又整龍脷柳喇
香草牛油粟米 - 之前煲湯淨嘅 所以炒埋佢 多碟餸就無咁寡呢
豉油王蔥粒炒飯 - 其實單單用豉油 + 蔥花炒飯都幾好味喎
假期唔想做平時會做嘅嘢
所以食,下芝麻糊同唔徑步喇 ~
今朝覺得有 d 熱同有 d 焗咁啊 唔知係咪 "吽" 雨呢
本來想去遠 d 食早餐 但諗諗下都係唔好 費事落雨仲麻煩
所以都係喺公司對面食芝士火腿菠蘿包 +
凍奶茶 食完好飽好想瞓呀
番到菇場仲屎火 唔知點解提唔起勁做嘢 因為一諗起星期三 ( 應該 ) 可以放早
1月1 日又放假 就勁有 holiday mood 呀
晏晝同里奧大人去美心 食
六寶飯 好耐無食燒鴨 (鵝 ? ) 覺得好好味 不過最好味都係 d 酸梅醬 食咗 3
包呀 幾驚比人鬧拎得多呀 ~
晏晝食車仔麵 好耐無食 所以覺得好好味咁 特別係雞翼尖呀
好計入味呀
習慣咗食完嘢要行一陣
所以點都要喺屋企附近兜個圈先番屋企
是日懶餐 - 韭菜豬肉水餃
韭菜豬肉水餃 - 今次買瘦肉番黎自己
dir 但 dir 得唔好 所以好多時都一大舊肉 不過都好好食嘅
食完抖陣又徑步喇
今朝晏咗起身 所以無番教會
同里奧大人落樓下食早餐算喇


text:
玉蘭菜甫炒飯 - 表弟都鍾意食炒飯 呢個炒飯好味呀 好乾身 我炒到咁好食嘅話 里奧大人必定開心到流眼淚呀
海皇冬瓜盅 - $68 咋 4 個人食都食唔哂
鮑魚肉碎粥 - 表弟婦食架 我地無食 佢要食清清地呢
鹹酸菜 - ok 架 因為我地其實未餓 食呢 d 等自己開胃 d 哈
功夫茶 - 表弟婦每次飲茶 都會問係咩茶 好似好鍾意飲茶咁噃 呢度茶比較難解釋 哈
( 31-MAR-2013 SUN )
加拿大嘅表弟同表弟婦前晚到咗香港 所以今朝同埋姑姐姑丈一齊過黎媽咪屋企附近飲茶 約咗 10 點 所以我地要 9 點鐘起身梳洗 家姐仲勁 9 點 20 分已經到咗酒樓 ~
姑姐佢地差唔多 10 點先到 依家好好多喇 以前佢地成日約 9 點到酒樓 難得假期 真係想瞓耐 d 家嘛 ~
嘩 好在里奧大人喺度咋 我都唔知原來表弟婦係智利人 表弟中文又唔得 不過識聽唔識講 都算勁架喇 ~
全程由里奧大人做親善大使啦 見佢地傾得十分之開心 未停過 咁都好 原來佢地係 honeymoon 首站係香港 1 星期 之後去越南 2 星期 最後去夏威夷 1 星期就番加拿大 lu ~
食完就上媽咪屋企坐喇 又文化交流下咁啦 我真係勁羨慕外國 d 生活架 唔係成日都做做做 星期日真係休息唔做嘢架 咁之後傾到里奧大人大陸 office d 人 佢話佢地食完就會有半個鐘瞓覺 表弟婦問佢係點瞓 好難想像呀 咁里奧大人話全公司會燜哂燈 之後 d 人就會拎 pillow 放喺枱就瞓架喇 表弟婦覺得好 funny ~
差唔多 2 點幾 姑姐姑丈想帶佢地去志蓮靜苑 之後再由大表哥帶佢地上山頂 但落雨濕濕 去山頂真係無咩嘢睇到 咁本來里奧大人想約 3 家姐嘅 但 3 家姐又唔得閒 所以里奧大人就做表弟嘅 tour guide 喇 ~
坐的士去志蓮靜苑 行完之後 表弟話想去九龍城寨 不過我同里奧大人都唔識 但表弟話有 map 到番轉頭我地要跟佢去呀 呵呵 不過 d 雨都開始大喇 所以去荷里活廣場食嘢先 再諗諗去邊 ~
去越棧食 tea 再周圍行 帶佢地去 Uniqlo 同 H & M 去到 H & M 排隊比錢嘅時候 有個女仔望住我 我又望住佢 佢同我笑 其實果下我好驚 因為心諗無啦啦做咩同我笑 但我又覺得佢好熟面口 以為係里奧大人個 frd 之後我再冷靜 d 諗一諗 原來係我同事黎架 佢唔化妝個樣 我完全認唔到呢 真係好邪 上次我放假喺九龍灣又見到佢 今次放假去鑽石山又見到佢 ~
香茅豬扒越式湯濛 - 都幾多豬扒 碎上就最好啦 成塊咬好麻煩
最後同佢地去女人街 夠哂 local 喇啩 不過來來去去都買果 d 佢地無咩興趣 之後再去波鞋街 佢地話美國仲平 ~
本來諗住去九龍城食泰菜 但佢地無車番屋企 所以最後決定去潮樓 因為有得 book 位 如果無都唔知去邊食好 無理由帶佢地食西餐嘛 ~
又係食 不過表弟婦腸胃唔係咁好 所以食好小嘢 同埋要食清 d 嘅嘢 咁又係 旅行最驚水土不服 都係小心 d 好呢 ~
差唔多 9 點就走喇 送佢地到地鐵站 之後我地就坐 van 仔番屋企喇 ~
今日好鬼攰呀 番到屋企即沖涼 好在可以休息埋聽日呢 ~


text:
03/09 last minute 比個客人 cancel 咗個 job 多左一日假期,冇咩特別節目,
都係諗住到時睇心情睇天氣先算,
於是 Gen mama 攝位!
不過 Gen mama 完全冇準備~啲衫仲要諗吓襯吓.
佢地三個都可以話有啲襯到..檬爸就....
於是佢地上午就出去買,
好在H&M呢啲大路舖永遠有啲要需要搵嘅item喺到.
小檬食完晏就喺車到瞓咗,唯有我同 Gen mama/妹妹同姐姐行先.
呢個灘喺黃金海岸附近,雖然冇黃金海岸咁多人
不過始終喺假期,影相實影到人
於是我揭力不捨去尋找新天地,佢一返去同 Gen mama 講,
另一邊風光如畫,完全冇人.
不過就要澗水穿過兩舊大石中間過.
地下同石邊全部壕觳
再跨過條啲浮波...
我: 趁檬爸未嚟快啲行咗過去先..
wakaka 我真係了解我地兩個, 佢係會陪我癲果個
講到咁危險梗係我行一次先啦..哈哈
返嚟報告都冇穿冇爛,於是就到 Gen mama 試喇
雖然係難行啲,不過行穩每一步先再行都算OK安全嘅.
於是 Gen mama 就先行...到兩邊交界點企穩,
我抱住妹妹交比佢,到我再行去另一邊我再交比佢,
就係咁好似玩遊戲咁, 終於將妹妹豬安全運到另一邊!!
係 Gen mama 比啲觳界損咗少少啫
不過其實呢邊沙嘅質素麻麻,好多貝殼,
有啲爛咗會吉腳,有啲位仲有玻璃添,
所以我地影嘅時候都搵定啲安全位置先可以赤腳行.
好處就唔會影到人
我地就係喺右邊灘穿過到呢邊.
Gen mama 全程冇手影相.臨走先記得影呢張
咁辛苦先行到去,究竟啲相會喺點呢??
攝影師永遠知道媽媽們係心急人嚟
即晚就比咗一張相佢地~
我有改下啲 我呀 佢呀 咁架.


text:
收到風 阿嬌琴日單野,楊生尋晚就打左電話去報館,你地要睇就快D睇
阿嬌單野,楊生尋晚就打左電話去報館,你地要睇就快D睇
無聊,想柒到幾時呀,我真係忍夠啦! 幾版都係阿嬌阿嬌,水蛇春咁長,來來去去個幾句! D柒頭開完一個POST又一個POST, 自以為好好笑,完全無創意又無新意. 人地股票又跌又升,都話有人賺有人蝕,可以參考一下; 有人跳樓都可以了解下世態,俾大家培養下同情心; 人地阿嬌有無露,關你地乜事呀? 你話第一次就扯左,第二次都話好笑, 第三次都仲有得恥笑下,第四次都悶啦嘩?好似係.
老老實實,關你地乜事先,講極都唔厭有乜解呀? 人地EDISON去酒店食西餐你有份食咩? 人地EDISON去茶館食鮑魚你又有份食咩? 我係佢都恥笑你地班多事的柒頭啦! 一時又彈人地粗,一時又話人地黑, 人地又粗又黑又關你地乜事呀? 你講幾次就算啦!來來去去個幾句! 大家講下點解死咬住個話題唔放. 人地搵食姐,犯法呀?
啦,幾大就幾大,燒賣就燒賣, 是咁的,楊生尋晚就打電話去報館, 同佢地講話你地問良心登唔登上報啦? 今日又點?間間報館都無貼上報! 你地火星了,尾國部勇氣號都影到你地啦!柒頭!
大把巴打絲士打依家返緊工, 係得食飯同下午個幾粒鐘得閒上下高登, 你地無所事事都搵D搞作啦,唔好浪費大家時間, 技窮啦?技窮啦?技窮就收工,唔好阻頭阻勢; 我地上高登,唔係搞笑,老老實實係要搞學問, 係要改善社會風氣,要改良人民質素, 你地好心就唔好吹水吹到尖沙咀,節省少少啦.


text:
2014年8月7日 星期四
Subway ( 外賣 ) @ 屋企 ( 7-AUG-2014 )
( 7-AUG-2014 THU )
今朝鬧鐘終於正常時間響啦 哈哈 最鬼驚急急趕趕 肥人嘛 要慢活 唔係命都短 d ~
早餐食奄列 食唔落奶油脆豬 拎走留番晏 d 食 ~
菇場唔忙 可以 hea 過 依家會好好珍惜 hea 過嘅日子 哈哈 ~
Lunch 出去行陣 再買車仔麵番菇場食 爽 ~
仍然 hea 過等放工 4 點送雪柜嘅運輸打黎 話依家喺屋企附近 問我可唔可以送貨 我話唔得 之後佢叫我可唔可以早 d 走 真係痴痴地線 一早講明話 6 點先有人家嘛 之後又問我屋企有無人 我話無呀 最快 6 點 ~
放工走啦 今日無車 所以真係差唔多 6 點先番到屋企 ~
打比個運輸 佢話要 6 點半先到 又叫我同大堂講聲 開一陣門比佢搬部雪柜入黎 等佢唔駛入停車場 又係痴鬼線 個個係咁仲得了咩 之後我話停車場果層可以按鐘 咁我咪可以開門比佢囉 但佢居然話叫我落去開會比佢 真係有 d 暈 ~
6 點 45 分搞掂 咁啱里奧大人都放工 諗住去元氣 不過我搞個 apps 搞咗好耐 終於差唔多7 點先到元氣 要等 30 張枱呀 所以一定唔等 ~
又唔知食咩好 里奧大人話買 Subway 番屋企食 咁都好喎 好想快 d 用哂 d coupon 呀 ~
食完抖陣就沖涼 之後寫下 blog 差唔多11 點就瞓覺 lu ~
2014年8月6日 星期三
鹹蛋皮蛋蒸肉餅 + 蔥油菜心苗 + Subway ( 外賣 ) ( 6-AUG-2014 )
里奧大人 lunch 食唔哂嘅半碟西炒飯 炒埋都有一大碗
( 6-AUG-2014 WED )
今朝又係我鬧鐘響先 里奧大人第一句就問係咪 8 點 因為次次我鬧鐘娼響先即係 8 點 咁啱佢唔記得教番自己鬧鐘 7 點 25 分響 我又唔記得教番 7 點半響 所以咪 8 點先響囉 ~
又黎開行 turbo 梳洗 如果唔駛沖涼洗頭 其實真係慳番唔小時間 哈 ~
雖然趕 但我都照食早餐架 因為 9 點番到菇場 個個做嘢 我食早餐就唔係咁好啦 ~
唔好忙呀 同埋唔好有急嘢做 部腦太慢喇 想快都快唔到 呵呵 ~
Lunch 食杯麵 要快 d 食哂去 ~
放工去買街市 屋企無雪柜 里奧大人叫我唔好煮 話唔可以留過夜 我話煮小 d 咪得囉 8 卦又係好愕然話無雪柜仲煮 大佬 最基本嘅豉油糖鹽生粉油唔係放喺雪柜家嘛 所以無雪柜根本唔會煮唔到嘢囉 ~
熨完衫抖陣 里奧大人又係 7 點半放工 咁就即煮飯喇 ~
是日晚餐 - 鹹蛋皮蛋蒸肉餅 + 蔥油菜心苗 + Subway ( 外賣 )
鹹蛋皮蛋蒸肉餅 - 無啦啦勁想食肉餅 同埋想清哂 d 鹹蛋皮蛋 依家唔想留嘢 好似之前特登買 2 盒 Movenpick 雪糕同埋支 Balieys 諗住慢慢嘆 點知溶哂 咩都無喇 嗚嗚嗚嗚 ~
蔥油菜心苗 - 雖然拻菜心好煩 不過我真係鍾意食菜心苗 今次 d 菜心苗仲好甜添呀 ~
Subway ( 外賣 ) - 里奧大人話驚唔夠飽 所以買黎 share 食 最後飽到反肚 ~
搞掂哂都 9 點幾 即沖涼喇 ~
11 點半瞓 好攰 ~
標籤: 肥在家煮食篇
2014年8月5日 星期二
煎釀三寶 ( 外賣 ) @ 屋企 ( 5-AUG-2014 )
( 5-AUG-2014 TUE )
今朝想食米粉 食完熱辣辣 ~
Lunch 又食 Flakes + 朱古力奶 想快 d 清哂 d 朱古力奶 ~
放工即走喇 因為想徑步 徑咗 5 個圈 不過真係好鬼焗 唔係會徑多 1 個圈囉 ~
里奧大人 7 點半放工 我話今晚煮米粉 叫佢買煎釀三寶番黎做送 ~
食完抖陣沖埋涼就休息喇 11 點幾瞓 ~
2014年8月4日 星期一
別府 @ 九龍灣 ( 4-AUG-2014 )
( 4-AUG-2014 MON )
今朝都唔係咁想起身添 因為尋晚半夜發夢大叫 之後瞓得唔好囉 ~
早餐食吞拿魚碎蛋飛碟 食完成身油煙味 唉 ~
菇場忙呀 又要做 report 熊人又無啦啦話同我整部電腦 又無咗一個鐘 好在最後都可以去 Server 拎嘢 唔係就真係好煩囉 ~
阿齋 11 點問我食唔食酸辣米線 佢話佢去買 搞到我心思思 不過最後我話我去買 我想比對眼抖下呢 ~
唔係講笑架 個 mon 變哂色 我睇嘢睇到對眼好痛 我已經無上 FB 同睇 Blog 架喇 唔係盲都似 ~
唔想煮呀 所以放工即番屋企 睇埋新聞就拖地 里奧大人 7 點幾放工 咁都好 唔駛等咁耐 ~
食完就番屋企寫 blog 里奧大人就睇電視 9 點半就一齊做保健操 ~
2014年8月3日 星期日
KFC @ 九龍灣 ( 3-AUG-2014 )
芝味濃脆雞餐 X 2
( 3-AUG-2014 SUN )
今朝 10 點起身 之後去食早餐 抖陣沖涼就番教會喇 ~
奉獻完之後就走喇 去完德爾斯再去德福嘅 Broadway 同豐澤 感恩喺豐澤買到啱心水嘅雪柜 但要再 check 多次 size 先買 ~
搞掂哂都 2 點半 里奧大人話去食 tea 本來想去 Pepper Lunch 不過佢地無咗黑椒汁 所以唔食喇 去大快活算喇 之後去馬莎買糖同餅 買完即走喇 因為里奧大人仲有公司嘢要做呢 ~
番到屋企抖陣就決涼 之後就熨 2 機衫 抖多陣就已經 6 點半 又要去食嘢喇 今晚去 KFC 因為之前同 8 卦一齊團購 2 set 只係 $45 咋 抵到爆 ~
食完去豐澤買雪柜 最快要星期四晚 依家買雪柜就送包米同冷氣被 9 唔搭 8 好搞笑 ~
番到屋企即沖涼 真係出一出個門口已經可以流汗 ~
11 點半瞓 好在眼瞓 因為晏晝飲咗凍咖啡 真係驚驚地 哈 ~
2014年8月2日 星期六
港南湘蜀食堂 @ 九龍灣 ( 2-AUG-2014 )
脆豬手
雙色x椒蒸魚頭
茶樹菇牛腩粒
沙爹什菜煲
( 2-AUG-2014 SAT )
今日係我每月一 off 里奧大人又約咗大姑奶食早餐同買平安手機 我唔去喇 話明自然醒家嘛 佢仲要 10 點 15 分打黎問喺邊度食 麻鬼煩 所以我照瞓 反正又唔餓 ~
佢地差唔多 12 點先搞掂 咁啱家姐今日又會同我地一齊充出旺角買嘢 咁順便一齊出去食嘢 ~
同家姐 1 點 15 分喺旺角等 熱鬼到呢 所以食越南嘢 因為想食撈濛 ~
差唔多 2 點半就走喇 去旺電買 keyboard 之後再去星際睇嘢 居然見到里奧大人舊同事 其實我間唔中都喺牛下街市見到佢架 不過我驚佢認唔到我 我先唔叫佢 估唔到今日都會見到佢 勁有緣呀 ~
太熱喇 所以去麥記飲嘢 其實都已經 4 點 但里奧大人仲喺想幫家姐買到 cooler 所以一齊出埋去黃金啦 感恩買到 cooler 呀 仲要係家姐鍾意嘅紫色 最搞笑喺我聽到後面有個男仔 話佢家姐實買紫色 咁里奧大人隔離果個又想睇紫色 所以 sales 話既然大家都鍾意紫色 咁就開比大家睇啦 之後我就即比錢比 sales 哥哥 佢以為咩事 哈哈 之後我話我係幫家姐比錢啫 ~
抹茶豆腐蛋糕
因為家姐搭巴士 咁同埋佢一齊行另一邊啦 我同里奧大人就變咗坐 van 仔番屋企喇 ~
番到屋企抖咗一陣又出門啦 咁啱 2 姑奶喺彩石里 所以兜埋我地去舖頭 差唔多 6 點半就去食嘢喇 ~
去 2 姑奶屋企坐陣就一齊再去 3 姑奶屋企 搞掂哂就番舖頭拎嘢走 ~
番到屋企都 10 點半 沖沖下涼 里奧大人話雪柜原來唔凍 所有嘢溶哂呀 咁我沖完涼即刻掉嘢啦 留番 d 乾貨 其他要掉哂 一舖清袋 哈哈 ~
執完嘢抖陣 12 點瞓喇 ~
雙色x椒蒸魚頭
茶樹菇牛腩粒
沙爹什菜煲
( 2-AUG-2014 SAT )
今日係我每月一 off 里奧大人又約咗大姑奶食早餐同買平安手機 我唔去喇 話明自然醒家嘛 佢仲要 10 點 15 分打黎問喺邊度食 麻鬼煩 所以我照瞓 反正又唔餓 ~
佢地差唔多 12 點先搞掂 咁啱家姐今日又會同我地一齊充出旺角買嘢 咁順便一齊出去食嘢 ~
同家姐 1 點 15 分喺旺角等 熱鬼到呢 所以食越南嘢 因為想食撈濛 ~
差唔多 2 點半就走喇 去旺電買 keyboard 之後再去星際睇嘢 居然見到里奧大人舊同事 其實我間唔中都喺牛下街市見到佢架 不過我驚佢認唔到我 我先唔叫佢 估唔到今日都會見到佢 勁有緣呀 ~
太熱喇 所以去麥記飲嘢 其實都已經 4 點 但里奧大人仲喺想幫家姐買到 cooler 所以一齊出埋去黃金啦 感恩買到 cooler 呀 仲要係家姐鍾意嘅紫色 最搞笑喺我聽到後面有個男仔 話佢家姐實買紫色 咁里奧大人隔離果個又想睇紫色 所以 sales 話既然大家都鍾意紫色 咁就開比大家睇啦 之後我就即比錢比 sales 哥哥 佢以為咩事 哈哈 之後我話我係幫家姐比錢啫 ~
抹茶豆腐蛋糕
因為家姐搭巴士 咁同埋佢一齊行另一邊啦 我同里奧大人就變咗坐 van 仔番屋企喇 ~
番到屋企抖咗一陣又出門啦 咁啱 2 姑奶喺彩石里 所以兜埋我地去舖頭 差唔多 6 點半就去食嘢喇 ~
去 2 姑奶屋企坐陣就一齊再去 3 姑奶屋企 搞掂哂就番舖頭拎嘢走 ~
番到屋企都 10 點半 沖沖下涼 里奧大人話雪柜原來唔凍 所有嘢溶哂呀 咁我沖完涼即刻掉嘢啦 留番 d 乾貨 其他要掉哂 一舖清袋 哈哈 ~
執完嘢抖陣 12 點瞓喇 ~
2014年8月1日 星期五
卧龍莊精品川菜館 @ 佐敦 ( 1-AUG-2014 )
干扁大腸
口水雞
野山菌扒大白菜
桂花糖蕃茄 - 我鍾意桂花味
( 1-AUG-2014 FRI )
今朝里奧大人鬧鐘無響 所以趕唔切上大陸 咁喺香港做嘢啦 平時我就 7 點半起身 但佢一上大陸 我就會 8 點起身 咁即係今朝 8 點先起身啦 里奧大人開行 2 個 turbo 刷牙沖涼 10 分鐘就搞掂 之後我又唔知做咩鬼同佢一樣咁急喎 後尾去到商場 佢話要行快 d 叫我慢慢行喎 咁都好 因為我其實係唔需要同佢一齊趕家嘛 ~
菇場忙呀 不過電腦勁慢 想快都唔得 呵 ~
夜晚約 mimi 食飯 所以放工即走喇 驚塞車呀 ~
約咗 mimi 6 點 15 分喺佐敦等 咁我上車就 whatsapp 佢 佢同我都應該差唔多時間到佐敦 掛住同佢 whatsapp 我差 d 喺太子轉咗車 ~
我到旺角之後再問佢喺邊 佢原來下站到旺角 咁我等埋佢先上車 咁可以坐同一車廂一齊去佐敦 佢話佢喺車尾約第 10 道門喎 但去到佐敦都未搵到 嘩哈哈哈哈哈哈 因為我行錯方向呢 ~
終於都係佐敦先見到 想早 d 見多佢一面都唔得添 ~
一出地鐵站就落雨 我又無帶遮 好在都好快行到食店 希望一陣唔好落雨啦 ~
Book 咗 6 點半 我地坐卡位 超舒服呢 因為環境都好清靜 同埋枱與枱之間都好闊落 唔錯唔錯 ~
我地點好菜 Mimi 就比盤水種植物比我啦 多謝哂 希望佢能夠開枝散葉啦 哈哈 ~
一路食一路傾 之後無啦啦講鬼故 最驚啦 嚇到即刻毛管動 要着外套呀 ~
今晚真係咩都傾一餐 同埋發覺我同佢嘅經歷都差唔多 所以好有共鳴 哈哈 ~
快樂不知時日過 9 點幾嘅時候諗住食埋就轉場食糖水 點知一傾就傾到 10 點 45 分 係時候要走喇 費事佢地認得我地 嘩哈哈哈哈 ~
原來我地傾下傾下都傾咗 4 個幾鐘 女人真係好鬼多嘢講呢 ~
唉 仍然落雨呀 好在 mimi 有遮 可以遮埋我 佢慘 d 因為我大份嘛 所以佢應該濕咗半邊身 如果我記得帶遮就好啦 佢唔駛濕身 佢呀 成日 check 住我點拎盤水種植物 話驚我拎到歪咗 會瀉哂 d 水喎 連過馬路都昅住盤嘢 情願我跌都唔想盤嘢跌咁呀 oh ~
原來我同 mimi 都有 van 仔可以坐到番屋企 咁梗係坐 van 啦 我早過佢番屋企 咁我等埋佢 whatsapp 我安全到家 我就沖涼喇 ~
里奧大人 12 點瞓啦 我就差唔多 1 點先瞓呀 ~
訂閱: 文章 (Atom)


text:
椒鹽炸鮮魷
沙爹金菇肥牛
蒜蓉炒菜心
( 13-may-2012 sun )
里奧大人尋晚瞓覺前都講話呢排好攰 可能番唔到教會 如果唔係我肚餓 11 點叫醒佢 佢應該起碼瞓到 12 點幾呀下 不過都唔可以瞓咁晏啦 媽咪同家姐一陣上黎打牌嘛 ~
快速梳洗就去大家樂食早餐 食下傾下 佢話佢廠 d 女同事好嗲 有次佢隔離個男同事用 speaker 同廠嘅女同事講公事 但個女同事嗲度呢 個男同事叫 Eric 個女同事就會 " Eric 哥....柯...." 個哥字拉長講起碼 2 秒 Eric 又好輕挑咁應佢 里奧大人話聽到無管動 我覺得係姣婆遇着脂粉客咁囉 ~
食完里奧大人就去買 Iphone card 我就去惠康掃貨 見到個麻甩佬揀香蕉 每梳拻最靚果 2 隻 呢 d 人自私衰格到無朋友 企喺佢隔離個女人都望一望佢 我覺得呢 d 多數發生喺 d 阿婆身上 估唔到發生喺男人身上 有個女仔都見到 好鄙視佢呀 我今次買下買下又好多嘢 之後都係叫里奧大人幫手拎 因為真係好鬼重呀 ~
番到屋企即沖涼 抖陣都已經 12 點 45 分喇 媽咪上黎先 之後家姐又上埋黎 即開枱啦 ~
其實今日我好開心呀 因為係里奧大人主動提出同媽咪家姐打牌慶祝母親節架 仲比咗利是比媽咪 本來佢星期四約朋友今日探 bb 架 不過我話晏晝同媽咪飲茶慶祝母親節 但媽咪居然話人多唔飲 我都諗住去探 bb 啦 但里奧大人就話約媽咪黎屋企打牌慶祝 我就更係完全無問題啦 我最開心就係見到屋企人嘛 ~
差唔多 3 點就食 tea 食完又打 ~
吉列豬扒 / 薯條
沙爹牛肉包
干炒三絲意粉
打到 7 點就叫外賣 8 點有得食 好快喎 但點解我上次叫一個炒米要半個鐘嘅 唔通今晚母親節 所有人都出街食唔叫外賣 ~
食完都 9 點喇 我同家姐送埋媽咪搭車就去超市買嘢喇 家姐見到我買咗沙甸魚都幾平 所以佢又買 有 95 折嘛 不過家姐一入超市第一句就話如果我地一齊住就好唔掂 咁買法真係有錢買都無地方擺呀 ~


text:
2014年8月31日 星期日
八福手打烏冬 @ 九龍灣 ( 31-AUG-2014 )
招牌汁煮金菇牛肉飯 - ok 啦
照燒汁煎雞扒手打烏冬 - d 烏冬好林 @@
麵豉湯
( 31-AUG-2014 SUN )
今朝 10 點起身 同里奧大人去太興食早餐 估唔到去到就有卡位 感恩呀 ~
食完就番屋企沖涼喇 之後番崇拜 今日番崇拜有種好奇妙嘅感覺 聽道嘅時候覺得好感動 自問信主咁多年 都覺得自己唔係一個好嘅基督徒 做唔到一個好好嘅見証 所以崇拜之後 我即刻去報主日學 我要再次認識神 我要好好裝備自己 希望能為主作鹽作光呢 ~
里奧大人要做公司嘢 我就諗住自己去睇樓 正想去睇嘅時候 里奧大人打黎話陪我 話始終一個女人去睇樓唔係咁好 哈哈 駛咩驚喎 因為我一定會同里奧大人講我喺邊座邊單位睇家嘛 ~
睇完就番屋企抖喇 今日唔出去食 tea 喇 食埋尋日 d 沙律就算喇 ~
7 點正想煮餃子 點知地產打黎睇樓 咁又去睇啦 ~
睇到 8 點 諗住睇多間 不過要 8 點半先有得睇 咁我同里奧大人去食嘢先 lu ~
8 點半唔夠就打黎話有得睇 趕鬼到我地呢 不過最後都唔太啱心水 ~
好鬼熱呀 番到屋企真係咩都唔做要即沖涼呢 ~
之後同里奧大人商量 都係唔搬好 d ~
嘩 11 點要瞓喇 因為真係好鬼攰 哈哈 ~
訂閱: 張貼留言 (Atom)


text:
2016年5月11日 星期三
叉燒 (外賣) ( 11-MAY-2016 )
( 11-MAY-2016 WED )
今朝里奧大人上大陸 知道自己會瞓得唔好 所以教 7 點 45 分先起身呢 ~
食開間餐廳無開 咁行前 d 睇啦 撞正 8 卦 咁要一齊食 lu ~
菇場唔太忙 可以抖下 ~
Lunch time 出去食嘢 再去惠康買嘢 之後行多陣就番菇場喇 ~
唔想 hea 因為好眼瞓 咁做電腦 filing 無做幾年 係時候要做番 之後對眼濛到睇唔到嘢咁 哈哈 希望今晚好瞓啦 ~
放工去到巴士站 見到高妹 其實我想扮見唔到 因為我唔想講嘢 但佢叫我先 咁無理由唔應人啦 最邪係等咗 25 分鐘先有車 不過我都無咩點講 只係和應 真係無心情呢 ~
落車即去買叉燒 之後就番屋企 lu ~
今晚只係煲飯同滾熱番 d 湯 咁就有時間熨衫 7 點搞掂就自己食先喇 想去徑步呀 ~
抖陣就去徑步 徑咗 25 分鐘左右 差唔多 8 點就走喇 因為里奧大人差唔多番到屋企 我要整好比佢食 唔係佢真係以為得叉燒食咋 之前我無拎碗菜出黎 佢以為無菜食呀 好在我要洗嘢 咁先知咋 ~~~~
是日懶餐 - 叉燒 (外賣)
叉燒 (外賣) - 唔想煮嘢 但又想里奧大人食啖飯 所以去燒臘舖買叉燒 試下好唔好味嘛 但就唔太好味 我覺得自己整得好味過佢囉 下次都係去番太興買好 d ~
沖埋涼就睇電視 咁教會姑娘 whatsapp 問候我 我又要比番 d 資料佢 其實里奧大人比咗我 我 copy 就得 但我居然自己係咁打 里奧大人奇怪點解我打咁耐 唉 呢排我都唔知自己做緊乜 個腦一片空白 ~
里奧大人又買咗過公仔電話套比我 襯我洗碗仲換埋 不過我慢九拍 用完電話先知換咗個套 我話唔想用住 因為有紅色 佢好驚咁問我係咪唔鍾意 我話唔係呀 佢話我頭先好無表情咁同佢講 我話係咩 ?! 可能頭先要打媽咪 d 資料 所以個人唔開心囉 ~
11 點唔夠就瞓 lu 呢排真係要開咗燈先瞓到 所以一定要里奧大人入房睇聖經 佢話佢未睇完 我都已經瞓着 以前我一定要間房全黑先瞓到架 依家唔得 唔鍾意黑媽媽感覺呢 ~
訂閱: 張貼留言 (Atom)


text:
2015年2月3日 星期二
譚仔 (三哥) 雲南米線 @ 九龍灣 ( 3-FEB-2015 禁 )
我嘅魚蛋生菜米線 ( 麻辣 10 小辣 )
Ivy 嘅豬潤同豬腩肉米線 ( 麻辣中辣 ) Ivy 又係好好 我上次同佢講話禁食祈禱 所以佢一聽到話譚仔就問禁食祈禱咪食唔到囉 ?! 不過我話只食白肉就 ok 架喇
( 3-FEB-2015 TUE )
今朝里奧大人要上大陸 6 點半起咗身 我多數都會醒一醒 叫佢帶參蜜 佢話知道 但如果我知佢差唔多出門口 又會大叫佢記得帶參蜜 佢會話記得喇妳快 d 瞓啦 哈 佢實在太無記性 成日急急腳就唔記得拎嘢嘛 所以我咪咁長氣囉 ~
瞓到 7 點半起身 如果自己一個人起身 真係唔敢懶床架 一陣瞓到 9 點就慘 ~
早餐食奶醬多 其實想食鹹嘢 但又唔想食咁多蛋 ~
忙呀 今日預咗要忙成日 lu ~
食埋 lunch box 就出去行 咁我次次去親超市萬寧 一有九五折就會問家姐要買 d 咩 佢話 "又九五折 ?!?!" 係喎 我都覺呢幾次打比佢都係九五折 因為上星期六係 Aeon 九五 尋日係一田九五 今日係惠康九五 哈 ~
買完嘢就番菇場喇 因為幫家姐團購 佢買咗個 JNC 極速營養魔術壺 ( 豪華版 ) 原價 $1,480 依家 $488 家姐同事話叫家姐試煲 d 粥比佢食 好食先買 痴咩 駛人唔駛本 所以我叫家姐講話個壺係我買 唔會叫我煲比佢食呀嘛 ~
做呀做 做極唔完 好在仲剩番小小 咁留番聽日先做 lu ~
放工即走 要去買抽濕器 順便出雙糧比媽咪 不過坐咗陣就走喇 因為要番屋企放低嘢又即出門口喇 約咗 Ivy 喺譚仔等 我去到都 6 點 50 分 坐低無耐佢就到喇 ~
今晚好開心呀 終於可以 7 點半到教會 可以聽人地 d 實習個案 ~
9 點 15 分完畢 拎埋 notes 就番屋企喇 ~
番到屋企都見到里奧大人 lu 好在佢今晚都可以準時放工 7 點半已經喺上水食嘢 真係好感恩 車程暢順嘛 ~
沖埋涼 睇咗陣電視又已經 11 點幾喇 要瞓喇 今日頻頻樸樸好攰呢 ~
訂閱: 張貼留言 (Atom)


text:
尋朝家姐一早打黎問我夜晚得唔得閒 又問 3 問 4 其實就係想我陪佢食晚飯 因為媽咪睇大戲 無人睇住朱朱啊
咁我即問里奧大人幾時放工呀 佢話最快都要 8 點 叫我自己食飯先喎
咁就好喇 咁即係我唔駛煮飯啦 所以我話上媽咪屋企陪家姐同朱朱喇 等佢放工再陪過佢食啦 講講下我真係好忙呢
放工一支箭咁飛去買煎釀 三寶 + 豬頭肉生腸雞腳 (橙色果 d) 因為家姐勁鍾意食尖咀辣椒 買完就番媽咪屋企喇
番到屋企第一件事又係同朱朱影相 朱朱一見到我拎相機同電話就好怕架喇 (因為次次番屋企都影 影都媽咪都話我成日影 都唔知有咩好影喎) 可能有閃光燈關係 所以朱朱成日避 甚至乎走開添 所以好難影正面呢
無幾耐家姐買埋生菜魚肉 + 腸粉番屋企 所以可以開餐喇 同家姐食嘢最開心 其一佢咩都食 其二係絕對唔會浪費食物 幾飽都要食埋去 好好呢
太多嘢食喇 食到我地 "眼嘆嘆"
之後家姐就餵朱朱食營養糊仔 朱朱唔 like 食 所以成日掙扎 媽咪話自己要餵成一個鐘架 因為蝦媽咪呢 家姐就好 d 因為餵慣餵熟嘛
之後兩個都攰喇 朱朱就作瞓 家姐就 "灘" 喺梳化睇報紙
9 點幾朱朱瞓咗 咁啱里奧大人又放工 所以一齊走 lu
陪里奧大人食車仔麵 我就食咖喱牛柏葉魷魚 費事唔食嘢霸住人地個位嘛
番到屋企都 11 點 咁啱睇到有線做詹瑞文同亞 sa 嘅 "戲劇之王" (好似係呢個名) 又幾好笑 所以睇到 12 點幾 不過都睇唔哂 因為好眼瞓 所以唯有錄咗尾段留番得閒先睇
今朝路路暢通 所以好他條去 kfc 食鬆餅 + 奶茶 ($11) 如果我整到咁好味嘅鬆餅就好喇
番到菇場無咩 mood 又好眼瞓 但有嘢做喎 好在 half day 唔係都幾慘


text:
每次去日本都一定會行下手工友天堂 hands,今次去行見到兩把日式木工鋸好靚仔(made in Japan喎),一於買返嚟試下.日本仔鋸喺形狀上同一般用開鬼佬嗰啲 tenon saw 唔同,冇鋸背嘅硬骨位.梯形鋸片兩邊都有齒,一邊係 cross cut,而另一邊係 rip.長身鋸柄用起嚟有啲唔慣,想用佢嚟做榫似乎仲需要一段時間去練習.
繼續閱讀 →
今日係全球針孔日,本來應該走去影下相.不過因為有一個好特別嘅 pinhole workshop,係用laser cut 開件來組合成木頭相機,所以我決定要拎五舊幾水出嚟去偷師兼學野.
去到會場已經見到枱面放得靚靚嘅材料同工具,奇怪嘅係,8個學員入面有6位係女性.
繼續閱讀 →
查實今次整嘅只係最前面一塊鏡板.繼單孔同四孔之後,今次攪攪新意思玩 perspective control,以針孔機來計應該算係比較少見.可惜埋尾部份撞啱天氣潮濕,用咗好長時間來上油,效果唔好得來又唔同色 Orz
繼續閱讀 →
每次要上油都總係撞啱天氣潮濕,呢啲天氣除咗特別難乾之外,上油效果都會差咗.呢塊咁嘅衰野攪咗我兩日都仲係上梗油,睇嚟假期完之前拎佢出街玩嘅機會好微
點解次次都係等潮濕天氣嚟上油?因為只有天氣唔先會留喺屋企整野囉 Orz
唔知年初一宜唔宜做手工,今晚見得閒就挖返個未完成嘅pinhole出嚟攪.新一年有新開始,之前諗唔掂個shutter忽然又有頭緒了
繼續閱讀 →
放埋咗一二邊好耐,差啲唔記得掉咗佢去邊.今晚忽然黐起條筋挖佢出嚟繼續攪,開咗兩條幼坑再裝上膠片
繼續閱讀 →
我買材料嘅速度絕對比起生產快, 其實用唔到咁多,不過又怕唔知幾時會冇得賣,所以每次見到有都會買番多少存倉.
早幾日靈感突然撞埋來,於是就拿臨返屋企開工.見到鋸出來呢塊正正方方嘅薄木板,就知我今次攪嘅係 pinhole 3
繼續閱讀 →
再嚟 post 下個鏡筒制作過程.之前方變圓塊膠板已經可以安上去對焦環試位了.
試好冇問題就噴油,唔知點解每次有野上油時都撞正天氣咁潮濕,噴出來效果唔好.
噴完油到做個距離尺,用銅片做啱晒
係銅片上寫字用震筆就最夾 style
寫得好衰
剪幼少少靚仔 d
攪掂了.鑽兩個窿上螺絲就完成晒
由於鏡頭焦距問題,需要加長對焦環同鏡之間距離.又因為手痕同想靚,於是出動車床了.
原材料係塊四方板
跟住用線鋸飛邊
然後鑽個窿
上好螺絲就可以開波了
車住咁多先,收工.
用木做嘅 pinhole 前板玩左一段時間就出現螺絲鬆脫嘅問題.唔想成個重做,於是諗到條屎橋加塊鋁板將原先木牙螺絲變成鋼牙.
攪掂.穩陣晒


text:
早前去了華位IDEOS 的 Blogger ,獲代理借出一部作長期測試之用,其實我早就玩過Andorid,分別係Milestone/ Nexus One 同埋借用的neoTouch,三部機都係高規格的型號,所以售價相對偏高,今次試玩$1880的Andorid 又有乜野分別?
呢部IDEOS U8150最大的特點就係首部行Andorid 2.2 Froyo OS 的機,內置的功能方面,我覺得最好用的係有App2SD 同埋WiFi Tethering兩個,其他野,好老實, 同一般Andorid 機都差唔多啦.
新OS 查實我都唔知有乜野好,不過就快左好多,以IDEOS 的CPU速度,做出同Nexus 差不多的效果,算係咁啦,唔少人仲話,呢隻本來係 OEM 過去美國做Nexus 的succesor 或者另一部在Google 賣的機,不過最後Google 自己唔再賣,咁華為就自己出街.
App2SD 呢個功能,可以放返晒Andorid 內的記憶體做RAM,速度自然快,當然Load app會慢左啦,不過最緊要係部機行得快囉.
講埋WIFI Tethering,咪即係可以當佢做Pocket WIFI 用囉,咁仲唔夠? 我就話出Trip 最適,因為出去外地/ 外國,好少會買2張外國sim,之後一張打電話,一張上網,而身上可以上網的Device 又有幾隻,用Pocket WIFI 唔係唔得, 得Data 咁, 即係有Roaming Day Plan 就ok 囉, 但係我接受唔到囉, 買張Local SIM, 再開埋個Data Plan 都係超平, 一般幾十就一日, 加上仲可以飛埋電話,點飛電話,自己Google 飛線Roaming 啦, 再唔係, 用skype phone, iPhone 有, Android 都有. 咁就真係要幾平, 有幾平啦.
其他野,其實部部電話都好近,不過俾相同的價錢,買多個function就抵啦,我就覺得呢隻係我最愛的Second Phone,可以係Second 你部iPhone 或者andorid ,再唔係, Smartphone 手入的第一部機亦係唔錯的選擇.
硬件方面,實在好到冇乜野講,不過如果個Mon 係half VGA或者VGA 的話,會吸引好多.
相:
IDEOS 同DELL 大拖鞋比,Mon 係細d, 不過輕巧囉, 好似拖鞋咁大個Mon, 真係有d 難搞
間單的Wifi Tethering 設定, 仲可以BT Tethering and USB Cable tethering
後記, 用IDEOS 來當Pocket WIFI 仲有個好處, 就係可以即睇SMS 呢, 呢樣係Pocket WIFI 做唔到呀, 要俾錢仲要Root 機/ jb 先有的功能, 現在一開盒就搞定了, 讚!!